
Denne  Afhandling  er  af  det  filosofiske  Fakultet  antagen  til  at 
forsvares  for  Doktorgraden. 

Den  18    September  1893. 

H.  Høffding. 

d.  A.  Dekanus 

Ved   Kgl.   Resolution   af  20   November   er   Fritagelse    for    det 
mundtlige  Forsvar  tilstaaet. 


FORORD. 

INaar  Forfatteren  i  efterfølgende  Afhandling  har 
søgt  at  give  en  Oversigt  over  Grev  Alexis  Tolstojs  Liv 
og  litterære  Virksomhed,  er  dette  Forsøg  ikke  udeluk- 
kende fremkaldt  af  personlig  Forkjærlighed  for  den  store 
russiske  Lyrikers  og  Dramatikers  ejendommelige  Kunst, 
en  Forkjærlighed.  vi  ere  langt  fra  at  ville  skjule,  og  som 
fra  vor  Side  alt  har  fundet  Udtryk  i  et  ikke  ringe  Antal 
Oversættelser,  mest  af  Smaadigte,  spredte  gjennem  et 
Tidsrum  af  femten  Aar  over  flere  danske  og  norske  Tids- 
skrifter og  Aviser. 

Til  Valget  netop  af  foreliggende  Enme  har  ved  Si- 
den af  al  personlig  Sympatlii  endnu  den  Omstændighed 
i  høj  Grad  bidraget,  at  der.  hvor  underligt  dette  end 
lyder,  lige  indtil  nu  paa  Russisk  ikke  foreligger  nogen 
systematisk,  mere  eller  mindre  omfattende  Redegjørelse 
for  Digterens  Livsforhold  eller  Værdsættelse  af  hans 
Kunst,  men  ikke  engang  Forarbejder  til  Samling  af  de 
nødvendigste  biografiske  Data  og  kun  en  ganske  enkelt, 
meget  kortfattet  men  iøvrigt  ret  omhyggelig  sammenstillet 


IV 

Fortegnelse  over  hans  Arbejder  i  kronologisk  Orden, 
fremkommen  for  flere  Aar  tilbage  i  et  russisk  Maaneds- 
skrift  ^)  og  hengaaet  saa  ubemærket,  at  flere  af  de  i 
Fortegnelsen  anførte  mangesteds  spredte  Digte  og  Prosa- 
arbejder ikke  have  fundet  Plads  i  de  senest  foretagne 
Udgaver  af  hans  Skrifter.  Der  forefindes  overhovedet 
endnu  ikke  nogen  samlet  fuldstændig  Udgave  af  Tolstojs 
Arbejder,  der  indtil  nu  ere  fremkomne  paa  Tryk,  og  af 
hvilke  nogle  først  efter  Digterens  Død  ere  blevne  tilladte 
af  Censuren;  andre,  deriblandt  sikkert  ikke  faa  apokry- 
fiske,  cirkulere  endnu  kun  i  Haand skrifter.  I  de  senere 
Aar  følge  Udgaverne,  navnlig  da  af  hans  lyriske  Digte, 
temmelig  hurtigt  efter  hinanden,  vinde  stadigt  i  Fuld- 
stændighed og  ville  vel  med  Tiden  komme  til  at  inde- 
holde alt,  hvad  virkelig  tilhører  Tolstoj  og  fortjener  at 
tages  med.  En  fjernere  liggende  Fremtidsperiode ,  i 
hvilken  Efterdønningerne  af  hans  egen  Tidsalders  Be- 
vægelser helt  ville  være  døde  hen,  hvad  de  endnu  langt- 
fra kunne  siges  at  være,  vil  sikkert  fra  russisk  Side 
give  den  litterære  Verden  en  af  Partispørgsmaal  uaf- 
hængig, uhildet  retfærdig  Værdsættelse  af  hans  Betyd- 
ning som  Digter.  I  denne  Henseende  troer  nærværende 
Bogs  Forfatter  som  Udlænding  at  se  mere  objektivt 
paa  Sagen  end  Tolstojs  egne  Landsmænd,  og  om  vi  end 
paa  et  eller  andet  politisk  eller  religiøst  Spørgsmaals 
Omraade  maaske  kunde  have  udtrykt  os  lidt  mere  be- 

^)  D.  D.  Jasykov:  Materialer  til  en  fuldstændig  Samling  af 
Grev  A.  K.  Tolstojs  Skrifter.  Istoritscheshij  Vjæstnik.  Oktober 
1885. 


stemt,  skal  det  dog  strax  siges,  at  vi  ogsaa  her,  atter 
som  Udlænding  og  skrivende  for  Udlændinge,  i  det  hele 
have  følt  os  fri.  Noget  vanskeligere  har  Opgaven  stillet 
sig  ved  Affattelsen  af  Digterens  Biografi.  I  det  sparsomt 
forehggende  trykte  Materiale  hertil,  deriblandt  ogsaa  i 
Tolstojs  egen  kortfattede  Skildring  af  sit  Liv,  kommer 
en  paafaldende  Mangel  paa  Oplysninger  om  ikke  uvæsen- 
lige Forhold  stedvis  til  at  ligne  tilsigtet  Fortielse.  Hvorvel 
vi  for  flere  saadanne  Punkters  Vedkommende  have  havt 
Lejlighed  til  at  forespørge  hos  ældre,  endnu  levende, 
kyndige  Mænd  af  hans  Samtid,  tro  vi  os  dog  af  let 
forstaaelige  Hensyn  ikke  berettiget  til  at  tage  andet  med 
end  det,  som  har  faaet  væsenlig  Indflydelse  paa  Dig- 
terens Aandsliv  og  litterære  Udvikling,  hvis  Fremstilling 
har  været  vor  Afhandlings  Opgave. 

Til  Løsningen  af  denne  Opgave  have  vi  medbragt 
en  mangeaarig  Beskjæftigelse  med  Tolstojs  egne  Værker. 
Meget  af  det  ellers  benyttede  Materiale  er  hentet  fra 
længst  glemte,  nu  vanskelig  tilgjængelige  Avisartikler  og 
korte  Karakteristiker  i  forskjellige  Tidsskrifter,  Opdagelsen 
af  saadanne  Hjælpekilder  bliver,  navnlig  ved  Moskauer- 
bibhothekernes  noget  primitive  Tilstand,  oftere  end  øn- 
skeligt afhængig  af  Tilfældet;  dog  tro  vi  ikke  at  have 
ladet  nogen  af  de  mere  betydelige  upaaagtet.  Disse 
Kilder,  hvis  russiske  Titler  i  Danmark  vanskelig  —  eller 
slet  ikke  —  vilde  kunne  trykkes  med  Gyrillusaliabetet, 
have  vi,  saa  godt  det  lod  sig  gjøre,  anført  i  Noter  under 
Texten  med  latinske  Bogstaver.  En  det  russiske  Sprog 
forstaaende  Læser  vil  neppe  have  Møje  med  at  orientere 

sig-  1  de  saaledes  stavede  Benævnelser,  om  disse  end 
naturligt  nok  maa  falde  Øjet  lidt  uskjønt  og  uvant.  Mere 
nedstemmende,  stundom  næsten  hæmmende  virker  paa 
Forfatteren  Følelsen  al^  at  udenfor  en  russisk  Universitets- 
stad ville  ikke  faa  af  de  i  Noterne  anførte  Skrifter  være 
utilgjængelige  for  en  Lærd,  som  kunde  ønske  at  prøve, 
hvorledes  Kilderne  til  dette  Arhejde  ere  benyttede.  I 
Bevidstheden  !om  saaledes  stundom  til  ingen  Nytte  at 
komme  frem  med  et  quasi-lærdt  Apparat  have  vi  hist 
og  her  udeladt  til  Ex.  et  temmelig  ligegyldigt  Navn  paa 
en  russisk  Provindsavis  o.  1.  Heller  ikke  gjør  Afhand- 
lingen i  sig  selv  bestemt  Fordring  paa  at  have  behandlet 
sit  Emne  helt  udtømmende.  Men  i  Mangel  af  nogen 
større  sammenhængende  Undersøgelse  paa  Russisk  eller 
andre  Sprog  giver  dette  Arbejde  idetmindste  for  enkelte 
Partiers  Vedkommende  et  og  andet  brugeligt  Bidrag  til 
en  fremtrædende  russisk  Diarters  Karakteristik. 


INDHOLD. 

fivv  Alexiéj  Konstantino  vitsch  Tolstoj 
blev  født  i  Petersboi'g  den  :24  August  (5  September) 
181 7M.  Af  Navn  tilhørte  han  en  gammel  anset  Slægt, 
der  med  Sikkeiiied  lader  sig  forfølge  tilbage  til  Midten 
af  det  fjortende  Aarhundrede-)  og  som  i  Ruslands 
Historie  lige  til  vore  Dage  har  spillet  en  fremtrædende 
Rolle  lige  fra  den  første,  som  i  denne  Slægt  ophøjedes 
i  Greve.standen .  Kavaler  af  Andreasordenen,  virkelig 
Geheimeraad  Peter  Tolstoj,  sørgeligt  nok  bekjendt  for 
den  Hjælp,  han  ydede  Peter  den  Store  mod  dennes 
e^^en  Søn.  Tsarévitsch  Alexiéj.  og  for  en  væsenlig  Del 
Skyld  i  den  unge  Fyrstes  tragiske  Død.  Geheimeraadens 
Søn   og   Sønnesøn   indtraadte  begge   i   Statstjenesten    og 

'  Gr.  A.  Tolstojs  Selvbiografi,  skreven  lb74  paa  Fransk  i 
Form  af  et  Brev  til  Prof.  Angelo  de  Gubernatis  i  Florents,  offen- 
liggjoit  af  denne  kort  efter  Digterens  Død  i  Maanedsskriftet  Rivista 
europea,  Decbr.  1875  og  aftrykt  saavel  i  fransk  Original  som  i 
russisk  Oversættelse  foran  i  de  sex  sidste  Udgaver  af  Tolstojs 
samlede  Digte,  begyndende  med  2den  Udgave  af  1876. 

-)  Fyrst  P.  Dolgorukovs  Russiske  Slægtebog  U.  Bind, 
S.  Petersb.   18.5.5.  p.  121. 

opnaaede  Rang  af  virkelige  Statsraader,  hvorimod  Sønne- 
sønssønnen,  Grev  Konstantin  Petrovitsch  Tolstoj,  Faderen 
til  vor  Digter  —  Fader  i  det  mindste  af  Navn  —  ikke 
synes  at  have  indtaget  nogensomhelst  Stilling  hverken  i 
det  offenlige  eller  private  Liv^).  I  Dolgorukovs  Slægte- 
bog anføres  kun  Konstantin  Tolstojs  Navn  og  Navnet 
paa  hans  Hustru:  Anna  Alexéjevna  Perovskaja,  intet 
andet.  —  Tolstoj  selv  nævner  i  sin  Autobiografi  end 
ikke  Ordet  Fader;  en  kyndig  russisk  Biograf  og  Kritiker^) 
synes  med  Villie  at  omgaa  det  genealogiske  Spørgsmaal, 
og  ørkesløst  vilde  det  være  at  drage  en  Parallel  mellem 
vor  Digter  og  de  to  samtidige  betydelige  Medlemmer  af 
Slægten  Tolstoj ,  Ministeren  Dmitrij  Andréjevitsch  og 
Forfatteren  Ljev  (Leo)  Nikolajevitsch,  saameget  mere 
som  Grev  Alexis  Tolstoj  i  de  os  tilgjængelige  Kilder  kun 
etsteds  i  Forbigaaende  ^)  nævner  den  første  og  aldrig 
med  et  Ord  omtaler  den  sidste.  Idethele  synes  han 
ikke  at  have  staaet  i  noget  nærmere  Forhold  til  de 
øvrige  Grever  Tolstoj. 

Han  tilhørte  helt  og  udelukkende  sin  Moders 
Familie,  Hetmansætten  Perovskij,  en  gammel  Kosak- 
stamme fra  Sydrusland,  en  Slægt  stærkt  begavet  for 
•det  Onde  og  for  det  Gode,  mest  for  hvilket  er  vanske- 
ligt at  sige,  men  aldrig  ubetydelig  i  noget  af  sine  Med- 
lemmer. Nu  er  Vaabenskjoldet  brudt.  Den  sidste  Mand 
af  Navnet,  som  indtog  en  høj  Post  under  den  forrige 
Regjering,  døde  i88i2  i  Udlandet,  som  det  siges*),  af 
Sorg   over    den   Skam,    hans  Broderdatter.    Nihilistinden 

^)  Efter  Meddelelse  af  Personalhislorikeren,  Udgiver  af  Maa- 
nedsskrlftet  Rusy,lcij  ArcJiiv,  P.  I.  Barténjev. 

-)  P.  Schlscheba  Iskij  i  Maanedsskriftet  RusskiJ  Vjæstnik, 
Maris  1883. 

■')  I  den  versificerede  Novelle  Portrættet,  Samlede  Digte 
1877  p.  387. 

•*)  Meddelt  af  P.  I.  Barténiev. 


Sofia  Perovskaja,  det  egenlige  Drivhjul  i  Martskatastrofen 
1881,  ved  siii  forsmædelige  Død  paa  Skafottet  bragte 
over  en  Slægt,  som  endnu  i  dette  Aarhundrede  blandt 
sine  Medlemmer  havde  talt  to  Ministre  og  flere  meget 
høje  Militær-  og  Civilembedsmænd.  Digterens  Moder, 
Anna  Alexéjevna  Perovskaja  synes  stærkt  at  have  baaret 
Slægtens  Særpræg,  hvor  lidet  hun  end  nævnes.  Hendes 
Forhold  til  hendes  Genial  har  næppe  været  andet  end 
et  kjøligt,  officielt.  Derimod  var  hun  ved  nært  og  nøje 
Venskabsbaand  knyttet  til  sin  Broder  Alexiéj  Alexéje- 
vitsch  Perovskij,  en  højtbegavet  Mand,  godt  bekjendt  i 
den  russiske  Litteratur  under  Pseudonymet  Anton  Pogo- 
rælskij,  og  en  Tid  lang  Kurator  for  Universitetet  i  Khar- 
kov  med  Titel  af  Geheimeraad.  Til  demie  Morbroder, 
paa  et  af  hans  talrige  Godser  i  Sydrusland,  blev  den 
nyfødte  Alexiéj  Tolstoj,  knapt  sex  Uger  gammel,  bragt 
fra  Petersborg  og  sat  i  Pleje.  Paa  Gaarden  Krasnyj 
Rog  i  Guvernementet  Tschernigov  tilbragte  han  under 
Onkelens  Varetægt  sin  Barndom  og  første  Ynglingealder. 
Derfor  betragter  Digteren  -  ogsaa  Lillerusland  som  sin 
Fødestavn,^)  og  Lillerusland  er  det,  han  besynger  i  de 
to  smaa  Strofer^): 

Hej,  mit  Hjem,  mil  Fædrehjera, 
Steppe,  vilde,  vide, 
Spillerum  til  frem  og  frem 
Spring  i  Spring  at  ride. 

Hej.  I  Nattens  lyse  Lyn, 
Torden  efter  Tørke, 
Ulvehyl  i  Skovens  Bryn, 
Steppe,  Storm  og  Mørke. 

')  Autobiografien  i  Samlede  Digte  1877  p.  IX:    Je  regarde  la 
petite  Bussie  comme  ma  veritable  patrie. 
-)  Samlede  Digte  1877  p.  2-JO. 

Flere  andre  af  hans  bedste  Digte  ere  viede  Sydruslands 
Natur,  saaledes  den  meget  populære  Sang  „Klokke- 
blomsterne"*), der  næsten  er  bleven  en  Folkevise,  og 
en  smukt  lokaliseret  Omskrivning  af  Goethes  Kennst 
Du  das  Land  -): 

Saa  Du  det  Land,  hvor  langs  den  sølvblaa  Dnjæpr 
De  rige  Kornax  Guld  for  Vinden  strø. 
Hvor  Vindens  Viften  fra  de  vide  Stepper 
Er  Duft  af  Tusindfryd  og  revet  Hø'? 


Derhen,  derhen  mit  Hjerte  vil  tilbage, 
Hvor  ungt  og  let  det  slog  i  fordums  Aar, 
At  høre  Gritskos  Sang  om  svundne  Dage 
Og  flette  Blomster  i  Marusjas  Haar. 

Digterens  Barndom  var  overordenlig  lykkelig  og  efterlod 
ham  udelukkende  lyse  Minder^),  skjøndt  han  voxede  op 
aldeles  ene  uden  Jevnaldrende,  uden  Legekammerater. 
Ensomheden  midt  i  en  yppig  bedaarende  Natur  blandt 
dagligdags  Omgivelser  af  en  ganske  vist  meget  stille 
men  til  det  Yderste  elegant  og  udsøgt,  næsten  overfor- 
finet herskabelig  Pragt  paa  det  rige  Gods,  hvor  alt, 
som  i  mindste  Maade  kunde  støde  en  aristokratisk  Sands 
for  Skjønhed  og  Harmoni,  omhyggeligt  fjernedes  fra 
Barnet'^),  udviklede  tidligt,  maaske  for  tidligt  den  Skjøn- 
hedstrang,  den  Skjønhedstilbedelse  i  ham,  der  formede 
sig  til  et  af  Hovedtrækkene  i  hans  Karakter,  sammen 
med  et  ud  fra  de  nævnte  Forudsætninger  let  forstaaeligt 
Hang  til  Fantasteri,  en  naturlig  Trang  til  at  befolke 
det    idetmindste    for    ham    næsten    ubeboede    Slot    med 

^)  Samlede  Digte  1877  p.  217. 
-)  Sammesteds  p.  251. 
*)  Sammesteds,  Autobiografien  p.  IX. 

■*)  A.    Skabitschevskij's    (Kritiker    og    Litteraturhistoriker) 
Skrifter,  St.  Ptb.  18W,  II.  Bind  p.  234. 


Skikkelser,  skabte  af  hans  egen  rige  Indbildningskraft  og 
skabte  skjønne  nok  til  at  passe  ind  i  Rammen  af  den 
Rigdom  og  ydre  Glands,  der  fra  hans  allertidligste 
Barndom  omgav  ham  paa  det  prægtige  Herresæde,  som 
endnu  til  de  mindste  Enkeltheder  havde  bevaret  den 
franske  Elegance  ancien  regime  og  den  halvbarbariske 
østerlandske  Overdaadighed,  der  begge  tilsammen  ere 
uadskillelige  fra  en  russisk  Bojarbolig  i  Jekaterina  IFs 
Stil,  og  om  hvilke  Forfatteren  af  denne  Bog  ganske 
godt  kan  danne  sig  en  Forestilling  ud  fra  de  Rester  af 
hin  Tidsalders  Pragt,  han  stundom  selv  har  havt  Lej- 
lighed til  at  se. 

Der  kunde  hgge  en  Fare  i  den  afsondrede,  stærkt 
forfinede  Opdragelse,  Digteren  fik.  Han  kunde  være 
bleven  sygelig  skjønhedsdyrkende  og  menneskesky,  have 
udviklet  sig  i  den  Retning,  som  førte  Kong  Ludvig  II 
af  Baiern  ind  i  Afsindets  blaa  Taager.  Han  kunde 
ogsaa  være  bleven  yderligtgaaende  Egoist  uden  Interesse 
for  og  uden  Evne  til  at  leve  Livet  med  blandt  sine 
Medmennesker.  ^len  for  begge,  nær  beslægtede  Farer 
bevarede  ham  hans  medfødte  sunde,  russiske  Natur  og 
det  vide,  russiske  Friluftsliv.  Ueberschwånglich  —  der 
findes  intet  dansk  Udtryk  for  Begrebet  —  paa  den 
Maade  som  en  Tydsker  kan  være  det.  er  en  fuldblods 
Russer  neppe  nogensinde  blevet:  det  Ugger  den  slaviske 
Folkekarakter  fjernt.  Heller  ikke  Egoismen  er  noget 
synderlig  almindeligt  fremtrædende  Træk  i  Russerens 
Natur,  han  være  sig  rig  eller  fattig,  høj  eller  ringe. 
Forholdene,  under  hvilke  Russeren  lever,  ere  store  og 
rummelige  som  Landet  selv:  men  Egoismen  trives  kun 
ret,  hvor  Omgivelserne  ere  snevre.  Det  maa  heller  ikke 
lades  ude  af  Betragtning,  at  hvor  afsondret  Tolstoj  i  sin 
Barndom  end  kan  have  levet,  gjælder  Afsondringen  kun 
Jevnlige    og    Standsfæller    men    ingenlunde    det    simple 

Folk.  Afsondring  af  denne  Art  kj endes  i  Rusland  knapt 
i  vor  Tid,  og  langt  mindre  før  Livegenskabets  Ophævelse. 
Forholdet  mellem  Herskab  og  Bønder  var  og  er  tildels 
endnu  i  høj  Grad  patriarkalsk.  Intetsteds  er  Adskillelsen 
mellem  Adel  og  Bonde  saa  ringe  som  i  Rusland.  Bon- 
den saa  og  ser  ofte  endnu  i  Jorddrotten  sin  nærmeste 
og  naturligste  Hjælper  og  Forsvarer,  til  hvem  han  i 
Smaat  og  Stort  henvender  sig  om  Raad  og  Bistand^); 
Aarhundreders  Folkeskik  og  religiøse  Opfattelse  hjemler 
ham  Ret  dertil.  Saaledes  var  det  ogsaa  paa  Perovskijs 
Godser;  den  unge  Greve  er  fra  sin  Barndomstid  kommet 
i  nær  og  indgaaende  Berøring  med  Folket,  og  denne 
Berøring  har  givet  hans  Poesi  den  stærkt  udprægede 
russiske  Kolorit,  som  gjør  navnlig  hans  Folkevisestem- 
ninger saa  ægte,  og  hvortil  vi  skulle  vende  tilbage  i 
demie  Bogs  femte  Afsnit. 

At  en  Opdragelse,  som  den  oventbr  angivne,  i  et  og 
andet  alhgevel  har  havt  sin  mindre  heldige  Indflydelse, 
falder  af  sig  selv.  En  Følge  deraf  spores  i  det  over- 
drevne, Russerne  i  Almindelighed  fjerntliggende  Fanta- 
steri, der  præger  hans  første  Prosafortællinger  ^).  Dette 
Hang  til  det  Fantastiske  følger  ham  da  ogsaa,  om  end  i 
afdæmpet  og  afklaret  Form,  stundom  til  det  Sidste.  I 
den  versificerede  Novelle  „Portrættet"  (fra  1872)  har 
Tolstoj  sikkert  benyttet  Motiver  fra  sin  egen  Barndom 
til  Skildringen  af  den  ensomt  opvoxende  Dreng,  der  i 
det  store  øde  Hus,  hvor  han  kun  ser  Voxne  og  Ældre, 
som  aldrig  vilde  kunne  sætte  sig  ind  i  hans  Tankegang, 
hemmeligt  fatter  Kjærlighed  til  et  gammelt  Portræt  af 
en  ung  Pige  med  Pudder,  Skjønhedsplet  paa  Kinden  og 
Forklædet  fuldt  af  Blomster.  Paa  en  ved  sin  naturlige 
Tilfældighed   stærkt   overnaturligt   virkende  Maade   giver 

')  P.  Schlschebalskij  i  Busskij  Vjæstnik  Marts  1883  p.  376. 
'^)  Videre  herom  i  Afsnit  III. 


den  Ulige  Pige  ham  tilkjende.  at  han  skal  komme  ved 
Nattetid.  Længe  tør  han  ikke,  men  tilsidst  lister  han 
sig  fra  sin  sovende  Hovmester  gjennem  Værelse  etter  Væ- 
relse ind  i  Salen  til  Portrættet.  Der  foregaaer  en  sel- 
somt  skilch-et  Scene.  Næste  Morgen  finder  Tjenerskabet 
ham  liggende  bevidstløs  paa  Gulvet.  Da  han  slaaer  Øj- 
nene op.  hører  han  Moderen  og  Tanten  nævne  Mæs- 
linger og  Skarlagensfeber,  medens  den  tydske  Hovmester 
paa  Latin  disputerer  med  Doktoren  om  Somnambulus  og 
febris  cerebrahs,  men  selv  gjemmer  han  i  den  lukkede 
Haand  en  Blomst,  om  hvilken  kun  han  ved.  hvorfra  den 
er  kommen. 

Hvad  forresten  det  Hang  til  Fantasteri  angaaer,  der 
hos  en  fin.  modtagelig  Natur  som  Tolstojs  let  maatte 
udvikle  sig  gjennem  en  Opvæxt  under  de  nys  l^erørte 
Forhold,  har  dette,  rent  litterært  set,  efter  vort  Skjøn 
kun  havi;  en  mindre  heldig  hidflydelse  paa  hans  aller- 
første Prosaværker,  paa  hvilke  han  senere  selv  ikke 
synes  at  have  sat  Pris  og  som  end  ikke  efter  hans  Død 
ere  blevne  tagne  med  i  de  samlede  Udgaver  af  hans 
Skrifter.  løvrigt  maa  denne  Retning  snarest  siges  at 
have  været  hans  Poesi  til  Gavn.  saaledes  i  den  nys 
omtalte  versificerede  Novelle  og  i  flere  af  hans  senere 
Legender  og  Ballader,  først  og  fremmest  da  i  det  ita- 
Uenske  Sagn  „Dragen"  M.  Her  give  de  glimtvis  og  med 
stor  Smag  spredte  Stænk  af  Fantasteri  Tolstojs  Pro- 
duktion en  særegen,  for  hans  Digtning  ejendommelig 
Glands  uden  at  brede  noget  unaturligt  Farveskjær  over 
det  Grundlag  af  sund  Virkelighedsskildring,  der  til  syvende 
og  sidst  altid  ligger  paa  Bunden  saavel  af  Tolstojs  som 
af  de  fleste  andre  russiske  Belletristers  Forfatterskab. 
En  overch-even  Udvikling  af  det  fantastiske  Element  er 
overhovedet  Russerne  fremmed:  snarere  end  hos  Tolstoj 

'I  Se  Afsnit  IV. 


lader  en  saadan  sig  maaske  paavise  hos  den  stærkt  vest- 
europæisk paavirkede  Turgjénjev. 

Derimod  har  den  afsondrede,  forfinede  Opdragelse, 
Digteren  fik,  nok  havt  en  anden  Følge,  der  maa  have 
virket  misligt  paa  hans  Liv  som  Menneske  og  derigjennem 
kan  have  faaet  en  vis  Indflydelse  paa  hans  litterære 
Produktion.  Han  er  fra  Barnsljen  ikke  bleven  tilstrække- 
hgt  vænnet  til  at  træde  det  virkelige  Liv  under  Øjne  og 
føler  derfor  som  Voxen  Ulyst  til  al  Virksomhed  udenfor 
sit  eget  kunstbeskuende  Skjønhedsliv.  Dette  hindrer 
ham,  hvad  strax  skal  paavises,  i  at  gjøre  Gavn  for  Folk 
og  Fædreland  i  den  Statstjeneste,  til  hvilken  hans  Stilling 
i  Samfundet  aabnede  ham  let  Adgang;  dette  afholder 
ham  fra  at  tage  virksommere  Del  i  det  samtidige  Aandslivs 
Kamp  og  Brydninger,  noget  en  eller  anden  ofte  uret- 
færdig Kritik  over  ham  ikke  uden  Grund  gjør  gjældende  ^), 
og  dette  Jjerøver  ham,  saavidt  af  de  sparsomt  foreliggende 
biografiske  Data  ^)  og  nogle  Udtalelser  i  hans  egne  Digte  ^) 
kan  sluttes,  endel  af  den  Modstandskratt,  der  allevegne 
og  neppe  mindst  i  Rusland  gjøres  nødig  for  kraftigt  at 
leve  Livet  med. 

Overladt  til  sig  selv,  som  Barnet  var  udenfor  Skole- 
timerne, i  hvilke  fra  Udlandet   indforskrevne  Lærere    og 

1)  Skabitschevskij.  II.  Bind  p.  -237. 

^)  Sammesteds  p.  236.  Mundtlige  Meddelelser  af  P.  I.  Bar- 
ténjev.  En  Antydning  ogsaa  i  A.  A.  Feths  Erindringer.  Moskau 
1890.     II.  Bind  p.  187. 

■^)  Ved  Beskrivelsen  af  et  Martyrhilled  i  et  Kloster  nær  Cor- 
dova  (Samlede  Digte  1877  p.  520)  udbryder  ban: 

Jeg  ser  hans  Legem  brændt  og  flaaet  og  stukket 
Og  Pinen  i  hans  Træk  forstaaer  jeg  godt, 
Thi  af  min  egen  Sjæl  er  Huden  trukket. 
Og  Hjertets  blodigtrøde  Kjod  lagt  blot; 
Hvert  Sammenstød  med  Livet,  med  det  frie. 
Er  mig  en  bitter  Kval  os  hudløs  Svie. 

Hovmestre  forberedte  ham  til  Universitetet,  læste  han  i  sin 
Fritid  ivrigt  alt,  hvad  han  kunde  faa  fat  paa.  ligegyldigt 
hvilket,  naar  det  blot  var  skrevet  paa  Vers.  En  gammel 
Anthologi  med  Digte,  formodentlig  af  Dershavin  og 
andre  Poeter  fra  det  forrige  Aarhundrede.  gjorde,  da  han 
var  sex  Aar  gannnel,  stærkt  hidtryk  paa  ham.  Han 
slæbte  Bogen  med  sig  allevegne,  studerede  den  ivrigt  M, 
lærte  Versene  udenad  og  ])egyndte  allerede  da  som 
Efterligning  af  det  Læste  at  skrive  Smaavers,  der,  be- 
tydningsløse i  hidholdet,  etter  Digterens  eget  Udsagn 
skulle  have  været  udadlelige  hvad  Versbygningen  angik  -). 
Men  ikke  alene  Poesien.  Kunsten  overhovedet  i  alle 
dens  Fremtrædelsesformer  tildrog  ham  uimodstaaeligt  og 
paavirkede  hans  letmodtagelige  Sind  med  en  næsten 
fysisk  Kraft  ■^).  Let  forstaaehgt  derfor,  hvilken  indgribende 
Betydning  for  hele  hans  Liv  en  Udenlandsrejse  har  havt, 
som  han  13  Aar  gammel  sammen  med  sin  Moder  og 
sin  Onkel  foretog  til  Italien.  Allerede  som  en  otteaars 
Dreng  var  han  af  Geheimeraad  Perovskij  bleven  taget 
med  paa  en  Udflugt  til  Tyskland,  hvor  Barnet  ved  et 
Besøg  i  Weimar  havde  set  Goethe,  hvis  imponerende 
Træk  for  stedse  prægede  sig  i  hans  Erindring  sammen 
med  Mindet  om  at  have  siddet  paa  den  store  Digters 
Knæ^).  Men  ingen  Begivenhed  i  hans  Liv  staaer  for  ham 
i  et  Rosenskjær  som  Rejsen  til  Italien.  1  Venedig  kjølite 
hans  Onkel  blandt  andre  Kunstskatte,  erhvervede  i  det 
gamle  Palazzo  Grimani.  ogsaa  Busten  af  en  ung  Faun.  efter 

')  Aulobiografien  p.  XII :  Je  me  gi-isais  de  la  musique  des 
divers  rhythmes  et  je  men  assimilais  la  technique. 

^)  Sammesteds:  Sous  le  rai>j>ort  de  la  mesure  ils  étaient 
irréprochables. 

^)  Sammesteds:  L'aspect  de  tcl  tableau,  ou  de  telle  statue,  de 
mime  que  V audition  d'une  belle  musique,  inont  souvent  imjiressioné 
au  point   de   me  faire  littévalement  dresser  les  cheveux  sur  la  tete. 

*)  Sammesteds  p.  X. 

Sigende  et  Arbejde  af  Michel  Angelo  M.  Da  Busten  blev 
bragt  til  Hotellet,  kunde  Drengen  ikke  løsrive  sig  fra  den. 
Atter  og  atter  vendte  han  tilbage  for  at  betragte  Michel 
Angelos  Faun;  underlige  Tanker  gjærede  i  hans  Hoved 
derved;  han  spurgte  sig  selv,  hvad  der  var  at  gjøre, 
hvis  der  pludselig  brød  Ild  ud  i  Hotellet,  og  løftede  paa 
Figuren  for  at  prøve,  om  han  vilde  have  Kræfter  nok 
til  at  bære  den  bort  og  bringe  den  i  Sikkerhed.  Be- 
gejstringen for  det  dejlige  Land  og  dets  Kunstskatte  steg 
stadigt  paa  den  fortsatte  Rejse  gjennem  Florents,  Rom 
og  Neapel  og  voxede  til  en  saadan  Styrke,  at  han  efter 
at  være  vendt  tilbage  til  Rusland  i  lange  Tider  næsten 
hverken  kunde  spise  eller  sove  af  Hjemve  efter  Italien  '^). 
Underligt  nok  synes  det,  efter  de  os  tilgjængelige  Kilder, 
at  han  i  sit  senere  Liv  kun  en  Gang  kort  før  sin  Død 
atter  har  været  syd  for  Alperne,  hvorvel  han  som  Ældre 
etsteds  ved  at  nævne  Italien  igjen  bruger  samme  Udtryk 
„Hjemve"  ^).  Nogen  Adspredelse  i  denne  hans  neppe 
helt  normale  Periode  af  Længsel  efter  Skjønhedens  Land 
i  Syden  søgte  hans  Omgivelser  at  skaffe  ham  ved  at 
give  ham  Smag  for  Jagt,  hvortil  hans  Hjemstavns 
Skove  og  Stepper  frembød  rig  Lejlighed.  Han  skal  efter 
egen  Mening  være  bleven  en  vældig  Jæger  og  tænkte 
endog  i  sit  sidste  Leveaar^)   paa   at  forfatte  et  Skrift  i 

^)  Autobiografien  p.  XIII.  Nu  i  Grev  Sliuganovs  Besiddelse  i 
Petersborg. 

-)  Autobiografien  p.  XIII. 

")  Russkij  ArcJn'v  for  187!),  II.  Bind  p.  330  i  et  paa  russislc 
sicrevet  Brev  til  en  Bekjendt  i  Moskau,  som  vil  rejse  til  Italien, 
„JTai  le  mal  du  payi" ,  hvorefter  han  spøgende  tilføjer:  Bevares; 
hvad  vilde  Katkov  og  Aksåkov  (Forkjænipere  for  Russicismen)  sige, 
om  de  hørte  dette V 

■*)  Vjæstnik  Jevropy  187;')  Novbr.  p.  44t)  i  et  Brev  af  4.  Juli 
s.    A.  til  delte  Maaned.sskrifts  Redaktøi-  M.  Stasjulévi  tscli. 

Prosa  »En  Jægers  Erinclringer".  Andetstedsfra^)  synes 
det  rigtignok  ikke,  som  om  Digteren,  idetmindste  i  sine 
ældre  Aar  har  drevet  denne  Sport  med  synderligt  Held, 
og  naar  han  selv^)  mener,  at  dette  hans  frie  Jægerliv 
har  havt  en  væsenlig  Indflydelse  paa  hans  Forfatter- 
skabs Kolorit  og  stemt  hans  Sang  i  Dur,  medens  de 
fleste  andre  russiske  Digtere  skrive  i  Mol.  finde  vi  ikke 
ret  Smag  i  denne  Aandrighed.  De  stundom  dagelange 
V^andringer  i  Mark  og  Skov  med  Bøssen  paa  Nakken 
have  sikkert  nok  bidraget  til  yderligere  at  skjærpe  hans 
iforvejen  aabne  Øje  for  Naturen,  men  Durtonen  i  hans 
Digtning,  der  vel  nærmest  maa  forstaaes  som  et  vist 
objektivt  selvbehersket  Forhold  til  sine  egne  Stemninger 
og  Undgaaelse  af  altfor  intime  Hjerteudgydelser  i  Ud- 
trykket for  dette  Stemningsliv,  maa  vistnok  istedetfor  at 
tilskrives  Jægertilbøjelighederne  snarere  skrives  paa  Reg- 
ning af  den  Øvelse  i  at  beherske  sig.  som  naturligt 
hører  med  til  Opdragelsen  af  en  ung  Mand,  hvem  hans 
Paarørende  forberede  til  Tjeneste  i  Diplomatiet  eller 
især  ved  Hoffet. 

Thi  ved  Hoffet  i  St.  Petersborg  var  Al.  Tolstoj 
allerede  som  otteaarig  Dreng  bleven  præsenteret  af 
sin  indflydelsesrige  Onkel.  Geheimeraad  Perovskij,  ved 
hvilken  Lejlighed  det  opnaaedes.  at  den  unge  Greve 
officielt  blev  anerkjendt  som  tilhørende  den  Kreds  af 
Børn.  der  havde  Rang  og  Adkomst  til  at  betragtes 
som  Legekammerater  af  den  jevnaldrende  Cesarevitsch, 
senere  Kejser  Alexander  II.  Denne  for  ham  ret  be- 
tydningsfulde officielle  Anerkjendelse,  der  kan  betragtes 
som  en  Art  første  Hoftitel,  stoppede  øjeblikkeligt  Munden 
paa   al  styg  Sladder   angaaende   hans   Fødsel.     Vel   l)e- 

')  A.  A.  Feth   (Schenschin)   Erindringer.     II.  Bind  p.  186, 
hvor  det  rentud  siges,  at  Tolstoj  ,ikke  er  Jæger''. 
■*)  Autobiografien  p.  XIV. 

søgte  han  kun  sjeldent  Petersborg,  men  præsenteret  ved 
Hove  var  han  og  dermed  forudbestemt  til  videre  Hof- 
tjeneste i  Fremtiden.  Kort  efter  at  han  sytten  Aar  gammel 
( 1 834)  oden  anden  Forljeredelse  end  den,  der  var  bleven 
givet  ham  i  Hjenmiet.  havde  taget  Adgangsexamen  som 
Student  ved  Universitetet  i  Moskau.  opnaaer  han  (1830) 
atter  ved  sin  Onkels  Indflydelse  en  Plads  som  Attaché 
ved  den  kejserlige  Regjerings  Gesandtskab  i  Frankfurt 
am  Main.  Hvor  længe  han  har  tjent  i  Diplomatiet,  an- 
giver ingen  af  Kilderne:  dog  maa  denne  hans  Embeds- 
virksomhed have  været  kortvarig,  da  han  ifølge  Auto- 
biografien ^)  allerede  tyve  Aar  gammel  havde  Ansættelse 
ved  Kejser  Nikolajs  Hof.  Selv  betegner  han  ikke 
nærmere  Tjenestens  Art^),  men  bemærker  kun,  at  han 
maatte  deltage  meget  i  Selskabslivet,  fra  hvilket  han 
stundom  i  Ugevis  trak  sig  tilbage  for  at  gaa  paa  Jagt  i 
Omegnen  af  St.  Petersborg.  I  Landets  nordlige  Hoved- 
stad tilbringer  han  nu  de  følgende  Aar  indtil  1854^), 
men  fra  denne  forholdsvis  lange  Periode  af  hans  Ophold 
i  Hovedstaden  haves  kun  yderst  sparsomme  Efterret- 
ninger. Vi  faa  at  vide*),  at  Grev  Al.  Tolstoj  gjennem 
sin  Indflydelse  ved  Hove  væsentlig  bidrog  til  at  faa  den 
Udvisningsordre  fra  Hovedstæderne,  som  i  Begyndelsen 
af  Halvtredserne  havde  rammet  Turgjénjev,  taget 
tilbage. 

I   dette  Tidsrum   falder   ligeledes   hans  første  Frem- 

^)  P.  XIV:  J'étnis  å  cetfe  époqne  (o :  depuis  ma  20^  année) 
attaché  å  la  cour  de  Vempereur  Nicolas. 

-)  Efter  Skahitsche vskij  II  p.  235  indtiaadte  han  som 
Embedsmand  i  Kejserens  personlige  Cancellis  anden  Afdeling.  N. 
W.  Gerhel:  Russiske  Digtere,  St.  Petersborg  1888  p.  399  gjør  ham 
til  Ceremonimester. 

^)  Ger  bel  paa  det  ovenfor  anførte  Sted. 

*)  Af  Turgjénjevs  Brev  om  Tolstoj  i  Vjæstnik  Jevråpy  1875 
Novbr.  p.  433. 

træden  som  Forfatter,  der  1841  Ijegynder  med  den 
fantastiske  Prosafortælling  „Vampyren",  udgivet  under 
Pseudonymet  Krasnorogskij  M.  Skrivende  under  eget 
Navn  fmde  vi  ham  først  langt  senere,  da  han  i  Marts- 
heftet  1854^)  af  et  dengang  udkommende  anset  Maaneds- 
skrift  ..Den  Samtidige'"  indrykker  en  Samhng  af  sex 
Smaadigte,  af  hvilke  navnlig  to.  der  høre  til  det  bedste 
af.  hvad  han  har  produceret,  nedenfor^)  skulle  anføres 
i  tilnærmelsesvis  Gjengivelse.  Ved  disse  Digte  gjør  han 
sig  med  et  Slag  bekjendt  som  den  fuldendte  Versilikator, 
der  fra  Formens  Side  næppe  har  synderligt  mere  at 
lære.  Det  forudgaaende  lange  Mellemrum  paa  tretten 
Aar  maa  vi  saaledes  tænke  os  udfyldt  med  fortsat  Ud- 
dannelse af  hans  tidligt  paabegyndte  Øvelser  i  Vers- 
kunst^)  og  formodenlig  ogsaa  med  endel  satiriske  Smaa- 
vers  og  Skizzer.  som  han  skrev  sammen  med  Brødrene 
Shemtschushnikov  og  som  efter  længe  at  have 
cirkuleret  i  Haandskrift  først  langt  senere  l^lev  samlede 
under  Navn  af  Kosma  Prutkov's  Værker-^). 

Ved  Krimkrigens  Begyndelse  indtraadte  han  i  den 
kejserlige  Famihes  Jægerregiment  med  Rang  af  Major ^), 
men  naaede  ikke  længere  end  til  Odessa,  hvor  en  ond- 
artet Tyfus  berøvede  Regimentet  noget  over  tusinde 
Mand').  Ogsaa  Grev  Tolstoj  blev  angreben  af  Sygdom- 
men og  vendte   efter  en  tung  Reconvalescens  tilbage  til 

'j  I  Autobiografien  er  ved  en  Hukoinmelsesfejl  anfort  Aaret 
1842  og  uden  Nævnelse  af  Bogens  Titel  unøjagtigt  omtalt  quelques 
nouvelles  en  jjrose.     Herom  nærmere  i  Afsnit  III. 

-)  I  Autobiografien  fejlagtigt:  1855. 

^)  I  Afsnit  V. 

*)  Autobiografien  p.  XII:  Je  continuais  ain^i  en  me  per- 
fectioniiari/,  autant  qu'il  était  en  moL  ijendant  bien  des  années. 

'")  Se  Afsnit  I  i  I. 

«)  Gerbel   p.  400. 

')  Autobiografien  p.  XI. 

Petersborg.  Efter  Fredsslutningen  udnævnte  den  nye 
Kejser,  Alexander  II  ved  sin  Kroning  i  Moskau  sin 
Barndomsbekjendt  og  Jevnaldrende  til  sin  Fløjadjutant, 
en  Ære  denne  dog  frabad  sig,  hvorpaa  Kejseren  gav 
ham  Rang  af  Hofjægermester,  hvilken  Titel  han  vedblev 
at  bære  til  sin  Død.  Tolstoj  synes  ^)  selv  at  have  be- 
tragtet dette  sit  Afkald  paa  en  glimrende  Karriere  som 
et  Offer,  han  bragte  Muserne.  Meget  muligt,  at  der  i 
Digtet  ...lohannes  fra  Damaskus"  -)  findes  en  Hentydning 
hertil  i  det  stolte  Svar.  Sangeren  Johannes  giver  Kalifen, 
da  denne  lover  Hymnedigteren  rige  Belønninger  og  beder 
ham  l)live  og  hjælpe  ham  at  styre  Land  og  Rige: 

Tak,  Herre,  for  din  Gaves  Fylde! 

En  Sanger  har  den  ej  behov. 

En  anden  Herre  jeg  maa  hylde. 

Jeg  lyde  maa  en  anden  Lov. 

Den  Lov,  som  alt  har  skabt  og  mægtet, 

Blev  dybt  i  Digterhjertet  lagt, 

Hver  Digter  fik  den  Skabermagt, 

Som  blev  de  største  Konger  nægtet. 

Det  lyder  stolt  og  er  meget  smukt.  Ikke  desto  mindre 
tillade  vi  os  at  tro.  at  det  heller  ikke  for  hans  Poesi 
havde  været  til  Skade,  om  han  havde  modtaget  en  Plads, 
der  vel  kunde  have  givet  ham  nogle  Timers  Arbejde 
hver  Dag,  men  paa  hvilken  han,  hæderlig,  nobel  og 
materielt  uafhængig  som  han  var,  vilde  have  kunnet 
gjøre  Nytte  og  bekjæmpe  Misbrug,  samtidig  med  at  han, 
hvad  der  kun  kan  være  til  Gavn  for  en  Digter,  nødven- 
digt maatte  komme  i  nær  og  levende  Berøring  med  mange 
forskjellige  Mennesker  fra  de  høje.ste  Lag  i  Samfundet 
til  de  laveste.  Den  Plads  vilde  kunne  være  bleven  til 
noget   i  Hænderne   paa   en  praktisk,    virksom   Karakter, 

')  Skabitsche vskij  p.  '235. 

-)  Samlede  Digte  1877  p.  5—28.     Se  Afsnit  IV. 

men  en  saaclaii  var  Tolstoj  ikke.  hverken  af  Natur  ej- 
lieller.  som  vi  have  set  det.  af  Opdragelse.  Han  ved- 
blev forresten  i  længere  Tid,  halvt  som  Privatmand  ret 
hyppigt,  navnlig  tidligt  om  Morgenen  før  de  officielle 
Modtagelsers  Begyndelse,  at  besøge  sin  kejserlige  Barn- 
domsbekjendt  M.  og  Kejseren  skal  ifølge  Digterens  eget 
Udsagn  stadigt  have  bevaret  sin  Velvillie  for  ham  -). 
Efter  en  anden  Beretning^)  har  Al.  Tolstoj  dog  engang 
ved  lovlig  uforbeholdent  at  sige  sin  Mening  faaet  en 
kjølig  Modtagelse  af  sin  Hersker  og  Herre,  hvorefter 
Forholdet  idethele  skal  være  bleven  mindre  varmt  og 
Tolstoj  derfor  have  trukket  sig  noget  tilbage.  En  Hen- 
tydning hertil  vil  man^)  finde  i  Balladen  „Elias  fra 
Murom"  ").  hvor  den  gammelrussiske  Kjæmpe,  Oldingen 
Iljå  (Elias),  en  af  de  Helte,  der  i  Kijev  slutte  sig  sam- 
men omkring  Fyrst  Vladimir  ligesom  Kjæmperne  ved 
det  runde  Bord  om  Kong  Artus,  tager  Orlov  fra  Fyrsten 
og  søger  tilbage  til  den  frie  Ensomhed  i  Skov  og  Vang. 
thi   ved   Hirden   i   Kijev   falder  Luften   ham   for  Brystet: 

Hvo  sin  Fyrste  Sand  lied  sii^er, 
Vorder  ilde  hørt; 
Af  den  byzantinske  Smiji-er 
Er  mit  Hoved  oit. 

Al  den  Virak,  gjør  mig  vammel; 
Af  den  gyldne  Tvang 
Blev  jeg  træt;  jeg  vil  som  Gammel 
Gaa  min  egen  Gang. 

Men    til   noget,    som    l)l()t    tilnærmelsesvis    kunde  kaldes 

^)  Meddelt  af  P.  I.  B arten jev. 

")  Autobiografien  p.  X:     Sa    bie)iveillance   pour    moi    ne    'i'est 
Jamais  dénæntie. 

'■^)  Meddelt  af  I'.  I.  Bart  én  jev. 

*)  Samme  Kilde. 

'')  Iljå  Mdfoinets  (i  Samlede  Digte  1877  p.  448). 

et  Brud  fra  den  ene  eller  en  Unaade  fra  den  anden 
Side,  er  det  ikke  konniiet.  Tolstoj  har  vedligeholdt 
nogen  Forbindelse  med  Hoffet,  og  da  hans  samlede 
Digte  første  Gang  udkom  (1867).  dedicerede  han  sin 
Bog  til  Kejserinde  Maria  Alexåndrovna  (f  1880). 
Med  Bogen  fulgte  en  Samling  prægtigt  udførte  Akva- 
reller ^)  over  Sujetter  fra  nogle  Digte  i  Samlingen,  Stem- 
ningsbilleder fra  Krim,  i  hvilke  Kejserinden,  der  fra  Tol- 
stojs første  Fremtræden  levende  interesserede  sig  for 
hans  Muse^),  særlig  havde  fundet  Behag.  Indlednings- 
digtet  til  hende  er  skrevet  med  stor  og  oprigtig  Varme. 
Overhovedet  har  Tolstoj  ^),  hvad  sikkert  gjør  hans  Smag 
og  høviske  Sindelag  Ære,  næret  en  ubrødelig  Højagtelse 
og  Hengivenhed  for  den  stille,  kun  lidet  i  det  glimrende 
Hofliv  fremtrædende  Kejserinde,  en  meget  dyb,  blid  og- 
alvorlig  Natur,  maaske  neppe  paaskjønnet  efter  For- 
tjeneste og  ikke  synderligt  bemærket  af  Mængden,  men 
hyldet  af  de  med  Aand  og  Hjerte  rigest  Begavede. 
Mærkeligt,  at  hun  skal  have  været  næsten  den  eneste 
Kvinde,  om  hvem  den  genialt  og  ædelt  anlagte  Kong 
Ludvig  II  af  Baiern  i  sin  sidste,  af  Vildelse  formørkede 
Periode  stundom  talte  og  talte  med  Glæde.  Et  Fotografi 
med  hendes  af  Alder.  Sygdom  og  Sørgmodighed  mær- 
kede Træk  og  med  hendes  Navn  skrevet  af  hende  selv 
hænger  i  Soveværelset  paa  Slottet  Berg,  hvor  den  sinds- 
forvirrede Konge  tilsatte  Livet.  Vi  tro,  at  Tolstoj  har 
truffet  et  godt  og  forstaaende  Valg  ved  at  tilegne  netop 
hende  en  af  de  bedste  Digtsamlinger,  der  nogensinde  er 
udkommet  paa  Russisk.     Om  at  han,  trods  sin  allerede 

^)  V.  Osten  i  Fortalen  til  Dichtungen  v.  Al.  Tolstoj  und  N. 
Nekråssow.     St.  Petersborg  1881. 

'-')  Dedikationen  til  Samlede  Digte  p.  1.  En  Artikel  i  Vsemh- 
naja  Illustratsia  18  April  1870  o.  11.  Si. 

■')  Meddelt  af  P.  I.  Barténjev. 

noget  tilbagetrukne  Stilling,  tildels  vedblev  at  vedligeholde 
sine  tidligere  Forbindelser  i  det  høje  Selskab,  vidner 
Pragten  ved  den  første  Opførelse  .(1866)  af  hans  Tra- 
gedie „Ivan  den  Skrækkeliges  Død",  en  Forestilling  der 
overværedes  af  Kejserfamiliens  samtlige  Medlemmer  og 
af  hele  Petersborgs  high  lifeM. 

Men  med  Undtagelse  af  kortvarige  Besøg  i  Hoved- 
stæderne tilbringer  han  nu  sin  Tid  snart  [paa  et,  snart 
paa  et  andet  af  de  Godser  i  Mellem-  og  Sydrusland, 
som  hans  allerede  1835  afdøde  Morbroder  havde  testa- 
menteret ham^). 

Omtrent  ved  Aar  1860  giftede  Digteren  sig  med  en 
Dame  af  det  fornemme  Petersborgerselskab,  Sofia  An- 
dréjevna,  født  Bachmétjeva^),  en,  som  det  siges*), 
af  Væsen  og  Ydre  ualmindelig  indtagende  Personlighed, 
hvis  aandrige  Konversation  og  bedaarende  Sang-^)  fæng- 
slede de  faa  Udvalgte,  der  havde  Adgang  til  hans  Hjem, 
thi  Grevens  nærmere  Omgangskreds  skal  efter  hans 
Giftermaal  ikke  have  været  stor^).  Ægteskabet  forblev 
barnløst.  Paa  sine  betydelige  Godser,  af  hvilke  navnlig 
to  Herresæder,  et  i  Guvernementet  Orel,  et  andet.  Hoved- 
ejendommen Krasnyj  Rog,  i  Guvernementet  Tscherni- 
gov,  vare  udstyrede  med  en  selv  efter  russiske  Forhold 
fyrstelig  Pragt  og  udsøgt  Smag  ^),  plejede  Digteren  at  til- 
bringe Sommeren  beskjæftiget  med  Studier  af  Ruslands 
Historie    i    det    sextende    og   syttende    Aarhundrede,    en 

')  Kronik  for  Theatrene  i  Petersborg  fra  1855—81.  St.  Ptbg. 
1884  p.  35.     Se  Afsnit  VI. 

-)  Autobiografien  p.  X. 

^)  Meddelt  af  P.  I.  Barténjev.  Ingen  af  de  trykte  Kilder 
nævner  hende  ved  Navn. 

*)  Samme  Kilde. 

■^)  Fe  Ih  (Se  hense  hin)  Erindringer  11.  Bind  p.  186—88. 

«)  Meddelt  af  P.  I.  Barténjev. 

';  FeUi  fSchenschin)  Erindringer  anf.  Sted. 

Periode  han  kjendte  grundigere  end  nogen  anden  ^), 
hvorom  ogsaa  hans  l^etydehge  historiske  Roman')  og 
tre  dramatiske  Arbejder^),  samtlige  skrevne  over  Sujetter 
fra  dette  Tidsrum,  noksom  l^ære  Vidne.  Til  Slutningen 
af  Tredserne  og  Begyndelsen  af  Halvfjerdserne  hge  til 
hans  Død  henhører  ogsaa  et  stort  Antal  lyriske  Digte, 
fremkomne  for  Størstedelen  i  Tidsskrifterne  Vjæstnik 
Jevropy  og  Russkij  Vjæstnik,  men  ogsaa  i  flere  andre 
Journaler  og  Blade,  der,  skjøndt  de  ligesom  de  to  nys 
nævnte  Maanedsskrifter  ofte  repræsenterede  forskjellige, 
stundom  endog  aldeles  diametralt  modsatte  Retninger  og 
Anskuelser,  alle  betragtede  hvert  Bidrag  fra  den  ansete 
Digter  som  en  Ære.  Thi  hvor  han  viste  sig,  fejredes 
han  som  Ruslands  første  samtidige  Lyriker  og  Drama- 
tiker. Saaledes  giver  Staden  Odessa  en  glimrende  Fest 
for  ham*),  da  han  i  Marts  1869  paa  Gjenneinrejse  be- 
søgte Byen.  Han  foretog  flere  Rejser  for  sit  svage 
Helbreds  Skyld,  som  i  de  sidste  Aar  af  hans  Liv  tidt  van- 
skeliggjorde ham  aandeligt  Arbejde.  Ulidelige  Smerter  i 
Hovedet  og  stadige  Blodkongestioner  til  Hjernen  gjorde 
vel  intet  Skaar  i  hans  altid  lige  elskværdige,  beherskede 
og  venlige  Væsen  ^),  men  lovede  heller  intet  godt  for 
Fremtiden*'),  hvorvel  den  Sygdom,  der  egenlig  blev 
hans  Bane,  synes  at  have  været  en  Hypertrofi  af  Hjertet'). 
I  Juli  1875  var  han  sidste  Gang  sammen  med  flere 
af    sine    russiske    Venner,    deriblandt    Turgjénjev,     ved 

')  Meddelt  af  P.  1.  Barlénjev. 
-    Se  Afsnit  III. 
'')  Se  Afsnit  VI. 

*)   Odesskij  Vjæstnik  1869  Nr.  60. 
^)  Feth  (Schenschin)  Erindringer  II  p.  189. 
°)  Iv.  Turgjénjev    i   et   Brev   til   Red.   af  Vjæstnik  Jevropy 
iSovbr.  1875  p.  433. 

^)  Meddelt  af  P.  I.  Barténjev. 

Badestedet  Carlsbad  ^)  og  fuldendte  der  sit  sidste  større 
Arbejde,  det  episk  fortællende  Digt  „Dragen"  -).  Hans 
Sundhedstilstand  forværredes  stadigt:  Asthmaen  og  Ho- 
vedsmerterne tiltog.  Efteraaret  kom,  og  Bladene  gulnedes. 
Han  samlede  sine  sidste  Kræfter  for  at  vende  hjem  til 
Rusland.  Endnu  et  lille  Digt^),  fint  og  stemningsfuldt, 
det  sidste,  skrev  han  efter  at  være  kommen  tilbage  over 
Fædrelandets  Grændse.  Faa  Dage  efter  Ankomsten  til 
sit  Yndlingsopholdsted,  Krasnyj  Rog,  døde  han  den  28 
September  (10  Oktober)  1875. 

^)  VJæstnik  Jevropy  Novbr.  1875  p.  440. 

2)  Se  Afsnit  IV. 

^)  Samlede  Digte  1877  p.  546. 


II. 

Tolstojs  nærmeste  Forgjængere  og  samtidigt  med  ham  begyndende 

Jevnaldrende.  —  Overblik  over  politiske  og  litterære  Strømninger  i 

Halvtredserne  og  Tredserne.  —  Utilitarismen.  —  Digterens  Stilling 

til  denne.  —  Hans  egne  politiske  og  æsthetiske  Anskuelser. 

Efter  Kejserinde  Jekaterina  IFs  pseudo- klassiske, 
opstyltede  Kunstperiode,  der  paa  Poesiens  Omraade  har 
sin  betydeligste  Repræsentant  i  Dershåvin,  fulgte  vort 
Aarhundredes  første  Aartier  med  det  store,  nationalt 
russiske  Gjennembrud  i  Litteraturen,  der  betegnes  ved 
Alexander  Puschkin.  Ikke  at  han  ganske  kunde 
ryste  det  fransk-alexandrinske  Støv  af  sine  Fødder  eller 
fuldstændigt  mægtede  at  frigjøre  sig  for  den  Pathos,  hvori 
han  var  født  og  opvoxet.  Men  i  alt  væsenligt  har  han 
forladt  den  hule  Deklamationspoesi  og  fundet  Fodfæste 
paa  egen,  fædrelandsk  folkelig  Grund,  hvorvel  vi,  maaske 
med  Urette,  ikke  kunne  betragte  ham  som  Folkedigter  i 
det  Omfang,  Russerne,  bl.  A.  Dostojevskij,  ville  gjøre 
ham  til.  Men  folkelig  og  ægte  russisk  bliver  han  ved 
sit  skarpe,  sande  Syn  paa  Virkeligheden  og  sin  Skildring 
af  denne ;  for  saa  vidt  kan  man  gjerne  kalde  ham  Rea- 
list. Paa  samme  Tid  er  han  udpræget  Idealist  ved  at 
hævde  Principet  „Kunsten  uden  Bagtanke",  Kunsten  for 
Kunstens  egen  Skyld,  uden  Anvendelse  i  Tendensens 
Tjeneste  og  uden  Fordring  paa  anden  Tak  til  Svar  paa 
sin  Gjerning  end  selve  den  Tilfredsstillelse,  Digteren  føler 

ved  som  et  levende  Ekko  at  kunne  svare  paa  hvert  af 
de  utallige  Indtryk,  han  modtager  fra  den  omgivende 
Verden.  Betegnende  for  hans  paa  engang  realistiske  og 
idealistiske  Syn  paa  Poesiens  Opgave  finde  vi  hans, 
desværre  næsten  uoversættehge  Digt  „Gjenlyd"  ^). 

Svar,  Gjenlyd,  svar  for  Sandheds  Sag 
Paa  Ulvens  Hji,  paa  Droslens  Slag, 
Paa  Pigens  Sang,  paa  Stormens  Brag. 

Hvo  end  har  kaldt, 
Slut  strax  hans  Røst  i  Favnetag, 

Giv  Svar  paa  alt  I 

Giv  Svar  paa  Bølgens  dumpe  Fald. 
Paa  Uvejrsskyens  Tordenskrald, 
Paa  Jagtens  Glam  i  Skovens  Tjald, 

Giv  alle  Svar. 
Vent  intet  selv.  —  —  —  Det  samme  Kald 

Hver  Digter  har! 

Vi  skulle  nedenfor  i  Slutningen  af  dette  Afsnit  faa 
Lejlighed  til  at  drage  en  aldeles  bestemt  Parallel  mellem 
anførte  Vers  og  et,  fraset  al  Forskjel,  dog  i  Tanken 
hermed  nært  sammenfaldende  Digt  af  Tolstoj.  Uden 
Digression  fra  det  foreliggende  Emne  bemærke  vi  kun, 
at  Lérmontov,  den  mest  udprægede  Lyriker,  Rusland 
har  havt,  ligesom  ogsaa  Prosadigteren  G  o  g  o  1 ,  trods  den 
hos  begge  fremtrædende  Negativitet,  begge  staa  paa 
Skuldrene  af  Puschkin  og  ligesom  denne  i  det  hele  og 
store  forfægte  Grundsætningen:  l'^i-t  pour  l'art.  Omtrent 
samtidigt  med  disse  og  Side  om  Side  med  dem  frem- 
komme som  Repræsentanter  for  den  afgjort  idealistiske 
Retning-I  i  Fyrrerne  Mænd  som  Digterne  Tjiitsehev  og 
Chomjakov.     Universitetslæreren    Granovskij,     Kri- 

»)  Alex.  Puschkins  Værker,  St.  Ptbg.  1838,  III.  Bind  p.  100. 

tikeren  Bjælinskij  og  tildels  den  allerede  da  bekjendte, 
snart  til  Sibirien  forviste  unge  Forfatter  Dostojevskij. 
Saaledes  ere  i  Korthed  de  Forudsætninger,  ud  fra 
hvilke  den  russiske  Litteratur  omkring  Aaret  1850  fort- 
sætter sin  Udvikling.  Enkelte  store  Begavelser  træde 
frem  paa  dette  Tidspunkt  samtidigt  med  Alexiéj  Tolstoj 
eller  tildels  allerede  noget  tidligere,  saaledes  de  i  Fyr- 
rernes ideale  Retning  dybt  bundende  lyriske  Digtere 
Apollon  Maikov  og  Afanåsij  Schenschin  (Feth). 
Begge  leve  endnu,  begge  betragte  sig  som  direkte  Arv- 
tagere efter  Puschkin,  og  begge  have  de  fuldstændigt  for- 
tjent vundet  sig  et  stort  Navn  i  deres  Fædreland  uden 
at  være  blevne  synderlig  bekjendte  i  Udlandet  ^),  hvilket 
heller  ikke  kan  være  anderledes.  Romanforfattere  lade 
sig  med  større  eller  mindre  Held  oversætte  af  de  fleste 
dannede  Udlændinge,  der  grundigt  kjende  det  Sprog,  fra 
hvilket  de  vælge  at  gjengive  en  Forfatters  Arbejde.  En 
lyrisk  Digter  derimod  vil  i  de  fleste  Tilfælde  være  en 
lukket  Bog  for  hver,  der  ikke  kan  læse  ham  i  Grund- 
sproget; til  at  oversætte  ham  paa  en  kun  tilnærmelsesvis 
læselig  Maade  kræves  andre  Forudsætninger  end  den 
blotte  Sprogkundskab.  Forholdt  det  sig  ikke  saaledes, 
vilde  Tolstoj,  der  langt  overgaaer  dem  begge  i  Fylde  og 
Begavelse,  være  mere  bekjendt  i  Udlandet  gjennem 
Oversættelser  end  han  er,  hvorvel  han  næst  Lermontov, 
der  til  sin  Lykke  fandt  en  Fortolker  i  Er.  v.  Bodenstedt, 
vistnok  er  den  hyppigst  og  bedst  oversatte  af  Ruslands 
Lyrikere.  Som  andre  samtidige  Forfattere  i  bunden  Stil, 
der   have    vundet    Berømmelse,    fortjene    Nikolaj    Ne- 

^)  Om  Afanåsij  Schenschin  (cf.  S.  112)  forehggei'  en  særdeles  vel- 
skreven  Artikel  paa  Tydsk  i  Beilage  zu  Miinchener  Allgem.  Zeitung 
1890  Nr.  150  (?  ?).  Enkelte  af  hans  Smaadigte  ere  i  dansk  Oversættelse 
fremkomne  i  forskjellige  Ugeskrifter,  ligesaa  nogle  Gjengivelser  af 
Maikovs  Poesi  i   Alfr.  Ipsens    Europæiske  Digte.     Kjøbenh.  1883. 

kras  sov,  Boris  Alma  sov  og  Turgjénjevs  nære  Ven 
Jakob  Polonskij  at  omtales.  Mange  andre  kunde 
nævnes:  Jasykov,  den  endnu  levende  Apuchtin  og 
flere  endnu,  hvis  Navne,  helt  ubekjendte  som  de  ere  i 
Udlandet,  for  de  fleste  kun  vilde  lyde  som  en  tom  og 
fremmed  Klang,  end  ikke  undtagen  den  prægtige  Ni- 
kitin.  Piuslands  Schack  Staffeldt,  den  dybeste,  inderligste, 
mest  stemningsfulde  af  dem  alle. 

Denne  Pugdom  paa  unge  Begavelser,  som  efterhaan- 
den  skulde  hævde  og  retfærdiggjøre  de  Forventninger, 
hvortil  deres  første  Fremtræden  havde  berettiget,  synes 
at  varsle  Skjønlitteraturen  i  Begyndelsen  af  Halvtredserne 
en  glimrende  Udvikling  paa  det  alt  givne  Grundlag. 
Udviklingen  følger  ogsaa.  skjøndt  ikke  saa  frodigt,  som 
ventes  kunde,  og  for  en  Del  af  de  næ^Tlte  Forfatteres 
Vedkommende  tager  denne  Udvikling  en  anden,  tildels 
modsat  Retning  af  den,  som  havde  været  fremherskende 
i  den  puschkinske  Tidsalder.  Aarsagerne  hertil  skulle 
vi  i  Korthed  betragte. 

Dønningerne  af  de  frisindede  Bevægelser  i  Vest^ 
europa  1848.  hvis  Bølger  under  Kejser  Nikolajs  Pve- 
gjering  kun  havde  kunnet  sende  enkelte  Stænk  ind  over 
Bolværket  mod  Rusland,  beg\^lde  efter  Krimkrigen  ogsaa 
at  give  sig  tilkjende  i  det  fjerne  Østen,  hvor  Digerne  efter 
Regjeringsforandringen  i  1855  ikke  mere  bevogtes  saa 
strengt  som  før  og  en  Sluse  hist  og  her  stundom  lukkes 
op.  Den  nye  Kejser  hylder  liberale  Grundsætninger, 
store  Reformer  forberedes  og,  som  Overgangene  i  Rus- 
land ofte  komme  noget  brat,  Skrive-  og  Talefriheden 
bliver  pludselig  givet  i  en  hidtil  ukjendt  Grad.  Dette 
sker  ikke  just  ved  Lov  og  gjennemføres  heller  ikke  med 
Konsekvens,  tvertimod  er  der  fra  Slutningen  af  Halvtred- 
serne Exempler  nok  paa,  at  Censuren  uforstaaelig  vilkaar- 
ligt  har  taget  fat  paa  tilsyneladende  uskyldige  Ting,  medens 

andre,  der  skulde  synes  langt  mere  graverende,  uhindret 
faa  Lov  til  at  passere.  Det  er  Bygevejr.  Reformerne 
hænge  over  Hovedet  og  fremkalde  ,, Luftninger".  Disse 
komme  stødvis  og  afbrudt  med  Mellemrum,  men  idet- 
hele  blæser  dog  Vinden  nogenlunde  fra  samme  Kant  og, 
hvad  væsenligt  er,  den  blæser  ovenfra.  Embedsmændene 
rette  sig  som  Vejrhaner  efter  Vindretningen,  idetmindste 
for  et  Syns  Skyld  og  med  Maadehold  til  Husbehov  uden 
altfor  stort  Afbræk  i  egen  personhg  Myndighed;  selv 
indenfor  Gejstligheden  spores  de  vesteuropæiske  eller 
quasi-vesteuropæiske  Strømninger.  Med  et  Ord:  Libera- 
lismen bliver  moderne. 

Det  har  sikkert  havt  sine  gode  Sider;  vi  har  som 
Udlænding  hverken  Ret  til  eller  hiteresse  af  at  dømme  om 
de  i  Begyndelsen  af  Tredserne  paafulgte  store  politiske 
Reformer,  som  det  fortiden  er  Mode  at  dadle.  Betragtet 
fra  et  litterært  Synspunkt  har  denne  Bevægelse  sikkert  gjort 
sin  Gavn.  Den  skrivende  Intelligens  faaer  friere  Hænder 
og  benytter  sig  deraf,  saaledes  Turgjénjev,  Katkov, 
Aksåkov,  Marko  Vovtschok  og  mange  andre  Prosa- 
forfattere; om  Dostojevskij  skal  her  ikke  tales,  da  han  paa 
dette  Tidspunkt  først  nyhg  (1859)  har  faaet  Tilladelse 
til  at  vende  tilbage  fra  Sibirien  og  indtager  en  af  de  poli- 
tiske Bevægelser  næsten  uberørt  Særstilling;  heller  ikke 
Leo  Tolstoj  vilde  det  her  være  rette  Sted  at  nævne,  da 
han,  som  først  nylig  har  betraadt  Forfatterbanen  ^),  i 
Begyndelsen  er  tendensløs  og  foreløbigt  maa  betragtes 
som  tilhørende  den  gamle  Skole;  senere  bliver  Digteren 
Filosof  og  hberal ;  med  Katkov  har  akkurat  det  Modsatte 
været  Tilfældet,  fra  en  yderlig  dreven  konstitutionel 
Anglomani   i    Halvtredserne    og   Anskuelser,   som  kunde 

^)  I  1852  (med  Novellen  „Barndom").  Hans  egenlig  frem- 
trædende Virksomhed  begynder  dog  først  med  Novellen  , Kosak- 
kerne" (1863). 


25 


gaa  i  Spand  med  han>  Ven.  den  i  Landflygtighed  døde 
Herzens  revolutionære  Ideer,  slaaer  han  i  Midten  af 
Tredserne  over  i  den  mest  reaktionære  Konservatisme. 
Aksåkov.  Ruslands  anden  store  samtidige  Journahst,  har 
tildels  gjort  samme  Bevægelse  skjøndt  aldrig  med  saa 
bratte  Sving,  ligesaalidt  som  han  overhovedet  har  været 
saa  langt  ude  i  nogen  af  de  to  Yderligheder  som  Katkov. 
Dette  i  Forbigaaende  om  Prosaforfatterne.  Flere  af 
dem,  der  skrive  i  bunden  Stil.  sværge  ogsaa  til  den  nye 
Retnings  Fane.  I  første  Række  staaer  Nekråssov.  Han 
er  i  sin  Tid  og  af  sine  Tilhængere  bleven  stillet  over 
Puschkin ;  nu  er  hans  Stjerne  helt  gaaet  ned.  Selv  nære 
vi  liden  Sympathi  for  ham;  vi  tro  ikke  rigtig  paa,  at 
hans  Digtning  kommer  fra  Hjertet,  og  kunne  ikke  be- 
gribe, at  man  som  Forfatter  kan  kvæde  i  de  sørgeligste 
Toner  over  Bøndernes  fortrykte  Kaar  og  samtidigt  som 
Godsejer,  behandle  disse  fortrykte  Bønder  haardere  og 
mere  umenneskehg  egoistisk  end  næsten  alle  andre 
Despoter  —  og  det  har  han  faktisk  gjort.  Den  som 
Menneske  meget  leddeløse  Turgjénjevs  Udtalelser  ere  os 
ingen  Højesteretsdom,  og  vi  undre  os  lidt  over  i  Turgjé- 
njevs Breve  fra  Begyndelsen  af  Tredserne  at  finde  Ne- 
kråssovs  Navn  nævnet  ved  hvert  andet  Ord  som  Top- 
punktet af  digterisk  Begavelse  for  derpaa  i  et  Brev  fra 
samme  Turgjénjev  skrevet  til  Polonskij  i  1868  at  se  al 
Nekråssovs  Poesi  betegnet  som  „tygget  Papiermaché 
dyppet  i  Fusel"  ^).  Der  er  noget  sandt  i  Overdrivelsen, 
men  Retfærdighed  fordrer  at  indrømme  Nekråssov  ad- 
skillig Begavelse  og  Ros  for  at  liave  skrevet  enkelte 
smukke  Ting.  Polonskij  lader  sig  ogsaa  rive  med  af 
Strømmen,  og  selv  Maikov.  Arvtageren  efter  Puschkin, 
Fanebæreren  for  Principet  lart  pour  lart,  bliver  for  en 
Tid   ikke   uberørt  af  den   Bevægelse,   der  er  rettet  mod 

')  Turgjénjevs  Breve,  St.  Petersborg  1884,  p.  130. 

ham  selv.  Thi  den  nye  Retning,  der  stiller  sig  fjendtlig 
til  den  forrige  Periodes  antokratiske  Politik,  vender  sig 
samtidigt  ogsaa  mod  de  nærmest  forudgaaende  Aartiers 
idealistiske  Poesiretning.  Det  er  dette,  hvorpaa  det  for 
os  her  kommer  an.  Havde  det  i  Trediverne  og  Fyrrerne 
været  IdeaUsmen,  som  i  Litteraturen  sad  ved  Roret, 
bliver  det  i  Halvtredserne  og  Tredserne  Utilitarismen, 
der  skal  være  eneherskende.  Med  Principet  „Kunsten  for 
Kunstens  egen  Skyld"  er  det  forbi,  Skjønlitteraturen  har 
kun  Berettigelse,  forsaavidt  som  den  tjener  praktiske  og 
politiske  Formaal. 

Det  vilde  være  Overdrivelse  at  søge  Grunden  til 
Utihtarismens  Fremkomst  udelukkende  i  Opposition 
mod  Aanden  i  det  tidligere  herskende  Regime,  skjøndt 
dette  Motiv  spiller  en  stor  Rolle;  Sandsen  for  det 
praktiske  ligger  absolut  i  den  russiske  Folkekarakter;  de 
exakte  Videnskaber  ere  populære  og  slaa  ganske  an- 
derledes an  end  det,  som  en  Græker  vilde  betegne  ved 
[xovaix^.  Fysik,  Kemi,  Zoologi,  med  et  Ord  alle  Natur- 
videnskaber tiltale  den  russiske  IntelUgens  mange  Gange 
mere  end  Studiet  af  de  klassiske  Sprog  med  alt  hvad 
derunder  henhører.  Og  faktisk  er  det,  at  denne  reali- 
stisk-utilitaristiske  Strømning  i  Rusland  ofte  faaer  et  poh- 
tisk  Anstrøg  af  frisindede,  for  ikke  at  sige  revolutionære 
Tendenser  i  Modsætning  til  den  klassisk-ideaUstiske  Ret- 
ning, der  l^etragtes  som  konservativ.  Det  er  tildels  at 
betragte  som  en  politisk  eller  politimæssig  Forholdsregel 
mod  Tredsernes  yderlig  liberale  Bevægelser,  naar  Under- 
visningsministeren Grev  Dmitrij  Andréjevitsch  Tol- 
stoj med  kejserlig  Indvilligelse  og  med  stærk  Støtte 
baade  fra  Krigs-  og  hidenrigsministeriet  i  Begyndelsen 
af  Halvfjerdserne  indfører  et  rigoristisk  klassisk  Under- 
visningsprogram efter  Udkast  af  den  i  de  Reaktionæres 
Lejr  overgaaede  Katkov,    et   Program   mod   hvilket   den 

oppositionelle  Journalistik  uafladeligt  har  kjæmpet  i  saa 
stærke  Udtryk,  som  den  nogenlunde  turde  bruge,  og  paa 
hvilket  Regjeringen  i  den  allersidste  Tid  ligesom  mod- 
villigt har  slaaet  noget  af  til  stor  Misfornøjelse  for  en 
anden  Del  af  Pressen.  Begge  Parter  gjøre  Sagen  til  et 
politisk  Spørgsniaal.  Det  blev  Utilitarismen  allerede  i 
Halvtredserne  og  Tredserne.  Kun  de  reale  Videnskaber 
due  noget:  den  lettere  Litteratur  har  udelukkende  da 
Berettigelse,  hvis  den  i  populær  Form  fremmer  Udbre- 
delsen af  nyttige  Kundskaber.  „I  Belletristikens  Forfald 
ser  jeg  en  Garanti  for  Ruslands  sociale  Progres".  ud- 
bryder en  af  Datidens  mest  indflydelsesrige  Journalister 
af  den  radikale  Retning^).  ^Modstanderne  heraf  spotte 
den  evige  Prædiken  om  praktisk  Nytte,  den  uophørlige 
Lovsang  over  Mathematik  og  Fysiologi. 

„Han  Fysiologi  studerer. 

Reelt  den  Praas  gaaer  for  ham  op, 

At  der  i  Verden  existerer 

En  Skabning,  kaldet  Edderkop" 

synger  i  l!SG4  Almåsov^).  Ogsaa  Al.  Tolstoj  gjør  sig, 
som  vi  strax  skulle  se.  lystig  over  Utilitarismen  og  det 
med  god  Grund.  Thi  Retningen,  som  i  Princippet  rummer 
adskilligt  sundt  og  godt,  føres  ud  i  Overdrivelse.  Og 
hvad  der  end  kan  siges  mod  Censurundertrykkelserne  i 
den  foregaaende  Periode,  en  god  Side  havde  de:  For- 
fatterne vendte  og  drejede  hvert  Udtryk  flere  Gange, 
før  de  førte  det  i  Pennen:  Censuren  blev,  saa  at  sige, 
en  Slibesten  for  den  fine  Stil.  der  i  diskrete,  velover- 
vejede Udtryk  i  Reglen  fik  sagt  alt.  hvad  den  vilde. 
Under  Kejser  Nikolajs  Regjering  maatte  man  have  For- 
fatterbegavelse  for  overhovedet  at  kunne  skrive.     I  Re- 

*)  Pisarev.  citeret  i    OdesskiJ   Vjæstnik  for  18  Marts  1869. 
"-)  Samlede  Skrifter,  Moskau  1892,  I.  Bind  p.  182. 


formperioden  derimod  falder  denne  Nødvendighed  for  en 
stor  Del   bort. 

Slappelsen  af  Censurtvangen  fremkalder  et  Utal  af 
Skriblere,  Smaajournalister,  Øjebliksforfattere  og  Døgn- 
kritikere, der  nærmest  gjøre  Indtryk  af  en  Flok  Skole- 
drenge, som  efter  længe  at  være  blevne  holdte  i 
Ørene  af  en  streng  Rektor  pludselig  føle,  at  Tilsynet 
er  blevet  svagere,  og  nu  mene  rigtigt  at  kunne  slaa  sig 
løs.  Her  skulle  vi  ikke  omtale  den  i  Landflygtighed  af- 
døde Herzen  ejheller  Tschernyschévskij,  der  for  kun  to 
Aar  siden  endte  sit  Liv  i  Statsfængsel;  de  vare  i  ethvert 
Tilfælde  betydehge  nok  til  virkelig  at  kunne  blive  stats- 
farlige. Men  blader  man  Aviser  og  Tidsskrifter  fra  Re- 
formperiodens Begyndelsesaar  igjennem,  træffer  man  en 
lang  Række  i  Talrighed  stigende  og  i  Dygtighed  dalende 
Navne  paa  Kritikere  som  Dobroljubov  ^),  Schelgu- 
nov,  Såitsev  og  hvad  de  ellers  hedde,  men  værst  af 
alle  er  dog  Pisarev.  Denne  haabefulde,  overordenhg 
produktive  Yngling,  der  druknede  knapt  femogtyve  Aar 
ganmiel  omtrent  paa  samme  Dag,  som  den  sidste  af 
hans  mangfoldige  Brochurer  blev  konfiskeret  af  Politiet^), 
omtales  ogsaa  af  Turgjénjev  ^),  der  betegner  hans  og 
Konsorters  Virksomhed  med  Udtrykket:  „de  spytte". 
Tilføjende,  at  det  er  russisk  Skik,  hgegyldigt  hvad  Parti 
man  tilhører,  ikke  at  kunne  leve  sammen  uden  at  „slaa 
hinanden  med  Knytnæve  i  Ansigtet",  opfordrer  han 
Pisarev  S:  Ko.  til  ud  af  Kompagniets  egen  Midte  at 
stille  blot  en  eneste  Forfatter  tilnærmelsesvis  af  samme 
aandelige  Højdemaal  som  de,  paa  hvilke  Kompagniet 
„spytter".  Baade  Turgjénjev.  Al.  Tolstoj,  Maikov,  Polonskij, 

^)  Omtalt,  ikke  uden  Frygt,  af  Turgjénjev  i  et  Brev  (fra  1861) 
til  Dostojevskij.     Turg.  Breve,  St.  Ptbg.  1884,  p.  96. 

-')  Meddelt  af  Overbibliothekar  ved  Museet  Rjumantsov  i 
Moskau  E.  F.  Korsch. 

^)  I  et  Brev  til  Polonskij  (18G2).     Turg.  Breve,  p.  99. 

naturligvis  Almåsov,  der  selv  er  meget  bidsk,  men  værst 
og  mindst  fortjent  af  alle  maaske  Dostojevskij,  have  døjet 
ondt  og  lidt  mange  Overfald  af  denne  Bande.  Men 
Angreb,  selv  om  disse  Angreb  ere  næsten  ligesaa  blottede 
for  Retfærdighed  som  for  sund  Sands,  kunne  endda 
nogenlunde  gaa  an  mod  levende  Modstandere  som  de 
ovenfor  nævnte.  Løjerligere  ser  det  ud,  naar  de  „spytte" 
paa  en  stor  død  Løve  som  Puschkin.  For  den,  der 
læser  Russisk,  kan  det  være  Umagen  værdt  at  gjøre  sig 
bekjendt  med  en  af  Pisarevs  Udgydelser  over  Puschkin  ^). 
Mage  til  halvstuderet  Landevejsrøver  paa  Relletristikens 
Enemærker  skal  man  vist  vanskelig  finde  i  nogen  Litte- 
ratur. Ogsaa  andetsteds  kan  en  radikal  Kritik  være 
uretfærdig  og  derfor  eo  ipso  uvidenskabelig,  men  en  saa 
luldstændig  Mangel  paa  de  simpleste  Forudsætninger  til 
Bedømmelse  af  et  valgt  Sujet  vilde  i  et  Folk  med  nogen- 
lunde udbredt  Almendannelse  neppe  kunne  gjøre  sig 
gjældende.  Det  synes  os  næsten  at  være  det  værste  In- 
dicium mod  den  russiske  Intelligens  i  Tredserne,  at  en 
knapt  nok  legemlig  og  meget  mindre  aandelig  voxen 
Fremskridtsmand  som  Pisarev,  der  „i  Relletristikens  For- 
fald ser  en  Garanti  for  Ruslands  sociale  Progres",  har 
kunnet  faa  Navn  af  Piuslands  betydeligste  Kritiker  efter 
Rjælinskijs  Død  og  uindskrænket  har  kunnet  dominere 
sin  Samtids  store  Forfattere  i  den  højt  paaberaabte  Uti- 
litarismes Navn  ^).  Der  er  ikke  mange,  som  tage  kraftigt 
til  Gjenmæle  mod  Kompagniet.  Turgjénjev  ømmer  sig, 
som  det  ses  af  de  anførte  Citater,  der  kunde  forøges 
med  flere,  nok  i  sine  Privatbreve  men  tager  sig  iagt 
for   aabenlyst  at  slaa   et  Slag  ned  midt  i  Flokken,   Do- 

')  Pisarevs  sanilerJe  Skrifter.  St.  Plbg.  1871,  III.  Bind 
p.  -227  ff. 

-j  Odesskij  Vjæstnik  1869  Nr.  60.  Dostojevskij  synes  forresten 
i  sin  Overlegenhed   aldeles  at  have  ignoreret  Pisarev  og  Konsorter. 

stojevskij  holder  sig  for  sig  selv  og  lader  dem  l^jæffe, 
Almasov  derimod  bider  grovt  fra  sig;  desværre  gjør  en 
Hjernesygdom  snart  Ende  paa  hans  Forfattervirksomhed; 
den  geniale  Digter  døer  i  en  Sindssygeanstalt.  Rigtigt 
hamle  op  med  Pisarevs  Klike  kan  egenlig  kmi  Katkov. 
Han  er  om  muligt  ligesaa  hensynsløs  og  uden  Sammen- 
ligning mange  Gange  mere  talentfuld  end  disse  Samfunds- 
reformatorer.  De  Slag,  han  alene  retter  mod  dem  i 
Moskovskija  Vjædomosti  kan  hele  Troppen  ikke  af- 
parere i  Nedjælja,  Golos  og  de  øvrige  samtidige  utilitari- 
stisk hberale  Blade  tilsammen.  Naturligvis  faaer  han 
tilsidst  slaaet  fast,  at  Flokken  er  samfundsfarlig  —  dette 
var  hos  Katkov  en  ofte  brugt  Manøvre,  med  hvilken  vi 
trods  megen  personlig  Pietet  mod  den  store  Mands 
Minde  slet  ikke  kunne  sympathisere.  Men  i  dette  Til- 
fælde som  i  flere  andre  har  han  rigtignok  havt  mere 
Ret  end  Uret.  Og  han  har  benyttet  sin  Sejr:  vi  fejle 
neppe  i  at  betragte  den  klassiske  Skolereform  af  1872 
som  et  væsenlig  i  denne  Kamp  vundet  Resultat. 

Pisarev  og  hans  Retning  faldt  for  Journalisten 
Katkov.  Af  de  belletristiske  Skribenter  er  det  egenlig 
kun  Alexis  Tolstoj,  der  med  Kraft  og  Talent  men 
nobelt  og  aldrig  med  uridderlige  Vaaben  fører  Kampen 
mod  den  stærkt  begyndende  aandehge  og  politiske  Nihi- 
lisme. Der  existerer  et  morsomt  lille  Digt  af  ham  „Den 
helUge  Panteleimon"  (skrevet  1865).  Helgenen  vandrer 
hen  over  Ruslands  Marker  med  en  Pose  i  den  ene 
Haand  og  en  Knortekjæp  i  den  anden.  Alle  de  artige 
Blomster  bøje  sig  for  den  Gamle  og  hilse;  han  hilser 
igjen  og  lægger  i  sin  Pose  et  lille  Blad  af  hver  for  at 
koge  Salve  og  Plastre  af  dem  til  syge  Folk,  til  aandehge 
Vanskabninger  og  saadanne  Stakler,  der  have  været  en- 
foldige nok  til  at  lade  sig  Sind  og  Sands  forgive.  „Af 
den  Slags  Krøblinger  ere  vi  mange,"  udbryder  Digteren, 

,koni  os  til  Hjælp.  Fader  Panteleimon ! *  Men  de  „uar- 
tige" Planter,  de  skadelige  og  giftige,  ser  Panteleimon 
ogsaa:  hvor  han  møder  en  saadan  paa  sin  Vej,  smækker 
han  til  den  med  sin  Knortekjæp.  Og,  tilføjer  Fortælleren, 
kjære  Fader  Panteleimon!  ogsaa  blandt  os  voxer  der 
endel  Ukrudt,  som  forgiver  andre,  og  paa  hvem  ingen 
Kultur  nogensinde  kan  hjælpe: 

Folk,  hvem  det  kun  er  sandt  og  antageligt, 
Som  paa  Ryggen  dem  kløer  ubehageligt, 
Folk,  hvis  Synspunkter  knapt  er  forklarlige, 
Men  hvis  Lærdomme  let  blive  farlige. 

Af  den  Slags  har  vi  nok, 

Og  paa  hele  den  Flok 

Spar  nu  ikke  din  Stok, 
Den  forsvarlige! 

Digtet  M  vakte  trods  sin  spøgende  Tone  Indignation  i  den 
liberale  Lejr.  og  Tolstoj  blev  endog  beskyldt  for  at  ville 
have  den  nys  afskaffede  Legemsstraf  indført  igjen.  Kort 
efter  møder  han  op  med  en  munter  Ballade -j  til  For- 
herligelse af  Utilitarismen.  Den  begynder  travesterende  — 
thi  han  kan  stundom  heller  ikke  bare  sig  for  at  snærte 
den  blaserede  Kreds,  han  selv  tilhører  —  med  en  i 
Folkevisestil  holdt  Beskrivelse  af  en  Bojar  og  en  Bojar- 
jornfru.  der  vandre  sammen  i  Urtegaarden;  hun  er  svøbt 
i  sølvstukken  Silke  og  han  forgyldt  baade  for  og  bagpaa. 
Hun  priser  højttravende  hver  liden  Blomst  i  Bed,  men  han, 

Han  kyssed  ømt  paa  Munden 
Sin  Mø.  den  slanke,  blide ; 
Lov  ikke  Rosenslunden, 
Min  Svane,  Du  min  hvide. 

>)  Samlede  Digte  1877  p.  192. 
■^)  Sammesteds  p.  456. 

Hvor  Skovens  Duer  kurre 
I  Lunden,  som  Du  priser, 
Skal  nu  saaes  Løg  og  Purre, 
Agurker  og  Radiser. 

„Hvorledes",  udbryder  Skjønjomfriien,  „er  der  da  ikke 
Plads  andetsteds  til  Kjøkkenurteriie  uden  for  deres  Skyld 
at  ødelægge  Blomsterne  i  Rosenhaven?"  -Jo,"  ind- 
rømmer han: 

Vel  kan  der  Plads  forskaffes 
Til  Gulerod  og  Bønne, 
Men  Roserne  skal  straffes. 
Fordi  de  er  for  kjønne. 

De  Ting  skal  flux  begraves. 
Der  Fantasien  hidse; 
Hvert  Blomsterbed  skal  laves 
Om  til  en  Fold  for  Grise. 

„O",  spørger  hun  forbauset,  „er  der  da  ingen  andre 
Steder,  hvor  man  kan  mæske  de  Kreaturer  ? "  —  Jo,  det 
er  der  rigtignok,  men, 

Skjøndt  Svin  kan  let  erhverves 
For  Spotpris  hver  Oktober, 
Skal  Haven  dog  fordærves, 
Fordi  den  er  for  proper. 

„Herregud-,  mener  Bojarfrøkenen,  „hvorfor  sætter  man 
da  ikke  Folk  med  den  Slags  Ideer  ind  i  et  Galehus?" 
—  ,Nej",  forklarer  han,  „de  ere  saa  mange,  at  de  ikke 
faa  Plads  i  nogen  af  de  nuværende  Anstalter  af  den 
Art.  Der  maatte  opføres  en  ny  og  meget  stor.  Men 
at  overdrage  det  Byggeforetagende  til  Statsingeniørerne 
(Hip  til  det  Gamle!)  vilde  blive  overordenlig  kostbart, 
og  faaer  Semstvo  (Landkonmiunernes  Selvstyrelse,  Hip 
til  det  Nye!)  Sagen  i  Ha^nde,  saa  bliver  det  ikke  til 
noget   med   den  Bygning   og   de    Penge".    —    »Paa  den 


33 


Maade  gaaer  jo  Landet  tilgrunde",  sukker  hun;  „er  der 
da  slet  intet  Middel?"  —  „Jo",  grunder  han  lidt,  ,jeg 
troer,  min  Elskede,  at  jeg  ved  et  Raad" : 

For  Thronen  bliver  rystet 
Af  det,  som  er  i  Vorden, 
Hæng  Førerne  paa  Brystet 
Sankt  Stanislaus'  Orden! 

—  O  fy,  det  Raad  er  syndigt ! 
Brød  Moen  ud  i  Harme. 

—  Nej.  kun  probat  og  fyndigt! 
Gav  han  til  Svar  ined  Varme. 

Striden  herom  bliver  hedere  og  hedere.  Det  ene  Ord  ta- 
ger det  andet,  det  kommer  til  et  Brud  mellem  de  Elskende : 

Hvad  Ord  der  faldt,  o  hvilice ! 
De  skiltes  over  Sagen! 
Den  Mø  var  klædt  i  Silke, 
Den  Svend  forgyldt  paa  Bagen. 

Tolstoj  er  selv  Hotjægermester,  men  ogsaa  det  Aristo- 
krati, han  tilhører,  faaer  tidt  et  Sidehug,  stundom  i 
Skjæmt  og  hyppigst  i  Alvor  ^),  for  sin  Mangel  paa  Ind- 
hold og  Varme  og  for  sin  indre  Tomhed  bag  den  kolde, 
haarde.  glimrende  Skal.  Men,  fortsætter  Digteren:  „Hvad 
er  Hensigten  med  denne  lange  Vise?"     Jo,  forklarer  han : 

Nu  vil  jeg  sprede  Dunsten 
I  hver  romantisk  Hjerne: 
Princippet  „Kunst  for  Kunsten" 
Er  ikke  mer  moderne. 

Syng  aldrig  „blot  til  Glæde", 
Hold  meget  heller  Bøtte ; 
Men  vil  en  Sang  Du  kvæde. 
Skal  Sangen  gjøre  Nytte. 

')  Stærkest    i   en   lille   Strofe  paa   sex   Linier:     Samlede  Digte 
1877  p.  246. 

Tab  ikke  det  af  Syne: 
Tendens  i  alle  Digle!    • 
—  Dig,  russiske  Kommune, 
Har  dette  Kvad  i  Sigte! 

At  den  politisk  set  ingenlunde  reaktionære,  snarest 
moderat  frisindede  Tolstoj  i  nogle  af  Utilitarismens  Til- 
hængere ikke  med  Urette  saa  Kommunarder  og  Anar- 
kister, et  Udtryk,  han  ogsaa  bruger  etsteds  i  den  her 
brudstykkevis  anførte  Ballade,  skulde  senere  paafulgte 
Begivenheder  vise.  Selv  tilhørte  han,  som  rimeligt  er, 
ikke  blot  ved  Fødsel  og  Opdragelse,  men  allermest  ved 
sine  æsthetiske  Anskuelser  i  litterær  Henseende  nærmest 
den  konservative  Retning.  Vi  bruge  Udtrykket :  nærmest. 
Thi  om  sig  selv  siger  Digteren^): 

To  Lejre  mod  hinanden  staa;  jeg  hører  selv  til  ingen! 
Som  Gjæst  jeg  er  snart  hist,   snart  her  hos  den,  der  just  har  Ret; 
Helt  ofte  med  dem  begge  to  maa  skarpt  jeg  krydse  Klingen, 
Men  ingen  af  dem  hverver  mig  og  faaer  mig  helt  i  Net. 
Til  ingen  af  dem  begge  to  vil  Faneéd  jeg  sværge. 
Af  ingen  kjøbt  jeg  hvergang  slaaer,  hvor  just  jeg  Sandhed  fandt; 
Mod  egne  Venners  Overgreb  kan  daarligst  jeg  mig  værge, 
Men  Fjenden  jeg  forsvare  kan,  hvor  Fjenden  taler  sandt. 

Man  skulde  synes,  at  Tolstojs  politiske  og  litterære 
Modstandere  maatte  fmde  denne  Udtalelse  fordomsfri  og 
noljel.  Nej,  tvertimod.  Netop  hans  Ridderlighed,  et 
Tolstoj  særeget  Karaktertræk,  gjør  ham  til  Gjenstand  for 
hadefulde    og,    hvad    værre    er,    meningsløse    Angreb  ^). 

')  Samlede  Digte  1877  p.  208. 

■^)  Vi  skulle  som  en  Prøve  paa  radikal  russisk  Logik  Ord  for 
Ord  gjengive  en  Kritik  af  en  i  sin  Kreds  meget  anset,  endnu  levende 
Fremskridtsmand  fra  Tredserne  over  det  anførte  ottelinede  Digt, 
der  i  alt  Væsenligt  er  ordret  oversat.  Bedømmelsen  er  foi-muleret 
af  Skahitschevskij,  en  Kritiker  som  i  ethvert  Tilfælde  er  for- 
nuftigere og  mere  moderat  end  Pisarev ;  den  er  skrevet  i  December 

Tolstojs  Erklæring  syntes  snarere  at  maatte  kunne  have 
paadraget  ham  hans  Venners,  d.  v.  s.  de  litterært  og 
politisk  Konservatives  Misfornøjelse.  I  de  Kilder,  som 
have  staaet  til  vor  Raadighed,  findes  dog  kun  svage 
Spor  hertil  ^).  Han  kom  stundom  som  Gjæst  i  Katkovs 
Hus,  et  af  hans  smukkeste  Digte  ^),  rigtignok  før  Tiden 
1865,  skal  ^)  være  skrevet  til  Katkov  og  et  noget  se- 
nere^) og  endnu  smukkere  til  en  yndefuld,  begavet  og 
elskværdig,  dengang  knapt  endnu  fuldvoxen  Datter  af  K. 
Til  egenlige  Sammenstød  mellem  Al.  Tolstoj  og  Katkov 
synes  det  aldrig  at  være  kommet,  hvad  vistnok  for- 
trinsvis skyldes  Tolstojs  taktfulde  Optræden  og  moderate, 
beherskede  Væsen;  end  mindre  er  der  indtraadt  noget 
Brud,    saaledes    som    det    overfor   Katkov    hændte  først 

1S75  kort  efter  Tolstojs  Død  og  lyder  saaledes:  „Det  viser  sig  (?), 
at  for  ikke  at  forsvare  Fjenden,  d.  v.  s.  blive  en  Forræder  (!),  maa 
man  ubetinget  (?)  være  kjøbt.  Men  saasoni  ingen  har  gjort  sig  den 
Ulejlighed  at  kjøbe  Grev  A.  Tolstoj,  saa  .  .  .  saa  .  .  ja  saa  tænker 
jeg,  at  Grev  A.  Tolstoj  til  sine  Dages  Ende  aldrig  har  begrebet, 
hvilken  Afskyelighed  (!)  han  af  Vanvare  er  kommen  til  al  fortale 
sig  med.  Jeg  siger  „af  Vanvare",  fordi  jeg  paa  ingen  Maade  kan 
antage,  at  Grev  A.  Tolstoj  med  Overlæg  har  kunnet  blotte  en  saa- 
dan  sjælelig  Lavhed  (?),  eller  at  en  saadan  Lavhed  virkelig  skulde 
have  hgget  paa  Bunden  af  hans  Natur."  A.  Skabitschevskijs  Skrifter, 
St.  Petersborg  1890.     2.  Bind  p.  241. 

')  En  Udtalelse  af  Tolstoj  om  Katkov  i  et  Brev  til  Dav^dov, 
RusskiJ  Archiv  1879,  2.  Bind  p.  330.  Ligeledes  hedder  det  i  en 
(af  Censurhensyn  utr\'kt,  i  Haandskrifter  cirkulerende)  Vise  af  Tol- 
stoj om  Katkov.  Polakkerne  og  den  polskfødte,  til  ivrig  Russer 
blevne  Forfatter  Markévitsch : 

Katkov  skal  som  Hertug  Albas  Bøddel 
Opsplidse  Næsen  paa  deres  Trods, 
Markévitsch  skal  til  hvert  Ord  og  Tøddel 
Sjunge  Hosannah,  axios. 

^)  Samlede  Digte  p.  245. 

^)  Efter  hvad  vi  have  hørt  i  K.'s  eget  Hus. 

■*)  Samlede  Digte  p.  2.o3. 

med  Turgjénjev  og  senere  med  Ljev  Tolstoj  (angaaende 
de  sidste  Kapitler  af  Romanen  Anna  Karénina).  Men 
ved  at  gjennemse  den  eneste  nogenlunde  fuldstændige 
kronologiske  Fortegnelse  ^),  som  haves  over  Al.  Tolstojs 
Arbejder,  falder  det  strax  i  Øjnene,  at  Tolstoj  fra  1870 
lige  til  sin  Død  næsten  helt  forlader  Katkovs  belletristiske 
Maanedsskrift  Russkij  Vjæstnik  og  sender  den  langt 
overvejende  Del  af  sine  Arbejder  fra  denne  Periode  til 
Stasjulévitsch's  af  Katkov  for  liberale  Anskuelser 
stærkt  forfulgte  Maanedsskrift  Vjæstnik  Jevropy.  Syn- 
derlig varmt  har  Forholdet  saaledes  dog  neppe  været. 

Thi  var  Tolstoj  end  konservativ,  navnlig  naar  Talen 
er  om  Utilitarismen,  kan  han  dog  paa  ingen  Maade 
betegnes  som  reaktionær.  Han  er  end  ikke  ganske  fri 
for  at  være  anløben  af  konstitutionelle  Ideer,  noget,  vi 
intetsteds  have  set  gjort  gjældende  om  ham,  men  som 
alligevel  hist  og  her  skinner  igjennem  i  hans  Poesi.  Det 
er  ikke  den  moderne  Parlamentarisme,  han  sværmer  for 
—  saaledes  som  Katkov  i  sin  Tid  gjorde  det  — ;  hertil 
lindes  der  idetmindste  ikke  bestemte  Spor.  Derimod 
kommer  han  i  sin  Digtning  atter  og  atter  tilbage  til  den 
førtatariske,  gammelrussiske  Periode,  hvor  Fyrsten  kun 
var  primus  inter  pares,  en  Periode,  som  i  mangt  og 
meget  minder  om  den  skandinaviske  Oldtid  og  Middel- 
alder, og  hvis  Institutioner  for  Staden  Novgorods  Ved- 
kommende holdt  sig  til  ind  over  Midten  af  det  sextende 
Aarhundrede.  I  sine  episk -lyriske  Folkedigtninger^) 
vender  han  stadig  tilbage  til  denne  Tid,  og  en  af  disse 
Digtninger  Kjæmpen  Potok  ^)  skal  nævnes  paa  dette  Sted 
for  den  Sammenlignings  Skyld,  som  deri  drages  mellem 

^)  D.   Jasykov   i    Maanedsskriftet    IstorifscJieskij   Vjæstnik    for 
Oktober  1885. 

2)  Se  Afsnit  IV. 

3)  Samlede  Digte  1877  p.  462  ff. 

russisk  Sæd  og  Skik  under  Vladimir  den  Store  (f  1014) 
og-  Tilstande,  særegne  for  senere  Perioder  i  samme 
Lands  Historie.  Fortællingen  begynder  i  Kijev  hos 
Vladimir  hin  milde,  „den  klare  Sol".  Der  gaaer  Dands. 
i  Hallen.  Fejrest  over  alle  dandser  Potok,  den  unge 
Kjæmpe;  hele  Hirden  dandser  efter  ham.  De  dandse 
længe,  til  Solen  er  gaaet  ned  og  Maanen  kommer  op 
over  Skovene  bag  Dnjæpr.  Saa  stiger  Vladimir  med  sin 
Fyrstinde  ved  Haanden  ned  fra  Højsædet,  bøjer  sig  tre 
Gange  for  Hirden  og  beder  alle  vel  fare.  Hver  gaaer 
til  sit,  kun  Potok,  den  unge  Kjæmpe,  bliver  tilbage 
Hallen.  Der  falder  en  Trylledvale  over  ham,  og  han 
sover  ind  for  et  halvt  Aartusind. 

Mange  Drømme  han  drømmer  de  femhundred  Aar, 

Han  ser  Gnister  af  Stridsøxer  springe, 

Ser  Skjønjomfruer  dandse  med  udslagent  Haar, 

Ser  Bojarerne  flokkes  paa  Thinge, 

Ser  Vladimir  i  Højsædet,  høvisk  og  mild, 

Ser  hans  Hird  tømme  Horn  med  en  Mjød  som  af  Ild ; 

Hører  Jagtlurens  Klang  gjennem  Dale, 

Hører  Kjæmpernes  dristige  Tale. 

Da  Potok  vaagner  op,  ligger  han  paa  Skrænten 
over  Moskvafloden.  Gjennem  Gitteret  foran  et  broget- 
malet  Fyrstehus,  et  Palåta  i  Kreml,  titter  en  Mosrose 
frem,  og  i  det  snørklet  udskaarne  Vindue  ovenover  ser 
han  et  ungt,  friskt  Pigeansigt.  Potok  nærmer  sig  for 
efter  gammel  Skik  at  kvæde  Jomfruen  vel,  men  den 
unge  Tsarevna  tager  imod  ham: 

Stop,  din  Tiæl  og  din  Laban,  din  Søn  af  en  Hund, 

Maatte  Fanden  i  Halsen  Dig  gale! 

Hold,  forbandede  Svin,  din  uvadskede  Mund, 

Hvordan.  Satan,  til  mig  tør  Du  tale? 

Var  det  ikke  min  Jomfrudragts  skinnende  Lin, 

Der  med  Tvang  gjør  min  Tale  saa  udsøgt  og  fin. 

Skulde,  Æsel,  dit  snavsede  Øre 

Faa  helt  anden  Slags  Udtryk  at  høre! 

Vi  fortsætte  i  v.  Ostens  Oversættelse  ^),  der  gjen- 
nemgaaende  er  fortræffelig: 

Wie  der  Recke  erschrak  und  erschrak  nicht  zum  Spass' : 

Lauf  nur  zu,  was  die  Fiisse  dich  tragen! 

Plotzlich  —  Paukengedrohn,  kommt  die  Wache  fiirbass, 

Thåt  mit  Stocken  die  Leute  verjagen ; 

Hoch  zu  Ross  naht  der  Zar  in  brokatnem  Talar, 

Um  ihn  her  geht  mit  Beilen  der  Scharfrichter  Schaar, 

Und  dem  Herrscher  zu  Kurzweil  gedenken 

Sie  jemand  zu  hau'n  oder  henken. 

Da  im  Zorn  fasst  der  junge  Potock  nach  dem  Schwert: 
Welch  ein  Ghan  spielt  mit  Gottes  Geschopfen ! 
Doch  er  hort:  Unser  Gott  naht,  auf  Erden  verehrt, 
Unser  Gott,  der  geruht  uns  zu  kopfen. 
Und  so  viel  auf  der  Strasse  an  Menschen  nur  war, 
Wojewoden  und  Popen  und  Monch  und  Bojar, 
Bauern,  Weiber,  jung,  hiibsch,  alt  und  bieder, 
Alles  stiirzt  auf  den  Bauch  vor  ihm  nieder. 

Sinnend  wågt  er  solch  Gleichniss  besonderer  Art; 

—  Ist's  ein  Fiirst,  gar  ein  Zar?     Kaum  verstand  er's. 

—  Warum  fegen  sie  vor  ihm  den  Staub  mit  dem  Bart  ? 
Wir  auch  ehrten  die  Fiirsten,  doch  ånders! 

Wår'  in  Russiand  ich  denn,  oder  ist's  nur  ein  Spotl? 
So  bewahr'  uns,  o  Herr,  vor  dem  irdischen  Gott, 
Da  die  Worte  der  Schrift  streng  uns  lehren 
Nur  den  himmlischen  Gott  zu  verehren. 

Strax  derefter  spørger  han  om,  hvor  Thinget  nu 
afholdes.  Ved  at  høre  ham  tale  saaledes  styrte  Folk 
hovedkulds  afsted  fra  ham  i  Angst,  hver  til  sin  Side. 
Der  danner  sig  et  tomt  Rum  omkring  ham,  og  midt  i  det 
falder  han  om  og  sover  atter  ind  for  først  at  vaagne  op 

^   P.  47. 

igjen  godt  og  vel  trehundrede  Aar  efter  i  Tredserne  af 
vort  Aarhiindrede  i  Petersborg,  hvor  de  nye  Reformer 
ere  indførte.  Der  kommer  han  ind  i  en  Retssal.  Pro- 
kurøren  har  forklaret  de  Edsvorne,  hvad  Forbrydelse  den 
Tiltalte  har  begaaet: 

,Hat  den  Vater  vergiftet,  zwei  Tanten  ertriinkt, 

Sich  ein  fremdes  Besitzthuni  erlogen, 

Zwei  Briider  dazu  und  drei  Tochter  erhångt."   — 

Alles  harrt,  was  die  Richter  erwogen. 

Die  Geschwornen  erscheinen  mit  heiterm  Gesicht: 

—  Zwar  hat  er  gemordet.  doch  schuld  ist  er  nicht!  — 

Und  mit  Tilcherschwenken  die  Damen 

Rufen  allerseits  Bravo  und  Amen. 

Det  forbauser  Potok.  „Naa",  siger  han,  .,ogsaa  i 
min  Tid  ved  Vladimirs  Hof  havde  vi  Nævninger  og 
Kjendingsmænd ;  men  var  en  saadan  Skurk  bleven  stevnet 
til  Doms  hos  os,  havde  han  i  det  allermindste  maattet 
udrede  en  Mandebod  paa  trehundrede  Maarskind".  For 
den  Bemærkning  bliver  Potok  skjældt  ud  for  Retrograd, 
for  Junker  og  Baron  fra  Østersøprovindserne.  Han  gaaer 
sin  Vej,  kommer  endnu  op  at  disputere  med  en  Student 
eller  Farmaceut,  bliver  peben  ud  og  skynder  sig  at  for- 
svinde. 

Und  ini  dritten  Haus  wird  er  mil  Schrecken  gewalir, 

In  langer,  schlechlriechender  Halle, 

In  Mannsrock  und  Brillen,  im  Nacken  das  Haar 

Rundge?choren,  die  Jungfrauen  alle, 

Ueber  Frauenrechte  in  lautem  Gezilnk 

Und  die  Ermel  gekrampt  iiberm  Handgelenk, 

Sehr  bellissen  mit  Scheeren  und  Schneiden 

Eine  Leiclie  gelehrt  auszuweiden. 

Netop  saaledes  se  de  kvindelige  medicinske  Stu- 
denter,  de  „klippede  kloge  Hoveder"   ud.     Potok  finder 

dem    afskyelige.     Med  en   Gestus   af  Væmmelse   vender 
han  sig  om  og  gaaer. 

Men  de  skreg  og  de  skraalte  som  kægende  Gjæs 
Og  forfulgte  ham  ud  gjennem  Rummet: 

—  ,  Hvilket  Lavmaal  af  Aand,  ikke  Spor  af  Progres, 
Bund  forsumpet,  fordvasket,  fordummet!"  — 

JMen  Potok  smurte  Haser  med  Fynd  og  med  Klem: 

—  Puh!     Vel  har  jeg  set  Hexe,  og  mangen  var  slem. 
Men,  hvad  ellers  paa  Skjønhed  dem  glipped, 

Var  dog  ingen  af  Hexene  —  klippet! 

Han  trækker  Vejret  dybt  af  Lettelse  efter  at  være 
sluppet  ud  af  det  Virvar.  Langt  iDorte  fra  dem  alle  ude 
i  det  Frie  segner  han  om  for  atter  at  hvile  et  Par  hun- 
drede Aar.  Thi  det  løber  rundt  for  ham ;  det  ene  Slag- 
ord efter  det  andet  hvirvler  for  hans  omtaagede  Bevidst- 
hed afsted  i  vildeste  Dands,  men  før  Øjnene  falde  til, 
skjønner  han  endnu  tydeligt  at: 

Man  skal  høre  endel,  før  ens  Ører  gaa  af; 
Til  jer  høje  Progres  er  min  Ringhed  for  lav, 
Men  til  modent  at  raadslaa  paa  Thinge 
Er  I  Godtfolk  vist  ogsaa  for  ringe. 

Saavidt  herom.  Ogsaa  hans  æsthetiske  Troesbe- 
kjendelse  vil  tilstrækkehg  forstaaes  af  de  ovenfor  an- 
førte Brudstykker.  Vi  skulle  dog  ikke  slutte  dette  Afsnit 
uden  at  berøre  et  Arbejde  ^).  der  ikke  blot  hos  Tolstojs 
Beundrere  ^)  stadigt  gjælder  for  at  indeholde  Kjærnen  af 
alt,  hvad^han  har  følt  og  tænkt,  men  —  mirabile  dictu 
—  endog    citeres    af  en  Modstander  ^)   som    det    bedste 

M  Samlede  Digte  1877  p.  469. 

-)  Prof.  Orest  Miller  i  VJæstnik  Jevroptj  Decbr.  1875.  En 
Artikel,  underskrevet  med  Bogstavet  A  i  Russkij  Vjæstnik  for 
samme  Aar  og  samme  Maaned.  P.  Schtschebalskij  i  Russkij 
Vjæstnik  for  Marts  1883  o.  fl.  St. 

S)  A.  Skabitschevskij's  Skrifter,  2.  Bind  p.  243. 

Tolstoj  har  frembragt.  Digtet,  der  bærer  Overskriften 
Mod  Strømmen,  er  i  ethvert  Tilfælde  karakteristisk  som 
en  Hærblæst  til  at  samles  under  Skjønliedsfanen  og 
sætte  Magt  mod  Magt.  L.  v.  Osten,  hvis  desværre  kun 
lille  Udvalg  af  tolstojske  Poesier  vi  ogsaa  i  det  Følgende 
stundom  skulle  benytte,  fordi  hans  tydske  Omplantninger^) 
gjennemgaaende  ere  heldigere  end  de  her  anførte  danske 
Gjengivelser,  oversætter  ^)  en  Halvstrofe  af  dette  Digt 
saaledes : 

Wahrheit  bleibt  Wahilieit.     Mag  Dunkel  Euch  hohnen, 
Vertraut  auf  der  hehren  Begeisterung  Segen ; 
Auf!     Rudert  in  Eintracht  im  Namen  des  Schonen 
Der  Stromung  entgegen! 

I  Navn  af  det  Skjønne!  Thi  her  staaer  Digteren, 
saaledes  som  vi  i  dette  Afsnits  Begyndelse  antydede,  i 
Grundtanken  paa  Puschkins  Standpunkt.  Det  Skjønne 
venter  intet  Svar  og  fordrer  ingen  Løn,  kjender  ingen 
Tvang  og  tjener  intet  Maal.  Det  Skjønne  har  Maalet  i 
sig  selv,  er  en  ivéQyna  tvTtkfxns-  En  dansk  Efterligning 
af  Puschkins  „Gjenlyd"  blev  anført  ovenfor.  I  en  Ro- 
mance af  Tolstoj  ^)  finde  vi  en  nærbeslægtet  Tanke  ud- 
talt. Fyrsten  og  hans  Følge  holder  Hvil  i  Lunden  paa 
Jagten  og  sender  Bud  efter  en  blind  Sanger  til  at  korte 
dem  Tiden.  Men  inden  den  Gamle,  følende  sig  frem  med 
sin  Stav,  langsomt  liar  naaot  det  betegnede  Sted,  som 
han  kjender.  er  Fyrsten  og  .Jagt følget  draget  bort.  Han 
synger  for  den  tomme  Plads  i  Skoven,  synger  sine  bedste 

^)  Foruden  v.  Ostens  (Jessens)  Oversættelser  af  Tolstoj  findes 
nogle  ret  gode  Parafraser  efter  samme  Digter  af  Fr.  Fiedler  i 
„Der  russische  Parnass".     H.  Minden.     Dresden  und  Leipzig  1889. 

-)  Jessen  (L.  v.  Osten)  p.  93. 

^)  Samlede  Digte  1877  p.  504.  Oversat  paa  Svensk  af  Alfred 
Jensen  i  „Finsk  Tidskrifl"  Septbr.  1883  under  Overskrift  Den 
blinde  skalden. 

Sange,   til  Solen  længst  er  gaaet  ned,     Saa  bøjer   den 
vilde  Rosenbiisk  sine  Grene  hen  imod  ham  og  siger: 

Du  Stakkel,  en  Gave  har  haardt  Du  behov, 

Af  hvem  skal  den  Gave  nu  kræves? 

Længst  Fyrsten  drog  bort,  mens  for  Blindhed  et  Rov 

Bedraget  Du  sang  kun  for  Mark  og  for  Skov, 

Og  nu  faaer  din  Sang  hverken  Løn  eller  Lov; 

Du  Stakkel,  Du  synger  forgjæves! 

Men  Sangeren  svarer: 

Lad  Fyrsten  og  hver  gaa  med  Glæde  sin  Gang, 
Den  Blinde  blev  ikke  bedraget; 
Han  sang  for  sig  selv  og  for  Skoven  sin  Sang, 
En  Sang,  uafhængig  af  Løn  og  af  Tvang, 
En  Sang,  der  af  ukjendte  Kilder  ham  sprang, 
En  Sang,  han  har  selv  ikke  laget. 

Den  kommer  uventet,  naar  ingen  den  bød, 
Den  falder  som.Dugdraaber  drive. 
Den  skummer  som  Floden,  der  Isdækkel  brød, 
Den  gløder  som  Vaarsolens  livnende  Glød, 
Den  kryster  saa  koldt  som  den  stivnende  Død, 
Den  kalder  de  Døde  tillive. 

Saa  hilser  Sangeren  hele  Verden  i  den  almægtige 
Skjønheds  Navn,  hvilken  han  villieløs  og  ubelønnet  maa 
tjene. 


III. 

Prosaværker:    Vampyren.  —  Fyrst  Serébrjanyj.  —  Kosmå  Prutkov. 

Forfattere,  der  som  Verskunstnere  drive  Form- 
behandlingen til  Virtuositet,  yde  sjelden  noget  ret  Bety- 
deligt paa  Prosalitteraturens  Omraade.  Undtagelser  findes, 
hos  Russerne  til  Exempel  Lermontov,  men  til  disse  Und- 
tagelser kan  Alexiéj  Tolstoj  neppe  henføres,  hvorvel  hans 
Fyrst  Seréhrjamjj  sikkert  er  en  af  de  bedste  historiske 
Romaner,  som  ere  fremkomne  paa  Russisk.  Det  er  da 
egenlig  ogsaa  kun  til  dette  Arbejde  at  hans  Navn  som 
Prosaforfatter  knytter  sig.  Men  megen  Interesse  vækker 
trods  alle  Mangler  et  lille  nu  kun  af  Faa  kjendt  og  i  de 
senere  Udgaver  af  hans  Skrifter  underlig  nok  aldrig 
gjenoptrykt  Ungdomsforsøg  i  Prosa,  den  udmærkede 
Digters  første  paa  Tryk  ofifenliggjorte  Arbejde. 

Det  hedder  Vampyren^)  og  fremkom  allerede  1841 
under  Forfattermærket  Krasnorogskij,  et  Pseudonym, 
Tolstoj  havde  antaget  efter  sin  Ejendom  Krasnyj  Rog  i 
Guvernementet  Tschernigov.  Bogen,  der  navnlig  for 
sin  Tid  var  særdeles  elegant  udstyret,  rimeligvis  paa 
Forfatterens  egen  Bekostning,  har  maaske  nærmest  været 

^)  Upyrj  (Vampyren)  en  Fortælling  af  Krasnorogskij. 
Petersborg  1841.  Fischers  priviligerede  Bogtrykkeri  (177  Sider  i 
Oktav). 

bestemt  til  at  fordeles  som  Gave  i  litterære  Kredse^). 
Den  lille  Piece  er  nu  en  iDibliografisk  Sjeldenhed,  der 
ikke  engang  findes  i  alle  Landets  offenlige  Bibliotheker^). 
Som  Følge  af  den  i  det  russiske  Boghandlervæsen  her- 
skende store  Skjødesløshed,  om  hvilken  der  kunde  for- 
tælles mærkelige  Ting  og  ved  hvis  Skyld  adskilhge  i 
Blade  og  Tidsskrifter  spredte  Poesier  af  Tolstoj  endnu 
ikke  ere  komne  med  i  den  sidste  Udgave  (1890)  af  hans 
samlede  Digte^),  har  Vampyren  hverken  faaet  et  nyt 
Oplag  eller  fundet  Plads  i  Rækken  af  de  samlede 
Skrifter.  Fortællingen,  der  er  yderlig  fantastisk  og  i 
mangt  og  meget  minder  om  Turgjénjevs  „Sangen  om 
den  sejrende  Kjærlighed",  spiller  baade  i  Rusland  og 
Italien.  Til  Grund  for  den  ligger  et  for  Aarhundreder 
tilbage  forefaldet  blodigt  Drama.  En  ungarsk  Baron 
Ostroviczy  er  bleven  snigmyrdet  af  sin  Hustru  og  hendes 
Elsker    Italieneren    Petro   Urgino;    i    Dødsøjeblikket    har 

^)  Markévitsch  meddeler  i  RusskiJ  Vjæstnik,  Januar  1884 
p.  5,  at  Bogen  blev  trykt  i  et  begrændset  Antal  Exemplarer.  Af 
et  Avertissement  i  den  forlængst  indgaaede  Petersborgeravis  Sjæver- 
naja  ptscJielå  (den  nordiske  Bi)  for  1841  Nr.  222  ses  det  dog,  at 
Skriftet  ogsaa  har  været  i  Handelen  og  har  kostet  1  Rbl,  50  Kopek. 

-)  Det  store  Rjumantsovske  Bibliothek  i  Moskau  ejer  saaledes 
intet  Exemplar. 

^)  Glemt  er  saaledes  et  prægtigt  lille  Digt,  vi  tilfældig  have 
fundet  i  den  russiske  „Illustreret  Tidende"  (Vsjemirnaja  illjnstråtsija) 
for  18  April  1870.  Heller  ikke  optaget  er  det  satiriske,  meget 
morsomme  Poem  Popovs  Drøm,  der  gjør  sig  lystig  over  en  i 
Tale  meget  liberal  men  i  Gjerning  yderlig  despotisk,  nu  afdød 
Minister  V.  Denne  Pamflet,  der  har  været  trykt  paa  Russisk 
i  Berlin  (1878)  og  som  i  utallige  Haandskrifter  cirkulerede  i 
Rusland,  er  senere  bleven  frigiven  eller  overseet  af  Censuren  og 
har  været  trykt  indenfor  Landets  Grændser  (i  Maanedsskriftet 
Russkaja  Starind  1882  Bd.  3G).  Flere  andre  uden  Grund  forbi- 
gaaede  eller  ved  Forglemmelse  udeladte  Smaaarbejder  af  T.  kunne 
paavises. 

han  lyst  Forbandelse  over  sin  troløse  Hustru,  hendes 
Elsker  og  hendes  Afkom.  Forbandelsen  skal  vedvare, 
saa  længe  til  en  Død  rækker  en  Levende  en  Troskabs- 
ring.  Børnene  af  det  forbryderiske  Elskovspar  udvandre 
senere  til  Rusland,  hvor  Forbandelsen  følger  dem:  de 
fleste  af  Mændene  komme  ulykkeligt  af  Dage;  blandt 
Kvinderne  fødes  i  hvert  andet  eller  tredie  Slægtled  en 
Vampyr,  der  hemmelig  forfølger  sine  allernærmeste  og 
stundom  endog  suger  Blodet  af  sine  egne  Børn  oftest  i 
Fælledsskab  med  en  Elsker,  hun  har  fundet  sig  og  smittet 
med  sin  Vampyrfortryllelse.  Den  troløse  Baronesse 
Ostroviczy  og  hendes  Medskyldige  Grev  Urgino  gaa  paa 
forskjellig  Maade  igjen  fra  Slægt  til  Slægt  under  Navnene 
Martha  og  Ambrosius.  Paa  Fortæherens  Tid  hviler 
Slægtsforbandelsen  over  en  gammel  Oberstinde  Sugro- 
bina:  hun  er  Martlia:  Ambrosius"  Rolle  spilles  af  en 
ellers  ubetydelig  men  fra  den  fantastiske  Side  underlig 
skildret  afdanket  Embedsmand  Teljåjev.  I  Forening  med 
ham  er  hun  godt  paa  Veje  til  at  suge  Livet  af  sin 
Datterdatter  Daseha,  ligesom  hun  tidligere  har  suget  sin 
egen  Datter,  Daschas  Moder,  ihjel.  Men  et  synsk  og 
sindsforvirret  Menneske  Ribarenko,  der  uden  at  vide  det 
er  en  uægte  Søn  af  Oberstinde  Sugrobina,  gjør  sin  Ven 
den  unge  Rudnévskij  opmærksom  paa,  at  den  unge  Pige 
svæver  i  Fare.  Rudnévskij  troer  naturligvis  ikke  den 
halvforstyrrede  Mands  Vampyrhistorier,  men  da  han  har 
truffet  Daseha  i  et  Par  Petersborgersaloner  —  der  ere 
udmærket  skildrede  — ,  stifter  han  Bekjendtskab  med 
hendes  Bedstemoder  og  bliver  af  denne  indbudt  til  hendes 
Ejendom  i  Nærheden  af  Moskau.  Her  er  der  stort  Sel- 
skab, forstørstedelen  Ungdom.  Under  en  Leg,  der 
bestaaer  i  at  gjætte  Gaader  over  Sætninger  af  en  til- 
fældigt valgt  Bog,  rækker  Daseha  Rudnévskij  et  gammelt 
Skrift,  paa  et  af  hvis  falmede  gule  Blade  han  finder  en 

selsom  Sang,  der  mærkeligt  stemmer  sammen  med.  hvad 
Ribarenko  har  fortalt  ham.  Det  fantastiske  Digt,  som 
rimeligvis  er  den  ældste  af  Tolstojs  bevarede  Sange, 
vidner  om  stort  Herredømme  over  Rim  og  Rhythmer 
og  er  stemningsfuldt  nok  til.  at  man  forstaaer  de  for- 
skjellige  hidtryk,  som  det  i  Fortællingen  fremkalder 
blandt  Tilhørerne  i  Selskabet.  Man  gaaer  snart  fra 
hinanden,  Rudnévskij  som  den  Sidstankomne  faaer,  da 
alle  andre  Gjæsteværelser  ere  optagne,  anvist  et  Kammer, 
som  ellers  ikke  benyttes.  Paa  Væggen  hænger  Billedet 
af  en  Dame,  der  trods  sin  gammeldags  Dragt  paafaldende 
ligner  Dascha.  I  Drømme  ser  Rudnévskij  Skjønheden 
stige  ud  af  sin  Ramme;  hun  viser  ham  et  Skab  med 
en  Skuffe,  hvori  der  ligger  en  Forlovelsesring.  Senere 
erfarer  Rudnévskij,  at  Billedet  forestiller  Oberstindens 
Grandtante,  som  forgav  sig  af  Fortvivlelse  over  at  have 
mistet  sin  Bejler,  en  italiensk  Adelsmand  af  Urginos 
Slægt,  hvis  nu  forladte  og  af  alskens  Spøgelser  befolkede 
Slot  ved  Comosøen  Ribarenko  har  besøgt  og  derfra  er 
vendt  tilbage  halvforstyrret  efter  et  Møde  med  en  vam- 
pyragtig Kvindeskikkelse.  Ribarenkos  Beretning  om  en 
paa  dette  Slot  tilbragt  Nat  er  omtrent  det  interessanteste 
Afsnit  af  Fortællingen.  Medens  Rudnévskij  ligger  syg 
af  Feber  paa  Sugrobinas  Landgods,  hører  han  en  Nat 
en  besynderlig  Støj  og  ser  gjennem  Nøglehullet  Husets 
Frue  og  Teljåjev  inde  i  en  tilstødende  tom  Sal  ifærd 
med  at  suge  Blodet  ud  af  en  Skikkelse,  der  bevidstløs 
er  bleven  baaret  ind  af  en  formummet  Skikkelse.  Han 
kommer  under  Forsøget  paa  at  bryde  ind  for  at  befri 
Dascha  —  thi  hende  er  det  —  til  at  sønderslaa  et 
Spejl,  paa  hvilket,  som  det  viser  sig,  Sugrobinas  Existens 
beroer;  Synet  forsvinder,  og  da  Rudnévskij  efter  flere 
Dages  Forløb  vaagner  af  sin  Feberdvale,  er  den  gamle 
Oberstinde  død  og  begraven.    Med  Ringen,  som  Spøgelse- 

billedet  har  vist  ham,  fæster  han  den  frelste  Daseha  til 
Brud;  Baron  Ostroviczys  Forbandelse  over  Slægten  er 
dermed  hævet  og  Trolddommen  løst. 

Vi  finde  dette  første  Arbejde  af  Tolstoj,  som  nu  er 
sunket  dybt  i  Glemselens  Bølger,  særdeles  interessant, 
navnlig  for  de  Episoders  Vedkommende,  der  angaa 
Italien,  Digterens  Yndlingsland.  Paa  den  unge,  dengang 
aldeles  ubekjendte  Forfatters  frodige  Fantasi  og  udsøgt 
elegante  Sprog  henleder  ogsaa  den  i  Fyrrerne  særdeles 
fordringsfulde  Kritik  Læseverdenens  Opmærksomhed^). 
Meget  muligt,  at  Tolstoj  selv  i  en  modnere  Periode  ikke 
mere  har  sat  Pris  paa  dette  sit  Ungdomsarbejde,  der 
saameget  desto  lettere  efterhaanden  er  gaaet  i  Glemme, 
som  det  ikke  bar  den  senere  stærkt  feterede  Digters 
Navn. 

I  Sammenhæng  hermed  skulle  vi  for  Fuldstændig- 
heds Skyld  kortelig  nævne  to  Smaafortællinger  skrevne 
paa  Fransk,  uvist  hvornaar,  men  sandsynligvis  endnu 
tidligere  end  „Vampyren",  til  hvilken  en  af  disse  Skizzer 
„Blodsugerens  Familie"  mulig  endog  er  at  betragte  som 
et   rigtignok   temmelig   fjerntstaaende  Udkast.     Ingen    af 

')  I  den  nu  ikke  mere  existerende  men  i  sin  Tid  hetydnin^'S- 
fulde  Journal  „Fædrelandske  Aarbøger"  (OtétfchestveHnyJa  sapiski) 
for  September  1841  p.  308  findes  en  streng  men  dygtigt  skreven 
og  anerkjendende  Kritik  over  Bogen.  Flere  andre  Udtalelser  af 
Datidens  Presse  ere  enige  om,  at  Forfatteren  sidder  inde  med  et 
stort  Talent  og  har  alle  Forudsætninger  for  med  Tiden  at  vinde  sig 
et  betydeligt  Navn.  Kun  et  Blad  (,den  nordiske  Bi"  1841  Nr.  222) 
behandler  Skriftet  affejende.  Men  selv  en  saadan  absolut  dadlende 
Bedømmelse  læses  metl  Fornøjelse.  De  anførte  Indvendinger  ere 
velmotiverede  og  vægtige.  Man  faaer  idethele  det  Indtryk,  at  den 
litterære  Kritik  i  Fyrrerne  stod  betydeligt  højere  end  tyve  Aar 
senere. 

dem  har  været  trykt  i  Forfatterens  originale  Affattelse, 
vi  kjende  kun  en  af  dem  gjennem  den  i  en  Note  til 
forrige  Afsnit  berørte  polskfødte  Forfatter  Markévitsch, 
som  i  Katkovs  Maanedsskrift  Russkij  Vjæstnik^)  har 
oversat  den  nysnævnte  Skizze^)  paa  Russisk  efter  et  ham 
tilhørende  Originalhaandskrift^)  af  Tolstoj,  der  tillige  inde- 
holder en  anden  fantastisk  Novellette'^),  som  intetsteds 
er  fremkommen  for  Offentligheden.  Begge  Fortællinger 
ere,  efter  Markévitsch'  Udsagn^),  holdte  i  et  archaiserende 
fransk  Sprog  fra  forrige  Aarhundrede  og  skulle  bære 
Vidnesbyrd  om  Tolstojs  Evne  til  at  fremstille  et  aldeles 
fantastisk  Sujet  paa  en  realistisk,  saa  at  sige  haandgribelig 
Maade.  Vi  ville  gjerne  tro  Markévitsch  paa  hans  Ord, 
da  Tolstojs  egen  russiske  Original  IJpyrj  virkelig,  idet- 
mindste  stedvis,  er  præget  af  denne  Egenskab.  Men  i 
den  russiske  Oversættelse  af  la  famille  du  vampire  falder 
af  det,  som  tilhører  Tolstoj,  først  og  fremmest  Kompo- 
sitionsfejlene  i  Øjnene.  Efter  vort  Skjøn  kunde  to  Tredie- 
dele  af  Fortællingen  uden  Skade  liave  været  'adeladte 
og  det  Tiloversblevne  med  lidt  Kunstfærdighed  og  Smag 
laves  om  til  en  ganske  kjøn  lille  Skizze.  Kun  vilde 
Skizzen  ikke  med  fuld  Sandhed  kunne  kaldes  et  Arbe;jde 
af  Tolstoj,  hvad  jo  selv  den  fuldstændige,  af  Markévitsch 
foretagne  Oversættelse  knapt  nok  kan  siges  at  være, 
hvorfor  vi  ogsaa  nære  nogen  Tvivl  om,  hvorvidt  den  lille 
Fortælling  overhovedet   bør  tages  med  paa  dette  Sted.'') 

1)  Januarheftel  1884  p.  5—31. 

'^)  La  famille  du  vampire  (Semjå  vnrdalåka). 

^)  Hvor  dette  Haandskrift  efter  Markévitsch'  senere  paafulgte 
Død  er  kommet  hen,  er  os  ubekjendt. 

*)  Le  rendez-vous  dans  trois  cents  ans. 

^)  I  en  Note  til  hans  Oversættelse  af  Blodsugerens  Familie, 
Russkij  Vjæstnik  Januar  1884  p.  5. 

**)  Naar  Tolstoj  i  Autobiografien  p.  XII  skriver:  je  ne  parus 
dans  la  presse  qu'en  1842  (fejlagtigt  istedetfor  1841)    oii  je  débutai 

Tolstojs  eneste  betydelige  Prosaværk  er  den  histo- 
riske Roman  Fyrst  Seréhrjanyj,  hvis  Handling  spiller  i 
Slutningen  af  det  sextende  Aarh.;  den  er  at  betragte^) 
som  det  første  Resultat  af  de  Kildestudier  over  Fædre- 
landets Historie,  der  gjennem  et  langt  Tidsrum  syssel- 
satte vor  Digter  som  Forarbejder  til  Tragedien  Ivan  den 
Skrækkehges  Død^).  Indholdet  af  Romanen,  der  første 
Gang  (1861)  blev  trykt  i  Maanedsskriftet  Russkij  Vjæst- 
nik  og  som  senere  flere  Gange  (1863.  69  og  87)  sær- 
skilt er  udkommen  i  Rogform,  kan  i  Korthed  angives 
paa  følgende  Maade. 

Fyrst  Seréhrjanyj,  en  af  Ivan  den  Skrækkeliges 
Rojarer,  har  i  fem  Aar  været  fraværende  fra  Tsarstaden 
for  i  Litthauen  at  forhandle  med  Kong  Sigismund  om 
Fred  og  Forlig  mellem  Moskau  og  Polen.  Tilbage- 
kommen til  sin  Fødestad  finder  han  alt  forandret.  Tsaren, 
som  har  mistet  sin  fromme  Hustru  Anastasia,  der  vir- 
kede dæmpende  og  beroligende  paa  hans  vilde  Sind, 
har  nu  helt  givet  sine  onde  Tilbøjeligheder  Tøjlen. 
Massehenrettelser  af  virkelige  eller  formodede  Oprørere 
liøre  til  Dagens  Orden.  Ingen  er  sikker,  end  ikke  den 
fredelige  Ronde  paa  Landet;  Tsarens  vilde  Hird  røver  og 
plyndrer  i  mange  Miles  Omkreds  fra  Staden  og  fører 
med  alle  Midler  Kamp  mod  Folkets  Staroster  og  Ældste. 
Den  eneste,  der  tildels  maaske  kunde  modvirke  det  Onde, 
som  sker,  nemlig  den  kloge  Roris  Godunov,  er  altfor 
optagen  af  Tanken  om  egen  Magt  og  Fordel  til  at  offre 
noget  for   det  ulykkelige,  af  indre    Stridigheder   oprevne 

non  par  des  vers,  niais  par  quelques  nouvelles  en  prose,  synes  han 
al  slaa  disse  lo  Smaafortællinger  sammen  med  , Vampyren",  som 
er  del  enesle  Arbejde  fra  denne  Tid,  der  viricelig  saa  Lyset.  Se 
Afsnit  I. 

*)  N.  Gerbel.     Russislce  Digtere  p.  400. 

^)  Se  Afsnit  VII. 


50 


og  af  ydre  Fjender  truede  Fædreland.  Serebrjanyj  prøver 
en  Dyst  med  Tsarens  Nærmeste  men  kommer  selv  for 
nogen  Tid  i  Fængsel  og  Livsfare  derved.  Vel  frigives 
han  snart,  men  lians  Ungdomselskede  har  for  at  frelse 
sig  fra  en  af  hende  afskyet  Bejler,  Fyrst  Vjåsemskij,  der 
støttes  af  Tsaren  selv,  kastet  sig  i  Armene  paa  den 
hæderlige  men  aldrende  Bojar  Morosov.  Denne  paa- 
drager sig  derved  Ivans  Harme;  hans  Hus  bliver  for- 
ræderisk overfaldet  af  Hirden,  han  selv  grebet  og  senere 
henrettet  under  gruelige  Pinsler.  Hans  Hustru  Jeléna, 
hvem  Serebrjanyj  under  Overfaldet  har  forsvaret  og 
senere  stræber  at  overtale  til  et  nyt  Ægteskab,  mener 
at  være  Skyld  i  sin  Husbonds  Død,  afslaaer  med  For- 
sagelse sin  Ungdomselskedes  Haand  og  gaaer  i  Kloster. 
Serebrjanyj,  der  atter  har  været  i  Fængsel  og  kun  som 
ved  et  Vidunder  er  bleven  frelst  Dagen  før  han  skulde 
henrettes,  stiller  sig  nu  i  Spidsen  for  en  Friskare,  som 
kjæmper  mod  de  østerfra  mod  Moskau  fremrykkende 
Tatarhorder.  Efter  at  have  ydet  sit  Fædreland  mangen 
Vaabentjeneste  og  tappert  stridt  for  den  Tsar,  som  har 
forspildt  hans  Livslykke,  forsoner  han  sig  endog  med  Ivan 
den  Skrækkelige,  der  trods  sit  Grumhedsvanvid  i  lysere 
Øjeblikke  forstaaer  at  skatte  Serebrjanyjs  bratte  men 
ærlige  Karakter.  Fyrsten  bliver  sat  til  Øverste  for  en 
Fylke  Krigsfolk  og  fortsætter  Kampen  mod  Tatarerne, 
til  han,  overmandet  af  deres  talløse  Skarer,  ender  sit 
uplettede  Liv  paa  Valpladsen. 

Med  megen  historisk  Sandhed  og  i  klare,  brogede, 
stundom  næsten  grelle  men  sjelden  vistnok  overdrevne 
eller  altfor  tykt  paalagte  Farver  har  Digteren  indenfor 
denne  brede  Ramme  malet  en  Række  fortrinlige  Episoder 
af  russisk  Folkeliv  i  det  sextende  Aarhundrede.  Tsar 
Ivans  overdaadige  Gjæstebud  og  blodige  Massehenret- 
telser, Hirdmændenes  tøjlesløse  Færd  paa  Tsarens   Hov- 


51 

gaarcl  ved  Alexåndrovka,  Plyndringen  og  Ødelæggelsen 
af  Bojaren  Morosovs  Hus,  Husherrens  sørgelige  Død, 
hans  Fjende  Fyrst  Vjåsemskijs  grufulde  Endeligt  paa 
Retterstedet  ved  den  røde  Plads  i  Moskau,  de  vilde 
Skikke  og  Sæder  hos  Friskarerne,  som  danne  sig  i  den 
urolige  Tid.  alt  finder  fyldigt  og  levende  Udtryk.  Men 
smukkest  i  Billedet  staaer  Romanens  eneste  fremtrædende 
Kvindefigur  Jeléna  Dmitrijevna:  hendes  Kamp  mellem 
Pligt  og  Elskov,  en  Kamp  der  ender  i  Forsagelse,  er 
storladent  skildret  med  sikkre,  klare  Træk. 

Tolstoj  har  med  dette  Værk  om  end  just  ikke 
skabt  den  historiske  Roman  i  Rusland.  hv;id  mindre 
rigtigt  er  bleven  sagt^),  saa  dog  bragt  den  ind  paa  en 
sundere,  mere  naturlig  Bane,  paa  hvilken  den  efter  ham 
har  naaet  en  høj  Udvikling  ved  hans  Navnefælle  Grev 
Ljev  Tolstoj,  ved  den  i  Danmark  endnu  ganske  ube- 
kjendte  men  højtbegavede  Romanforfatter  Grev  S  al  i  as, 
ved  Vsjévolod  Solovjév  o.  fl.  a. 

Sammen  med  Størstedelen  af  de  russiske  Kritikere 
sætte  ogsaa  vi  Fyrst  Serébrjanyj  højt.  Som  Kunstværk 
staaer  den  fuldtud  paa  Højde  med  Ljev  Tolstojs  „Krig 
og  Fred",  bliver  ikke,  som  denne  Roman  navnlig  hen- 
imod  Slutningen  bliver  det.  mat  og  ræsonnerende,  og 
støtter  sig  i  den  historiske  Karakteristik  af  sin  Tid  paa 
ubetinget  mere  grundige  Studier.  Et  og  andet  Optrin 
vilde  efter  vor  Smag  have  vundet  ved  Forkortning  og 
Undgaaelse  af  adskillige  altfor  specielle  Enkeltheder  i 
Beskrivelser  af  kulturhistorisk  Natur.  Men  en  stærk 
russisk  Tids-  og  Lokalfarve  har  Værket  allevegne.  Og 
den  Tolstoj  ejendommelige  Mystik  kommer  maaske  intet 

')  Moskovskija    Vjcédomosti    187;")    Nr.    2;t0.    —    Den  russiske 

historiske  Roman  i  strengere   Forstand    begynder,    hvis    vi  skjønne 

ret,    allerede    1829    med    Sagoskins    Jurij    Milosldvskij,  en    god 
Bog,  der  indtil  nu  fra  Tid  til  anden  faaer  et  nyt  Oplag. 

4* 

andet  Sted  saa  fuldt  til  sin  Ret  som  i  dette  Prosaarbejde. 
Exempelvis  kan  nævnes  den  Episode  i  Bogens  tredie 
Kapitel,  hvor  Fyrst  Vjåsemskij  ved  Nattetid  spørger  den 
troldkyndige  Ejer  af  Vandmøllen  tilraads  om,  hvorledes 
han  skal  faa  Magt  over  en  Kvinde,  han  vil  lokke.  Trold- 
manden læser,  og  Vjåsemskij,  som  alt  imellem  stirrer 
paa  det  maanebelyste  Skum  af  Vandets  Fald  over  Mølle- 
hjulet, ser  underlige  Syner  kogles  frem  i  Skumhvirvlerne, 
ræddelige  Skikkelser,  som  varsle  ilde.  Eller  (i  ellevte 
Kapitel)  Spøgelseskarerne,  der  i  Nattens  Ensomhed  for- 
følge den  blodige  Tsar.  En  for  en  komme  de  Henrettede 
frem  af  Mørket  i  Krogene,  og  alle  gjentage  de  det 
samme:  „Hil  dig,  Ivan,  jeg  hilser  dig!  Hvorfor  lod  du 
mig  dø  uskyldigt?"  Tilsidst  er  Tsaren  ikke  længere  Herre 
over  sin  Angst;  han  skriger  højt,  han  vækker  alle  i  Slottet, 
alle  uden  Undtagelse,  Lys  allevegne.  Ringning  med  alle 
Klokker.  I  Bodsdragt  selv  og  med  hele  sin  vilde  Hird 
iført  Munkeklæder  vandrer  han  i  Procession  over  Slots- 
gaarden  til  den  klart  oplyste  Kirke  under  vedvarende 
Klokkeklang  og  Psalmesang.  Fangerne,  som  sidde  i 
Gruben  og  næste  Morgen  skulle  miste  Livet,  lytte  til; 
forgjæves  vaagner  Haabet  i  dem:  „Nu  holder  Tsaren 
Nattebøn;  formild.  Gud,  hans  Vrede,  læg  Barmhjertighed 
i  hans  Sjæl!" 

Det  er  en  Bog,  som  fortjener  at  kjendes^). 

Vi  tro  ikke  at  kunne  slutte  dette  Afsnit  uden  idet- 
mindste  at  anføre  Titlen  paa  et  blandet  Skrift  i  Vers 
og  Prosa,  hvori  Tolstoj  har  Andel  som  Medarbejder. 
Dette  Skrift  er  Satiresamlingen  Kosmå  Prutkov'^).   Bogen 

^)  Oversat  paa  flere  Sprog  (Fransk,  Tydsk,  Engelsk,  Polsk  og 
Italiensk);  s.  Autobiografien  p.  XV.  Os  bekjendt  er  kun  den  franske 
Oversættelse  ved  prince  Augustin  Galitzine  (under  Titlen:  Ivan  le 
terrible).     Paris  1872.     G.  Téqui. 

^)  Fuldstændig  Samling  af  Kosma  Prutkovs  Skrifter.  St.  Peters- 

udgiver  sig  for  at  være  skreven  af  en  gammel  Eml^eds- 
mand  i  det  kejserlige  Proberkammer  for  Lødigheden  af 
C4uld-  og  Sølvvarer  Kosma  Prutkov,  hvem  tre  unge 
Mennesker,  henrykte  over  hans  ualmindelige  filosofiske 
Begavelse,  have  overtalt  til  at  betræde  Forfatterbanen. 
De  tre  unge  Mennesker  ere  Alexiéj  Tolstoj  og  hans  to 
Ungdomsvenner  Brødrene  Shemtschiishnikov  ^) ,  men 
hvad  og  hvormeget  af  Samlingen  der  skriver  sig  fra 
Tolstoj,  lader  sig  af  indre  Kriterier  neppe  slutte,  og 
trykte  Data  til  Afgjørelse  af  dette  Spørgsmaal  forefindes 
ligesaalidt,  som  Tiden  for  hvert  af  de  enkelte  Bidrags 
Fremkomst  med  Sikkerhed  lader  sig  bestemme^).  Bogen 
henhører  i  alt  Væsenligt  til  Tidsrunmiet  1850—65. 
I  Samlingen  fuides  saaledes  en  Komedie  „Fantasien", 
der  angives  at  være  opført  paa  et  af  de  kejserlige 
Theatre  i  Petersborg  den  10  Jan.  1851^)  men,  som 
Følge  af  et  Par  (navngivne  og  i  sin  Tid  virkelig  existe- 
rende)    Skuespilleres    Mangel    paa    Takt    og    overdrevne 

borg  1884.  (Udkommen  paa  M.  Stasjulévitsch'  Forlag.  253  Sider.) 
Anden  Udgave  1885. 

^)  Alexiéj  Shemtschiishnikov  i  Petersborger-Avisen  Novosti 
for  10  (22)  April  1883,  og  i  en  lidt  tidligere  men  ikke  fuldt  saa 
godt  skreven  Redegjørelse  om  Forfatterne  af  Kosma  Prutkov  af 
Vladimir  Shemtschushnikov  i  Golos  for  9  (21)  Februar  samme 
Aar.  Endvidere  :  A.  A.  Schenschin  (Feth)  Erindringer.  II.  Bind  p.  186. 

-)  Mange  af  ,,  Kosma  Prutkovs*  Frembringelser  i  Vers  og 
Prosa  have,  for  de  1884  udkom  i  Bogform,  været  trykte  i  Maaneds- 
skriftet  Sovreménnik  (den  Samtidige),  spredte  med  lange  Mellemrum 
over  Aarrækken  1851 — 64.  En  morsom  Nekrolog  over  Prutkov 
forfattet  af  hans  ,  Søstersøn  Scherstobitov"  findes  tilligemed  Prut- 
kovs  posthume  Komedie  „Den  ubesindige  Tyrker"  i  Sovremén- 
niks  Aprilhefte  for  1863.  Nogle  Brudstykker  ere  i  Begyndelsen  af 
Tredserne  fremkomne  i  Ugeskriftet  Iskra  (Gnisten);  et  enkelt  har 
staaet  i  Novoje  vremja  1881  Nr.  202G. 

^)  I  de  pelersborgske  Theatres  Kronik  for  ovennævnte  Aar 
og  Maaned  findes  Stykket  ikke  angivet. 

Iver,  ikke  at  være  bleven  spillet  til  Ende.  Kejser  Nikolaj, 
som  —  fortsættes  der  —  var  tilstede  i  Theatret,  skal 
være  bleven  meget  vred  over  den  Maade,  paa  hvilken 
en  af  de  Spillende  fremsagde  Repliken:  „Op  med  Frakke- 
skjøderne!";  han  skal  have  rejst  sig  i  Harme  og  givet 
Ordre  til  at  afbryde  Forestillingen  af  det  ulykkehge 
Stykke,  som  dermed  for  stedse  blev  strøget  af  Reper- 
toiret. Paa  Komediens  Titelblad,  der  isærer  Mærke- 
bogstaverne A.  T(olstoj)  og  V.  Sh(emtschushnikov)  er 
anført  Theaterdirektørens  Bemærkning  om  Stykkets  An- 
tagelse til  Opførelse  og  sammesteds  (i  Hjørnet)  en  anden 
Embedsmands  Notits  om,  at  Komedien  ved  allerhøjeste 
Befaling  er  forbudt.  Allevegne  er  der  ved  Parentheser 
i  Stykkets  Text  og  Anmærkninger  under  Texten  gjort 
opmærksom  paa,  hvad  Forfatteren  oprindelig  havde 
skrevet,  og  hvilke  Udtryk  Theatercensoren  har  fundet 
Anledning  til  at  stryge  eller  forandre.  Det  egenlige 
Sujet  af  Stykket,  en  Serenade,  der  af  en  fire  fem  unge 
Mennesker  med  Anspændelse  af  al  deres  poetiske  Bega- 
velse improviseres  til  Ære  for  en  gammel  Kjærling,  har 
formodenlig  havt  en  eller  anden,  nu  vanskeligt  synlig 
satirisk  Baggrund,  uden  hvis  Forstaaelse  den  lille  Komedie 
taber  sin  Braad  og  kun  virker  underholdende  ved  de 
indlagte  livligt  skrevne  Kupletter  og  enkelte  morsomme 
Udtryk.  Det  hele  synes  at  være  en  Satire  over  Datidens 
Censurforhold.  Meget  komisk  er  Noten  om,  at  Beun- 
drerne af  Kosma  Prutkovs  Talent,  de  unge  Mennesker, 
som  have  indlevere!  Stykket,  aldeles  tilfældig  efter  For- 
fatterens Død  fandt  dette  hans  sidste  Værk  liggende  i 
et  hemmeligt  Aktstykke  fra  det  kejserlige  Proberkannners 
Kancelli. 

Bogen  burde  —  hvad  den  vel  ogsaa  engang  vil 
blive  —  udgives  med  Noter  og  Oplysninger.  For  Øje- 
blikket  existerer  den  ikke  i  Handelen;    den   er   udsolgt. 

Censuren  kunde  neppe  have  noget  at  indvende  mod 
denne  Spøg,  der  tager  sig  meget  spagfærdig  ud.  som 
til  Ex.: 

En  Mand  gik  liye  efter  Næsen  frem 

Og  gik  saa  langt,  som  Vinden  blæser, 

Men  siden  er  han  aldrig  kommen  hjem  —  — 

Uu  skulde  ikke  have  niodt  ham.  Læser? 

Enkelte  af  Kancelliembedsmanden  Prutkovs  Livs- 
erfaringer, Leveregler  og  Tankesprog  anføres  i  Værket 
(under  Nummer  I).     Som  Prøver  kunne  nævnes: 

Forlovelsesringen  er  det  første  Led  af  Ægteskabets  Lænke. 

Sjelden  kommer  en  Kammerherre  i  Ekstase  over  Xatur- 
skjønhed. 

Gjør  Dig  vigtig! 

Ogsaa  Osters  have  Fjender. 

Det  Ubegribelige  lader  sig  ikke  begribe! 

Hvorledes  skulde  man  uden  Uniformsskræddere  se  Forskjel 
paa  Embedsmænd  i  de  forskjellige  Ministerier? 

Under  Kosma  Prutkovs  Navn  gaa  endel  ofte  tem- 
melig grove  Viser  og  Vers,  der  cirkulere  i  Haandskrifter 
og  tilskrives  Tolstoj.  1  Fortalen  til  „Kosma  Prutkov" 
fra  1884  erklæres  rigtignok,  at  intet  af  disse  mellem 
Publikum  verserende  Produkter  tilhører  Tolstojs  Pen^), 
men  at  alt,  hvad  virkehg  skriver  sig  fra  ham,  er  optaget 
i  den  foreliggende  Udgave.  Dette  forholder  sig  idethele 
vistnok  rigtigt,  hvorvel  idetmindste  for  et  af  disse  haand- 
skrevne  Rimværkers  Vedkommende^)  Tolstojs  Forfatter- 

^)  For  uberettiget  Brug  paa  Tryk  af  Pseudonymet  Kosma 
Prutkov  angriber  Vladimir  Shemtschiishnikov  (i  Novoje  vremja  af 
8  "20  Februar  1883)  Redaktøren  af  Maanedsskrlftet  Yjæk,  Filippov. 
Denne  Artikel  er  ogsaa  aftrykt  i  Golos  for  9  21  Februar  1883  (se 
Noten  ovenfor). 

-)  Kastraten.  1  Formfuldendthed  og  mesterlig  Versbehandhng 
er  denne  Pamflet  nær  ved  at  staa  højere  end  noget  andel  Arbejde 
af  Tolstoj. 

skab  med  Sikkerhed  lader  sig  bevise.  Men  til  Trykning- 
egner  det  sig  ikke.  løvrigt  er  Satiren  i  alt,  hvad  ube- 
stridelig bærer  Navnet  Prutkov,  ligesaa  human  i  Tonen, 
fri  for  Bitterhed  og  gjennemdannet  fin  i  sine  Udtryk 
som  den,  der  møder  os  i  de  med  Tolstojs  eget  Navn 
underskrevne  spøgefuldt  polemiserende  Digte,  og  maa 
end  den  her  berørte  Satiresamling  gjemiemgaaende  siges 
at  være  mere  let  og  mindre  tankelødig  end  adskiUigt 
andet,  Tolstoj  har  skrevet  paa  samme  Omraade,  se  vi 
dog  gjerne  hans  Navn  knyttet  til  det  friske  og  aandfulde 
Arbejde  „Kosma  Prutkov." 


IV. 

Lyrisk-episke  Digtninger:    Johannes   af  Damaskus;  Synderinden. 
—  Ballader  og  Byliner,  —  Dragen. 

I  et  af  de  foregaaende  Afsnit  have  vi  allerede  brud- 
stykkevis gjort  Bekjendtskab  med  flere,  deriblandt  nogle 
af  de  allerbetydeligste  blandt  Tolstojs  fortællende  Digte. 
Vi  anførte  dengang  Citater  hentede  fra  hans  lyrisk-episke 
Produktion  som  Støttepunkter  for  den  Mening,  vi  have 
dannet  os  om  vor  Digters  politiske  og  æsthetiske  Syn 
paa  Samfundsforholdene  og  Poesien.  Denne  Udvikling 
kunde  føres  adskilligt  videre,  men  vilde,  som  vi  tro, 
være  temmelig  ørkesløs ,  navnlig  naar  Talen  er  om 
Alexiéj  Tolstoj,  der,  som  vi  have  set,  hævder  det  pusch- 
kinske  Princip:  „Kunsten  for  Kunstens  egen  Skyld". 
Naturligvis  lader  dette  Princip  sig  ikke  gjennemføre  og 
bør  ikke  gjennemføres  i  et  og  alt;  drevet  til  sine  yderste 
Konsekvenser  vilde  det  —  hvad  stundom  ses  hos  en 
anden  af  Puschkins  Arvtagere  A.  A.  Schenschin  —  gjøre 
Digteren  til  en  Fabrikant  af  smukke  smaa  poetiske 
Nipsgjenstande,  hvoraf  den  ene  snart  kommer  til  at 
ligne  den  anden  altfor  meget  til  ret  at  fremtræde  som 
noget  nyt  og  selvstændigt.  Lever  man  i  en  Tid.  hvor 
der  strides  —  og  under  en  altfor  dyb  Fred  falde  Muserne 
isøvn  —  maa  Digteren   imellemstunder   stride  med,    om 

ikke  for  andet  saa  pro  aiis  et  focis.  Dette  har  Tolstoj 
gjort;  derpaa  have  vi  henledet  Opmærksomheden.  Men 
i  enhver  mere  betydehg  Frembringelse  af  ham  at  søge 
Tendens  og  tage  sig  denne  selvopsøgte  Tendens  til  Ind- 
tægt, saaledes  som  snart  et  snart  et  andet  Parti  i  Rus- 
land har  gjort  —  noget,  vi  for  Slavianofilernes  Ved- 
kommende kortelig  strax  skulle  berøre  ved  „Johannes 
af  Damaskus"  —  er  sikkert  uvidenskabehgt  og  endnu 
sikkrere  uinteressant.  Maatte  det  lykkes  os  i  de  følgende 
Betragtninger  at  se  med  sunde  Øjne  paa  hvert  enkelt 
omtalt  Arbejde  og  forstaa  dem  saaledes,  som  almindelig 
digterisk  anlagte  Mennesker  beskue  og  forstaa  en  Dig- 
ters Værk. 

Alle  Udgaver  af  Tolstojs  samlede  Digte  begynde 
med  den  lyrisk-episke  Legende  Johannes  af  Damaskus^), 
der  —  om  ganske  med  Rette,  vide  vi  ikke  —  er  bleven 
betragtet  som  det  bedste,  hans  Muse  ^)  har  frembragt^). 
Gangen  i  Fortællingen,  til  Grund  for  hvilken  ligger  en 
Levnetsbeskrivelse  forfattet  af  Patriarchen  Johannes  af 
Jerusalem^),  er  omtrentlig  følgende. 

I  det  syvende  Aarhundrede  levede  hos  Kalifen  af 
Damask  i  Højhed  og  Ære  en  rig  kristen  Yngling  Jo- 
hannes, der  i  Striden  med  Billedstormerne  havde  vundet 
sig  Navn  som  Forsvarer  af  den  kirkelige  Kunst.  Vidt 
og  bredt  var  han  berømt  som  Sanger.  Men  hverken 
Roes,  Rigdom  eller  Magt  tilfredsstiller  Digteren;  han 
længes  efter  Frihed;  Ensomheden  drager  ham  til  sig; 
fjernt  fra  Menneskers  Færden  vil  han  tjene  Gud  ved 
Bøn   og  fagre   Sange.     Han    beder    om    Orlov    hos    sin 

')  Samlede  Digte  1877  p.  5—28. 

-)  Digteren    selv   bruger   intetsteds   Ordet  Muse    om    sin    egen 
Skaberevne. 

')  Orest  Miller  i   VJæstnik  Jevropy,  Decbr.  1875  p.  5G1. 

*)  P.  Je vståfie v:    Nyere  russisk  Litteratur.     Hefte  III  p.  51. 

Hersker,  og  skjøndt  Kalifen  tilbyder  ham  Halvdelen  af 
sit  Rige  for  at  beholde  ham,  følger  han  dog  sit  Kald 
og  forlader  Fyrsteborgens  Glands. 

Velsignet  vær,  Guds  fri  Xatur, 
Hvem  ingen  Pragt  har  efterlignet, 
Du  frie  Himmel,  vær  velsignet 
Af  mig,  der  brød  mit  Fangebur! 

Efter  lang  Tids  Omflakken  i  Sang  og  Frihed  føler 
han  Trang  til  at  miderordne  sig  og  tjene.  Han  kom- 
mer til  et  Kloster  ved  Kedrons  Bæk  og  bliver  optaget  i 
det  strenge  Broderskab  paa  Betmgelse  af  at  offre  det 
sidste,  han  ejer  i  Verden,  det  eneste,  der  endnu  kunde 
vække  Hovmodstanker  hos  ham,  sin  Digtergave,  sin 
skjønne  Sang.  Han  aflægger  Løftet  og  bevarer  det  tro 
i  lange  Tider,  til  han  endelig  ved  en  af  Munkenes  Død 
lader  sig  forlede  til  at  skrive  en  Psalme  ^)  over  ham. 
Denne  desværre  næsten  uefterlignelige  Sang  varierer  i 
Slutningen  af  hver  Strofe  med  stemningsfuld  Kunst  et 
Vers  af  den  græsk-katholske  Pannyehide,  der  i  ^lunkenes 
Kor  snart  lyder:  „O  Herre,  giv  din  Tjener  Fred  hos 
Dig  blandt  alle  Helgen  blide  I "  snart :  « O  Herre,  laan  din 
Tjener  Hus  hos  Dig,  hvor  alle  Helgen  bygge!"  og  slutter 
tilnærmelsesvis  saaledes : 

Nu  vandrer  jeg  den  mørke  Sti, 
Der  mellem  Haab  og  Frygt  er  trukket; 
Mit  Bryst  er  koldt,  mit  Øje  lukket 
Og  brudt  min  Slemmes  Melodi. 
Jeg  ser  ej  Skyer  forbi  mig  glide 
Af  svungen  Virak  stærk  og  sod, 
Jeg  hører  ej,  nu  jeg  er  død, 
Den  tonefulde  Pannyehide. 

''  Oversat    paa    Dansk    i    Alfred    Ipsens    Europæiske    Digte. 
Kjobenhavn  1883. 

Men  I,  som  rundt  om  Graven  staa, 
Hvis  Hjerter  højt  af  Medynk  banke, 
Opløfter  Hjertet,  løft  Jer  Tanke 
Og  bed,  saa  Gud  det  høre  maa: 
Engang,  naar  Dagen  brydei-  frem, 
At  Verden  Du  til  Dom  vil  kalde, 
Kald,  Herre,  da  din  Tjener  hjem 
I  Lys  til  Dig  blandt  Helgen  alle. 

For  dette  Løftebrud  vil  Forstanderen  forjage  Johannes 
af  Klosteret,  benaader  ham  dog  paa  Munkenes  Forbøn, 
men  lægger  en  vanærende  Epitimi  paa  ham  og  dømmer 
ham  til  evig  Taushed.  Johannes,  der  end  ikke  mere  tør 
tale  endsige  synge,  bærer  taalmodigt  sin  Straf,  indtil  den 
hellige  Jomfru  aabenbarer  sig  i  Drømme  for  Klosterets 
Hegumenos  og  byder  ham  give  Sangeren  Talens  og 
Tonernes  Gave  tilbage: 

Af  Psahnesangens  rene  Bad 
Lad  Jordens  Sløv  og  Pine  vandes; 
Knæk  ikke  Palmens  friske  Blad 
Og  Sangens  Vinger  hos  Johannes! 

Digtet  ender  med  en  Hymne  klingende  som  Klokkemalm 
og  meget  pompøs,  maaske  for  pompøs,  noget  Tolstojs 
Digtning  efter  vor  danske  Smag  sommetider  bliver, 
hvorvel  hans  sikkre,  gjenneradannede  Smag  altid  bevarer 
ham  for  Bombast.  Hvad  „Johannes  af  Damaskus"  an- 
gaaer,  fængsles  vi  personlig  af  den  glimrende  Udførelse 
og  de  i  Originalen  aldeles  bedaarende  Vers.  Sujettet 
synes  os  hdt  spinkelt  i  dette  vidtforroste  Arbejde,  der, 
som  ovenfor  antydet,  ogsaa  har  været  taget  til  Ind- 
tægt af  Slavianofilerne  M  som  et  Indlæg  for  en  speciel 
Orthodoxi,  men  dette  har  aldrig  været  Forfatterens  Hen- 

')  Desangaaende  nærmere  i  Ru^slciJ  VJæstnik  112  Bind  p.  393 
ff.,  hvorimod  VJæstnik  Jevrupy,  Decbr.  1875,  p.  561  ff.  og  flere 
Steder.     Sagen  har  kun  liden  almen  Interesse. 

sigt.  Tolstoj  er  religiøs,  oprigtigt  og  smukt  som  en 
jævn  Lægmand,  som  et  bevæget,  tidt  uroligt  bevæget 
Digtersind  kan  være  det.  Men  den  Art  Religiøsitet 
gjælder  ikke  langt  for  nogensomhelst  Konfessions  Theologi 
og  muligvis  mindst  for  den  græsk-orthodoxe.  Etsteds  i 
..Johannes  af  Damaskus"  udbryder  Digteren  i  sit  eget 
Navn : 

Gud  afslaaer  Offre,  hvortil  Sjælen  nødtes 

Ved  Tvang  og  Tyranni. 
Han  skabte  Tanken  selv ;  som  fri  den  fødtes, 

Er  Tanken  evigt  fri. 

Og  paa  et  andet  Sted  ^)  siger  han  om  samme  Sag: 

Man  kryber  aldrig  ind  i  nogens  Sjæl 
Med  Magt  og  gjenner  heller  ingen  ind 
I  Himlen  med  en  Egekjæp  paa  Ryggen. 

Heller  ikke  den  lyrisk -episke  Fortælling  Synder- 
inden ^)  er,  saavidt  vi  skjønne,  orthodox  fra  et  græsk- 
katholsk  Synspunkt;  snarere  kunde  den  med  sin  stærke 
Betoning  af  Person! ighedsforholdet  til  Guddommen  kaldes 
Søren  Kierkegaardsk.  Dog  dette  Udtryk,  hvori  der 
virkelig  synes  at  være  noget,  bruge  vi  kun  med  Tvivl 
som  en  haltende  Lignelse.  Fortællingen  er  —  hvad  den 
ogsaa  har  været  for  Digteren,  der  slet  ikke  har  møntet 
sit  Arbejde  paa  at  tjene  nogen  specielt  religiøs  Idé  — 
først  og  fremmest  Poesi,  fortrinlig  farveglødende  Poesi. 
Med  Mester.skab  og  yppigt  er  et  glimrende  halvjødisk, 
halvgræsk  Gjæstebud  i  Jerusalem  skildret.  Det  klinger  af 
C<ymbler,    det   tindrer  af  Guld  og  Sølv,    det  skinner  af 

>)  Samlede  Digte  1877  p.  55. 

'^)  Sammesteds  p.  29—35.  Digtet  forefindes,  om  vi  ikke  fejle, 
paa  det  St.  Kgl.  Bibliothek  i  Kjobenhavn  i  en  haandskreven  dansk 
Oversættelse  af  Thor  Lanare. 


02 


hvide  Kvindeskuldre,  ned  over  de  funklende  Ringe  paa  en 
løftet  blændende  Arm  perler  den  skummende  Vin.  Latter 
og  Raab  høres,  Spot  over  Romerne  og  Pilatus,  Drøftelse  af 
Handelsanliggender,  højrøstet  Tale  om  alskens  Dagsnyt  der- 
iblandt ogsaa  om  den  vidundergj ørende  Lærer,  der  med 
sin  Discipelskare  nys  er  kommen  til  Staden  fra  Landet  hin- 
sides Jordan.  En  af  Gjæsterne  nævner  hans  gjennemtræn- 
gende  Øjne,  for  hvilke  intet  menneskeligt  Blik  kan  holde 
Stand;  men  den  skjønneste  Kvinde  i  Laget  ler  højt;  hun 
skal  nok  bringe  ham  til  at  slaa  Øjnene  ned.  Gjæstebudet 
skrider  frem.  Udenfor  Gildeshallen  gaaer  en  Skare  forbi 
og  allerforrest  en  Yngling,  høj  og  stolt,  lidet  lignende  en 
dødelig  Mand,  statelig  og  sollys  som  Erkeenglen  med 
Flammesværdet,  betagende  skjøn  med  sit  bløde,  brune 
Haar,  der  bølger  ham  ned  over  Skuldrene ;  paa  hans  Pande 
straaler  de  Udvalgtes  Mærke,  og  som  i  en  uset  Verden 
skue  hans  Øjne  ind.  Den  forføreriske  Kvinde  springer  op 
fra  sit  Sæde  og  rækker  ham  Pokalen  med  udfordrende  Ord. 
Men  der  gaaer  en  Skygge  af  Foragt  over  den  skjønne 
Ynglings  Ansigt,  han  fjerner  hendes  Haand  og  vender 
sig  bort,  men  rundt  om  blandt  Gjæsterne  lyder  det  med 
Latter:  Ham  er  det  ikke,  det  er  kun  Johannes,  kun  den 
Discipel,  som  han  elsker  mest.  —  I  det  Samme  staaer  for 
hende  en  anden  Mand,  hverken  høj  af  Væxt  eller  skjøn 
af  Ydre,  den  ringeste  maaske  at  se  til  i  hele  Skaren. 
Han  betragter  hende,  som  hun  staaer  der  med  Guld- 
pokalen i  den  fremrakte  Haand,  betragter  hende  ven- 
ligt med  et  Skjær  af  Medynk,  der  ikke  saarer ;  rundt  om 
er  det  blevet  stille;  menneskeligt  betragter  han  hende, 
som  om  hun  ikke  var  en  falden  Kvinde,  men  et  Menne- 
ske ligesom  han  selv.  Det  Bhk  forvirrer  hende,  men 
hun  kan  ikke  unddrage  sig  det. 

Forskræmt,  forvirret  stod  hun  der  og  stirred 
Og  blegned,  blegned;  hendes  Hænder  dirred, 

Da  kom  i  Taarer  det  til  Gjennembrud: 
Med  Flisen  skingrrende  Pokalen  klirred, 
Ned  paa  sit  Ansigt  faldt  hun  for  sin  Gud. 

Det  er  kraftigt  udført,  stærkt  og  interessant.  Et 
udmærket  Sujet,  skulde  man  synes,  for  en  Maler! 

Den  mest  fremragende  Plads  blandt  Tolstojs  lyrisk- 
episke Digtninger  indtage  dog  de  Romancer  og  Ballader, 
som  ere  skrevne  over  skandinaviske,  russisk-skandinaviske 
og  russiske  Emner,  de  sidste  hentede  fra  hin  lyse  Tid  i 
Oldruslands  Historie,  der  ligger  forud  for  Mongolernes 
Indfald,  den  varægiske  Periode,  der  i  mangt  og  meget 
staaer  Skandinaviens  Kultur  i  den  tidligere  Middelalder 
nær,  og  fra  hvilken  kun  et  eneste  større  Mindesmærke 
af  verdslig  Kunstdigtning,  „Kvadet  om  Igors  Fylke"  er 
bevaret  til  vore  Dage.  Højest  mellem  Sangene  af  skan- 
dinavisk Indhold  staaer  Pvomancen  Hertug  Knud  ^),  der 
tilhører  Tolstojs  senere  Aar^)  og  vistnok  er  noget  af  det 
bedste,  han  har  skrevet.  Da  Digtet,  for  hvem  der 
maatte  ønske  at  gjøre  sig  bekjendt  med  dets  Indhold  og 
Tone,  foreligger  i  en  nogenlunde  fy Idestgj ørende  dansk 
Oversættelse^),  skulle  vi  ikke  her  give  noget  større  Ud- 
drag deraf  men  kun  bemærke,  at  naar  Udlændingen 
Tolstoj  har  forvexlet  Knud  Eriksøn  Lavard  med  hans 
Banemands  Søn  Knud  Magnussøn  eller  rettere  slaaet 
begge  sammen  i  en  Person,  betager  denne  Fejl  ikke 
Digtet  dets  Værd  som  Kunstværk,  dets  friske  Duft  at 
Saltvandsstænk  fra  Isefjord  og  Bloinsteraande  af  en 
dansk  Skovbund  ved  Foraarstid,  viftende  gjennem  Vel- 
klang af  overdaadigt  dejlige  Vers.  Havet  synger  med  i 
dem.    Sidste  Linie  i  hver  anden  Strofe  af  den  frenmiede 

')  Kanut.     Samlede  Digte  1877  p.  4r)0— 45.5. 

-)  Første  Gang  trykt  i   Vjæstnik  Je.vropy,  Marts  1873. 

^)  Ugebladet  , Hjemme  og  ude"   1884  Nr.  1. 

Sangers  Varselskvacl  til  Knud,  som  rider  til  Gjæstebud 
i  Roeskilde,  gjentager  sig  som  et  Omkvæd  af  en  Kjæmpe- 
vise  gjennem  hele  Digtet:  „O  Hav,  o  du  vuggende,  vide." 
Indaandende  den  friske  Søluft  og  Vellugten  af  de  vilde 
Blomster  udbryder  Knud:  Et  Liv  er  et  kosteligt  Eje! 
—  Og  Sangeren,  som  ynker  ham,  men  ikke  tør  bryde 
sin  Ed,  varskoer  den  troskyldige  Hertug  i  et  Kvad  om 
en  Kongesøn,  hvem  hans  rige  Frænder  indbød  til  Gjæste- 
bud for  at  svige  ham.  Rundt  om  Kongesønnens  Baad 
sang  Havet  højt  for  at  røbe  deres  onde  Raad,  men 
Kongesønnen  forstod  ikke  Bølgernes  Røst;  han  sejlede 
videre  og 

Nu  ligger  han  død  i  sin  ensomme  Grav 
Paa  Stranden,  hvor  Bølgerne  ride, 
Begrædt  af  det  vide,  det  vuggende  Hav, 
O  Hav,  o  du  vuggende,  vide! 

Heller  ikke  Knud  forstaaer  den  halvkvædte  Vise;  han 
nynner  kun  sagtehg  Omkvædet  med:  „O  Hav,  o  du 
vuggende  vide."  Ham  kan  ingen  redde,  hans  Død  er 
bestemt,  han  rider  sin  Skjæbne  imøde. 

Af  gribende  tragisk  Virkning  er  Modsætningen  mellem 
Hertugens  livsglade  TilUdsfuldhed  og  den  uafvendelige 
Død,  som  lurer  paa  ham  allerede  fra  Digtets  første 
Strofe,  en  Død,  til  hvilken  vi  ikke  engang  blive  Vidner. 
Sangen  slutter  med  en  Fugletrille  i  Krattet  af  vilde 
røde  Roser  langs  den  Vej,  der  fører  ham  til  Undergang. 

Ikke  saa  betydehg  i  digterisk  Henseende  men  altid 
Omtale  værd  i  et  dansk  Arbejde  over  Tolstoj  er  en 
Romance,  der  skildrer  Arkonas  Fald^).  Fra  Rygens 
Klint  stirrer  Guden  Rugevit  ud  over  Havet.  Syv  Sværd 
holder  han  løftede  til  Forsvar  for  sin  0,  og  ved  hans 
Fødder    hgge    Dynger    af   slagtede    danske    Krigsfanger. 

1)  Rugevit.     Samlede  Digte  1877  p.  484—86. 

Ingen  har  hidtil  kimnet  modstaa  Slavernes  Gud;  Vender- 
tolket  er  fast  forvisset  om  hans  Uovervindelighed.  Da 
glider  en  Morgenstund  Sejl  over  Havet.  Til  Kamp  mod 
Slaverne  stævner  en  Fyrste  af  slavisk  Æt : 

En  Helt  stod  frem  af  Morgenrodens  Flamme, 
Fra  Øst,  fra  Rusland  Sol  steg  over  Hav, 
En  Helt,  hvem  Kamp  og  Sejr  er  et  og  samme, 
De  Danskes  Konning  af  varægisk  Stamme, 
Vladimir,  Ætling  af  Fyrst  Jaroslav. 

For  Vladimirs  Vælde  falder  Venderkongen  Jåromir,  hans 
Folk  falder  rundt  omkring  ham: 

Der  faldt  vort  Folk  saa  tæl  som  Stænk  af  Dug, 
Før  Rugas  Gud  sin  Fjende  kunde  fælde. 
Vi  saa  ham  selv  sit  stolte  Hoved  helde 
Og  segne  for  de  Danskes  Øxehug. 

Der  gaaer  et  Jammerskrig  gjennem  Venderfolkets  Skare: 
„Rejs  Dig,  Rugevit,  og  knus  de  Danske!"  Men  han  rejser 
sig  ikke.  En  Biskop  med  Sværdet  i  den  ene  Haand  og 
Korset  i  den  anden  træder  den  faldne  Gud  paa  Brystet 
og  gjennemborer  hans  Hjerte.  Fjorten  Plovøxne  slæbe 
Rugevit  hen  til  Klinteskrænten;  der  bliver  han  styrtet 
ud  i  den  fraadende  Sø: 

Midt  i  de  vilde  Bølgers  Skum  og  Fygen 
Med  Brag  han  plumped  ud  og  pladsked  haardt; 
Af  Strømmen  ført  han  hvirvles  bort  i  Bygen  — 
„Flyd  bort,  du  Gud,  som  ikke  frelste  Rygen, 
Du  døde  Gud  af  Træ,  flyd  bort,  flyd  bort!" 

Kraftigere  Sving  er  der  over  et  andet  Digt  i  nordisk 
Tone,  Kvadet  om  Harald  og  Jaroslavne})    Harald  (Haar- 

')  Samlede  Digte  1877  p.  471 — 75.  Oversat  af  Al  fred  Jensen 

i  Finsk  Tidskrift  Oktober  1883. 

fager)  hav  bejlet  til  Storfyrstinde  Jaroslavna  af  Kijev; 
hun  nægter  ham  sin  Haand,  fordi  han  endnu  hverken 
har  vundet  Ry  eller  Rigdom.  Da  farer  han  vide  paa 
Tog  til  fremmed  Land  og  svinger  sin  Øxe  mod  Araberne 
paa  Siciliens  Kyster.  Ogsaa  Grækerne  og  Genueserne 
faa  hans  tunge  Hug  at  føle. 

Men  hvor  han  dein  døber  med  blodige  Daab 
Til  Fryd  for  de  skrigende  Ravne, 
For  hvert  af  hans  Kølleslag  klinger  hans  Raab, 
Min  Stjerne,  min  Sol,  Jaroslavne. 

Tilsidst  vender  han  rig  paa  Hæder  og  Bytte  tilbage  til 
Kijev  og  vinder  Fyrstedatteren.  Digtet  slutter  i  Norge 
med  Haralds  Brudefærd.  Skjaldene  synge  den  Hjem- 
vendtes  Pris.  Selv  sidder  han  i  Højsædet  med  Jaros- 
lavne ved  sin  Side;   han  peger  ud  over  Hav   og  Land: 

Det  Hav,  som  til  Norriges  Fjelde  dig  bar 

Med  Rigdom  i  Snekkernes  Stavne, 

De  Runer,  mit  Ry  sig  i  Fjeldene  skar. 

Det  Land  og  det  Folk,  som  jeg  vundet  mig  har. 

Alt  vandt  jeg  kun  Dig  til  en  Guldkrone  klar. 

Min  Stjerne,  min  Sol,  Jaroslavne! 

Stærk  og  stemningsfuld  er  den  korte  Romance 
Hakon  den  Blinde  ^).  Nordmanden  Hakon  kjæmper 
sammen  med  Fyrst  Jaroslav  mod  Finnerne: 

I  Armen  bevarer  jeg  Ungdommens  Magt, 

Og  brede  er  end  mine  Skuldre, 

Kun  over  mit  Øje  har  Mørke  sig  lagt  — 

Hvo  gaaer  med  den  blinde  Kong  Hakon  i  Pagt 

For  Skrællingepander  at  smuldre! 

Tag  Hesten  ved  Tøjlen,  thi  selv  er  jeg  blind, 

Styrt  lige  mig  ind, 

Hvor  Skjoldene  buldre! 

1)  Samlede  Digte  1877  p.  439-40. 

To  Smaasvende  fatte  ved  Tøjle  hans  Hest  og  styrte 
ham  ind  i  Fjendeskaren,  hvor  den  bUnde  Kong  Hakon 
slaaer  ned  som  en  Blæst  og  lyner  med  Øxen  til  Øst  og 
til  Vest.  Men  tættere  og  tættere  bliver  Kredsen  om 
den  Gamle.  Jaroslav  fører  sine  Russere  frem  til  Und- 
sætning for  sin  blinde  Kampfælle.  Dog  nu  er  Bersærker- 
gangen kommen  over  Hakon;  han  hugger  ikke  alene 
Finnerne  men  ogsaa  Russerne  ned  for  Fode,  til  det 
endelig  lykkes  at  baste  den  gamle  blinde  Kjæmpe. 
Han  falder  til  Ro  og  stryger  sig  om  Skjæget.  Men  de 
sagesløst  Dræl)te  kan  ingen  kalde  tillive  igjen.  Med 
Sorg  l^etragter  Jaroslav  sine  slagne  Fæller  og  Landsmænd ; 
han  tager  den  spidse  Staalhjelm  af  Hovedet  og  korser 
sig  stille. 

Hermed  ere  de  skandinaviske  Emner  i  Tolstojs 
Digtning  endnu  ikke  udtømte,  men  de  anførte  Exempler 
maa  paa  dette  Sted  være  tilstrækkelige.^)  I  dem  alle 
uden  Undtagelse^^)  knytter  Sujettet  sig  til  et  Motiv  fra 
den  oldrussiske  Historie,  den  førtatariske  Tid,  en  Periode 
der,  som  vi  tidligere  have  set,  omfattes  af  vor  Digter 
med  udpræget  Forkjærlighed.  Som  den  idetmindste  fra 
Omfangets  Side  betydeligste  Skildring  fra  denne  Tids- 
alder fortjener  Sangen  om  Vladimirs  Tog  mod  Korsnn 
at  nævnes  ^).  Russerne  sætte  i  Almindelighed  megen  Pris 
paa  denne  Digtcyklus,  der  fortæller  om  Toget  mod  det 
tauriske  Chersonnes,  Vladimirs  Daab  og  Giftermaal  med 
en  byzantinsk  Kejserdatter  samt  hans  Hjemkomst  til  Kijev, 

')  For  Læsere,  som  ere  kyndige  i  Russisk,  henvise  vi  til 
Borivoj  Samlede  Digte  1877  p.  433—39,  hvor  de  Danskes  Nederlag 
i  Kampen  mod  en  Venderfyrste  skildres,  og  Tredobbelt  Blodbad 
(Slagene  ved  Stanfordbridge,  Hastings  og  Kijev,  1066\  Samme- 
steds p.  .510—16. 

-)  Ogsaa  i  Hertug  Knud,  hvem  hans  russiske  Hustru.    Datter 

af  Storfyrst  Vladimir  Monomach,  advarer  mod  Svends  Rænker. 

')    Samlede  Digte  1877  p.  475-84. 

for  at  indføre  Kristendommen  i  sit  Rige.  Der  er  enkelte 
smukke  Episoder  deri,  saaledes  Flaadens  Tilbagefart  op 
ad  den  stille,  brede  Dnjæpr,  henover  hvis  blanke  Flade 
Tonerne  af  russisk  Sang  ruller  frem  til  Takt  af  plad- 
skende  Aaretag.  Tvivlsomt  er  det  dog,  om  dette  Arbejde 
selv  i  omhyggelig  Oversættelse  vilde  tiltale  danske  Læsere. 
Selv  vi,  der  have  Originalen  liggende  for  os  —  og  intet- 
steds er  det  russiske  Sprog  skjønnere  end  i  Alexiéj 
Tolstojs  vidunderligt  musikalske  og  bedaarende  Vers  — 
interessere  os  mindre  netop  for  dette  Thema  og  skulde 
gjerne  have  set  Arbejdet  forkortet  med  en  Trediedel. 

Langt  livligere  forekomme  os  de  tidhgere^)  omtalte 
Sange  om  Elias  fra  Murom  og  om  Kjæmpen  Potok  at 
være,  navnlig  da  den  sidste.  Begyndelsen,  der  fører 
os  midt  ind  i  Livet  ved  Vladimirs  Hof  i  Kijev,  staaer  i 
Kraft  og  Interesse  fuldstændigt  paa  Højde  med  de  af 
Kvadets  Slutning  ovenfor  anførte  Brudstykker.  Som  den 
bedste  af  Tolstojs  specielt  russiske  Romancer  fmde  vi 
hos  en  dygtig  Kritiker^)  Sangen  om  Aljoscha  Præste- 
sønnen^) nævnet.  Vi  dele  ikke  denne  Anskuelse,  finde 
tvertimod,  at  det,  der  skulde  have  været  Hovedmotivet 
i  Digtet,  Uimodstaaeligheden  af  den  Sang,  med  hvilken 
Sagnhelten  Aljoscha,  den  af  Kjæmperne  i  Vladimirs  Hal, 
som  nærmest  minder  om  Lancelot  i  Artussagnet,  lokker 
og  fanger  den  fremmede  Tsarevna,  ikke  tilstrækkeligt 
kommer    frem.      Men    betagende    er    den    elskovsvarme 

^)  Se  ovenfor  Afsnit  II. 

')  N.  W.  Gerbel  , Russiske  Digtere"  St.  Plbg.  1888  p.  401. 
Skabitsch  evskij  (2.  Bind  p.  247)  er  af  den  stik  modsatte  Mening. 
Efter  vort  Skjøn  har  ingen  af  dem  Ret;  vi  skulde  endog  i  dette 
Tilfælde  snarest  staa  paa  Skabitschévskijs  Side,  skjøndt  vi  gjennem- 
gaaende  ikke  nære  megen  Respekt  for  hans  ensidigt  bornerte  Op- 
fattelse. 

*)  Aljoscha  FopovitscJr.     Samlede  Digte  1877  p.  428—33, 

Stemning  af  Sommersolskin  over  Dnjæprs  Flodspejl  inde 
paa  den  lille  aabne  Plads  mellem  Rorene,  hvor  brogede 
Guldsmedde  glittre  henover  Aakandebladene  rmidt  om 
Baaden  med  Sangeren  og  den  dejlige,  fangne,  svagt 
modstræbende  Tsare^ma : 

Et  Par  blide  Taarer  rinde, 
I  et  Kys  hver  Modstand  doer, 
Tæt  dem  begge  lukked  inde 
Brudelys  og  tause  Rør.  — 

Allermest  karakteristisk  for  Tolstojs  skandinavisk- 
varægisk-oldrussiske  Retning  er  Kvadet  om  JDrageti  Tu- 
fjarin})  Ved  Vladimirs  Hof  i  Kijev  træder  en  ukjendt 
Sanger  frem.  Hans  Typus  er  skildret  som  afgjort  ta- 
tarisk, et  Folkeslag  Datidens  Russere  endnu  knapt  kjende, 
langt  mindre  frygte;  den  Fremmedes  mongolske  Ansigts- 
træk vække  Latter  i  Kredsen.  Men  Sangeren  lader  sig 
ikke  forstyrre;  han  hilser  Fyrsten  og  den  forsamlede 
Mængde  med  et  Løfte  om,  at  Russernes  Afkom  skal 
som  Tjenere  holde  Stigbøjlen  for  hans  Folk  og  hans 
Stamme.  En  rungende  Latter  er  Svaret  paa  hans 
Hadingsord,  saa  umulig  synes  denne  Paastand  Fyrst 
Vladimir  og  hans  Mænd.  Dog  Sangeren  fortsætter: 
Længe  skal  jert  Folk  lyde  os,  og  naar  I  tilsidst  vinde 
jer  Selvstændighed  tilbage,  skal  vor  Sæd  og  Skik  være 
gaaet  over  paa  Eder;  I  skal  vende  Eder  bort  fra  jer 
varægiske  Fortid,  bøje  Ryggen  og  ligge  paa  Bugen  i 
Støvet  ligesom  Hesteflaaerne  (Tatarerne): 

Nu  dømmes  paa  Thinge  hvad  hver  har  forbrudt, 
Hver  Mand  har  i  Raadet  sil  Stade. 
Saadan  er  det  nu,  men  den  Skik  tager  Slut: 
Istedetfor  Thing  skal  I  Herrer  faa  Knut, 
Istedetfor  Raad:    Bastonnade! 

')  Samlede  Digte  1877  p.  442-48. 

Strax  i  Begyndelsen  har  Elias  fra  Murom  rejst  sig  og 
truet  Spotteren;  kort  efter  vil  Aljoscha  Popovitsch  styrte 
sig  over  ham;  men  nu  spænder  den  tredie  af  Vladimirs 
Helte  Dobrynja  Nikititsch  sin  Bue  mod  Uhyret,  i  hvem 
han  gjenkjender  Sødragen  Tugårin.  Sangeren  forvandler 
sig  til  en  modbydelig  Slange,  der  forfulgt  af  Hirden  med 
Hujen  og  Latter  styrter  sig  i  Dnjæpr  og  svømmer  bort. 
Men  hilst  med  Jubelraab  af  alle  taler  Vladimir  mod 
Tugårins  Spaadom  og  udbryder : 

En  Skaal  for  Varægerne,  Skaren  fra  Nord, 
Vort  Udspring,  vort  Folkefærds  Kjerne ; 
Der  højned  os  selv  og  slog  Græken  til  Jord: 
En  Skaal  for  de  Snekker  med  Kjæmper  ombord 
Fra  Havet  i  Vest,  i  det  Fjerne! 

Gjengivelsen  kommer  her  Originalen  meget  nær.  Denne 
Beundring  for  Varægerne,  Ringeagt  for  græsk-byzantinsk 
Væsen  og  Hilsen  til  Havet  i  Vest  tager  sig  nu  næsten 
besynderligt  ud.  I  vore  Dage,  hvor  Ordet  såpadnik 
(Ynder  af  vesteuropæiske  Skikke)  har  en  daarlig  Klang, 
vilde  et  saadant  Vers  neppe  være  kommet  frem.  Og- 
saa  Tolstoj  er  Barn  af  sin  Tid,  Barn  af  den  euro- 
pæiserende R.etning  i  Tredserne,  men  altfor  gjennem- 
dannet  til  at  karrikere  og  blive  yderliggaaende. 

I  Sammenhæng  hermed  kan  nævnes  Balladen  Fyrst 
Michåilo  Eepnln  ^),  skreven  over  et  Sujet  fra  Ivan  den 
Skrækkeliges  Regjering,  en  Periode,  med  hvilken  Tolstoj, 
som  tidligere  bemærket,  specielt  beskjæftigede  sig.  Sce- 
nen er  henlagt  til  Moskau.  Omgivet  af  sin  vilde  Hird, 
som  Tsaren  har  valgt  sig  af  Folkets  Bærme,  efterat 
Størstedelen  af  de  gamle  Bojarer  ere  blevne  henrettede 
eller  fordrevne,   hengiver  Ivan  Vasiljevitsch  sig,   forledet 

^)  Samlede  Digte  1877  p.  183-85. 

af  det  slette  Selskab,  til  nedværdigende  Orgier.  Et 
Gjæstebud  skildres;  fra  væltede  Bægre  af  Guld  og  Sølv 
flyder  Vinen  over  Borde  og  Bænke  ned  paa  de  kost- 
bare Tæpper.  En  afskyelig  Mummedands  sættes  igang. 
Tsar  Ivan  tager  selv  en  Maske  paa  og  Jjyder  alle  Til- 
stedeværende følge  sit  Exempel: 

Hver  Mand  sprang  op  at  dandse,  berust  af  Sang  og  Vin, 
Kun  en  sad  høvisk  stille,  Michailo.  F'yrst  Repnin : 

,0,  Tsar,  tænk  paa  Vorherre,  tænk  paa  vort  Fædreland, 
Omkring  Dig  flyve  Skurke  saa  tæt  som  Støv  og  Sand! 

Bliv  Tsar  igjen  og  Her>ker,  driv  Hundeilokken  ud! 

En  kronet,  kristen  Fyrste,  Gudsdød!  —  i  Narreskrud !"  — 

—  „Hvad?''  rynker  Tsaren  Brynet,  ,hvadnuV  Forstod  jeg  vel? 
Er  fuld  Du  eller  galen V     Hold  Mund,  forvorpne  Træl! 

Op  med  Dig,  tag  din  Maske,  dands  med  os  i  vort  Lag, 
Hvis  ikke  har  Du  levet  idag  din  sidste  Dag!"  — 

Og  op  stod  Fyrst  Michailo.  hans  Rost  var  hoj  og  klar: 
„Ned  med  del  Pak,  der  vrimler  om  Ruslands  kristne  Tsar! 

Lær.  Gud,  vor  Tsar  at  lierske  som  Skik  var  herlilhinds 
I  fordums  Tid,  før  Fyrster  blev  budt  til  Mummedands. 

Jer  Dands  forstaaer  jeg  ikke,  men  dø  forstaaer  jeg  godt, 
Ned  med  hver  ussel  Niding,  der  gjør  vor  Tsar  lil  Spot!" 

—  Han  korsed  sig  og  stødte  lil  Masken  med  sin  Fod 
Og  faldt  for  Tsarens  Spyd  paa  sit  Ansigt  i  sit  Blod. 

Vildere  hvirvler  Dandsen,  og  højere  skingrer  Sang  og 
Spil,  men  Ivan  Vasiljevitsch  synker  hen  i  det  stumpe 
Tungsind,  der  stundom  følger  efter  Tilfredsstillelsen  af 
hans  Blodtørst. 

En  snmk  Afslutning  paa  Tolstojs  episk-lyriske  Sange, 
der  idethele   maa  betragtes  som  Kjernen    af   alt,    hvad 

han  har  skrevet,  danner  et  af  Digterens  allersidste  ^) 
Værker,  det  store  fortællende  Digt  Dragen.  I  klangfulde 
Terziner  skildrer  denne  hans  egenlige  Svanesang  ^)  et 
Sujet  fra  Middelalderens  Italien,  en  Episode  af  den  be- 
gyndende Kamp  mellem  Guelfer  og  Ghibelliner.  For- 
fatteren er  i  den  Grad  gaaet  op  i  Aanden  fra  den  Tid, 
han  skildrer,  at  der  gjennem  hele  hans  Fremstilling 
hgesom  klinger  et  Suk  af  saaret  italiensk  Nationalfølelse. 
Ideen  for  Italiens  Underkuelse  af  de  Fremmede  har  fan- 
tastisk faaet  Kjød  og  Blod  i  Skikkelsen  af  en  Drage,  et 
uovervindeligt  altopslugende,  usaarligt  og  iskoldt  Uhyre. 
Ikke  blot  den  ydre,  metriske  Form  men  ogsaa  hele  For- 
tællemaadens  fornemt  beherskede  Ro  minder  uvilkaarhgt 
om  Dante  ^),  og  Tolstoj  havde  oprindehg  ogsaa  givet  dette 
sit  aldeles  originale  Arbejde  Overskriften :  En  Oversættelse 
fra  Italiensk.  Paa  Turgjénjevs  og  Stasjulévitsch's  ^)  Be- 
mærkning, at  det  neppe  var  rigtigt  saaledes  at  betegne 
som  Oversættelse  et  Digt,  der  ikke  existerede  i  nogen 
itaUensk  Original,  skal  Tolstoj  spøgende  have  svaret: 
„Aa  hvad,  lad  Angelo  de  Gubernatis  ^)  lede  op  i  den 
gammel- italienske  Litteratur,  saa  finder  han  maaske 
Originalen  dertil!"  ^)  ForMteren  strøg  forresten  Ordet 
„Oversættelse"  og  kaldte  sit  Digt  simpelthen :  En  italiensk 
Fortælling  fra  det  XII  Aarhundrede. 

I   bunden  Form  at   gjengive  selv  Smaating  af  Tol- 

')  Udkommen  tre  Dage  efter  hans  Død  i  Oktoberheftet  af 
Vjæstnik  Jevråpy  1875.     Samlede  Digte  1877  p.  403—27. 

'^)  To  Smaaarbejder  (Samlede  Digte  1877  p.  545—47)  ere 
skrevne  en  Maanedstid  eller  halvanden  senere,  det  sidste  umiddel- 
bart før  hans  Død. 

^)  Iv.  Turgjénjev  i  Vjæstnik  Jevråpy.     Novbr.  1875  p.   434. 

*)  Redaktør  af  Vjæstnik  Jevråpy  (se  Afsnit  I). 

^)  Professor  i  Florents.  Digterens  nære  Ven  (se  Afsnit  I). 

^)  Meddelt  af  Stasjulé  vitsch  i  Vjæstnik  Jevr 6 i^y  '^o\hv.  1875 
p.  488. 

stoj  er  altid  vanskeligt,  og  til  at  oversætte  et  Digt  som 
Dragen  slaaer  vor  Versknnst  ingenlunde  til.  Et  svagt 
Begreb  om  Indholdet  give  maaske  følgende  Brudstykker : 
(Strofe  131   ff.) 

Hvor  Lys  endnu  af  Solnedgangen  laa 
Paa  Klippens  Top  bag  Torre  di  leone, 
Det  rædselsfulde  Dragekryb  vi  saa. 

Mod  Aftenhimlens  gyldne  Farvetone 
Dens  Krop  sig  løfted.  violet  og  graa 
Med  tandet  Kam  som  Takker  i  en  Krone. 

Den  rørte  sig,  og  svagt  belyst  paa  skraa 
Af  Dagens  sidste  Straaleskjær,  som  døde, 
En  Rislen  glittred,  skarp  og  tlammeblaa, 

Henad  dens  Ryg,  men  røde,  blodigt  røde 
Blev  Bugens  Kobberskjæl,  og  hver  en  Søm 
I  Sidepantsret  syntes  hvidligt  gløde. 

En  Gru  det  var,  en  djævelsk  Feberdrom! 

Fortælleren,  Guelferkrigeren  Arnolfo.  der  efter  Slaget  ved 
Lugano  ser  Dragen  ved  Nattetid  sluge  de  Faldnes  Lig 
paa  Valpladsen,  og  som  selv  kun  med  Møje  tilligemed 
en  Ledsager  skjuler  sig  for  Uhyret,  tager  Varsel  af 
Rædselssynet.     (Strofe  184  fif.) 

Et  Varsel  af  det  Syn  vi  maatte  tage. 

Et  Tegn  paa  Trældom  og  paa  Martyrdom, 

Paa  Magtens  Overgreb  imod  de  Svage. 

Guds  Vredes  Tegn  det  var,  som  varsled  om 
De  tusind  Trængsler,  der  var  end  tilbage, 
Da  Kejserhæren  til  Milano  kom 

Og  Lombardiet  faldt  for  Tydsklands  Drage. 

Kun  med  Tvivl  anføre  vi  disse  utilfredsstillende  gjengivne 
Strofer   af  et  tarveglødende  Digt,    der  neppe  nogensinde 

vil  komme  til  at  foreligge  paa  Dansk.  Og  „Dragen" 
vilde  endda  til  Nød  kunne  undværes;  Motivet  i  de 
prægtige  Terziner  er  ikke  hentet  fra  Digterens  eget 
Fædreland,  Men  af  hans  specielt  russiske  Sange  og 
Romancer  er  der  adskillige,  som  vi  ikke  engang  have 
nævnet  her  ^),  men  som  vi  gjerne  undte  en  og  anden 
Ynder  af  Poesi  blandt  vore  Landsmænd  at  kunne  nyde 
i  Originalen.  Skade,  at  det  russiske  Sprog  for  en  Frem- 
med af  ikke-slavisk  Nationalitet  er  saa  vanskehgt  at 
tilegne  sig,  uden  Sammenligning  vanskeligere  end  Old- 
græsk; derfor  er  den  russiske  Digtekunst  saa  godt  som 
ubekjendt  udenfor  Landets  Grændser;  en  Romanforfatter 
kan  oversættes,  en  Digter  næsten  aldrig.  Men  Alexiéj 
Tolstoj  fortjente  at  kj endes  alene  for  sine  Romancers 
Skyld.  Thi  uden  iøvrigt  at  lade  os  blænde  af  Turgjénjevs 
store,  fortjente  Navn  som  Forfatter  og  tillægge  hans 
æsthetiske,  tidt  kun  vaklende  og  tilfældigt  afsagte  Domme 
en  Betydning,  som  de  ikke  have,  maa  vi  fuldstændigt 
slutte  os  til  ham,  naar  han  skriver  ^)  om  Alexiéj  Tolstoj : 
„Han  har  hos  os  lagt  et  nyt  Felt  ind  under  Litteraturens 
Omraade,  den  historiske  Ballade,  Legenden.  Paa  denne 
Digtnings  Arena  staaer  han  uden  Medbejler". 

^)  Saaledes  Balladen  Fyrst  Rostislar,  oversat  af  Alfred  Jensen 
i  Finsk  Tidskrift.     Oktober  188J. 

^)   VJcestnik  Jevvopij,  Novbr.   1875  p.  434. 


V. 

Tolstoj  som  Lyriker.  —  Det  erotiske  Element  i   hans   Digtning.  — 
Retning  mod  det  Mystiske.  —  Benyttelse  af  Folkevisetonen. 

Nogen  skarp  Græildse  mellem  lyrisk  Epos  og  Lyrik 
i  strengere  incli^iduel  Forstand  lader  sig  selvfølgelig 
overhovedet  ikke  drage,  allermindst  da  naar  Talen  er 
om  en  og  sannno  Forfatter  især  en  Forfatter  med  et 
saa  bestemt  personligt  Særpræg  som  Tolstoj.  Vende  vi 
os  fra  de  i  Digterens  egen  Individualitet  afspejlede 
Udenomsbegivenheder  og  ydre  Indtryk  til  den  Poesi, 
hvori  Sangeren  skildrer  sin  egen  Sjæls  Bevægelser  og 
som  oftest  taler  i  første  Person,  forstærkes  derved  kun 
den  Opfattelse,  vi  gjennem  det  tidligere  Udviklede  have 
dannet  os  af  Digterens  aandelige  Fysiognomi.  Endnu 
friere  end  i  det  Foregaaende,  hvor  hyppige  Sammenstød 
med  den  ydre  Verden  nødvendigt  gav  hans  Fremstilling 
et  vist  Anstrøg  af  Tendens,  der  dog  aldrig  blev  Frem- 
stillingens Hovedopgave,  kan  han  her  i  Sangen  fra  sit 
eget  Hjertes  Inderste,  her,  hvor  han  taler  som  Herre 
paa  sit  eget  Omraade,  være  sig  selv  og  følge  sin  kunst- 
neriske Trang  til  uden  »Absicht"  at  finde  Skjønheds- 
udtryk  for  alt,  hvad  i  hvert  givet  Øjeblik  anslaaer 
Strenge  i  hans  eget  Indre.  Forsaavidt  staaer  han  jo, 
som  tidligere  bemærket,  paa  det  puschkinske  Standpunkt. 
Men  Forskjellen  mellem  hans  og  Puschkins  Lyrik  falder 

strax  i  Øjnene.  Blot  ved  et  Blik  paa  det  rent  Ydre 
faaer  man  Indtrykket  af,  at  der  ligger  et  halvt  Aar- 
hundrede  rnellem  de  to  Digtere,  Den  Pathos,  der  fra 
Katharina  II.s  og  Alexander  I.s  Tidsalder  endnu  klæber 
ved  Puschkin,  er  her  saagodtsom  helt  forsvunden.  Grev 
Tolstojs  Sprog  er  jævnt  og  naturligt;  hvor  Sujettet  ikke 
afgjort  fordrer  farvet  Skjær  over  Stilen,  falder  hans  Ud- 
tryksmaade  i  Ordstilling  og  Vendinger  nøje  sammen  med 
almindelig  dannet  Dagiigdagstale.  I  saa  Henseende  er, 
som  en  dygtig  Kritiker  bemærker^),  ogsaa  Tolstoj  greben 
af  sin  Tids  Strømretning  og  Realist  saa  godt  som  nogen. 
Endnu  betydeligere  bliver  Forskjellen  indadtil.  Pusch- 
kin, der  som  digterisk  Personlighfed  uden  Sammenligning 
—  hvad  strax  skal  indrømmes  —  er  større  og  stærkere 
end  Tolstoj,  interesserer  os  af  den  Grund  noget  mindre, 
at  hans  Poesi  efter  vor  Anskuelse  ikke  blot  i  Form  men 
ogsaa  i  Indhold  trods  hans  mægtige  Begavelse  alligevel 
smager  af  det  forrige  Aarhundredes  franske  Litteratur, 
Puschkin  var  i  Sammenligning  med  sine  Forgjængere 
russisk  nok  for  sin  Tid;  for  vor  Tid  er  han  det  neppe. 
Puschkins  Erotik  baade  i  Jevgjénij  Onjcégin  (den  russiske 
Adam  Homo)  og  i  hans  lyriske  mindre  Digte  er  — 
hvad  det  her  ikke  er  Stedet  til  at  udvikle  nærmere  — 
vistnok  mere  fransk-petersborgsk  end  national  russisk; 
hans  Erotik  mangler  som  oftest  det  specielt  russiske 
Anstrøg  af  Ømhed  og  blid  Mystik,  noget  Lermontov 
meget  mere  har,  en  Egenskab  der  ingenlunde  forhindrer 
Lermontovs  Elskovssange  i  at  blive  glødende,  hvad 
Puschkins  ogsaa  kunne  være  skjøndt  paa  en  anden, 
mere  fremmedlandsk  Maade.  I  Tolstojs  Kjærhghedssange 
finder  derimod  det  karakteristisk  russiske  Træk  af 
uselvisk  Hengivelse  og  blid,  drømmende  Mystik  sit  højeste 

^)  Orest    Miller   i   VJæ'itnik  Jevropy.     Decbr,    1875  p.   561. 

Udtryk,  medens  det  sandseligt  erotiske  Element  hos  ham 
aldeles  mangler.  Man  maa  søge  længe  og  have  god 
Villie  til  at  opdage  noget  saadant  for  hist  og  her  at 
kunne  paapege  selv  et  omtvisteligt  Spor\)  af  Erotik  i 
sensuel  Forstand.  Heri  at  se  enten  en  Mangel  eller  et 
Fortrin  ved  hans  Poesi  bUver  en  Smagssag,*  hvorom  ikke 
lader  sig  disputere;  vi  nøjes  med  at  konstatere  Kjends- 
gjerningen. 

Af  Tolstojs  Lyrik  idethele  og  af  hans  Kjærligheds- 
sange  isærdeleshed  existerer  desværre  saagodtsom  ingen 
Oversættelser  paa  fremmede  Sprog.  Et  Udvalg  af  to  og 
tyve  større  og  mindre  Digte,  der  —  saavidt  vi  kunne 
dønmie  derom  —  med  stor  Dygtighed  og  en  sjelden  tin 
Smag  ere  omplantede  paa  Polsk  ^),  vil  være  de  færreste 
danske  Læsere  lettere  tilgjængeligt  end  de  russiske  Ori- 
ginaler. Paa  Dansk  forelindes,  hvis  vi  ikke  fejle,  kun 
endel  af  os  udførte  Paraphraser,  spredte  over  og  enkelt- 
vis begravede  i  forskjelMge  danske  og  norske  Blade.  Her 
skal  oversættes  et  og  andet,  som  ikke  tidligere  har 
foreligget  paa  Modersmaalet,  og  desforuden  benyttes  L. 
V.  Ostens  ovenfor  omtalte  ogsaa  kun  lidet  omfangsrige 
Udvalg  af  tolstojske  Gjengivelser  paa  Tydsk  ^) ;  de  ere 
gjennemgaaende  bogstavret  tro  mod  deres  Original,  et 
Fortrin  der  ikke  noksom  kan  fremhæves,  naar  Omdigt- 
ningen samtidigt,  hvad  virkelig  ofte  lykkes  den.  i  Flugten 
forstaaer  at  fange  et  Pust  af  den  ætherlette  tolstojske 
Lyriks  Duft: 

*)  Et  saadant  findes  muligvis  i  den  tidligere  omtalte  Romance 
Aljoscha  Popuvitsch,  endvidere  maaske  i  den  lille  Efteraarssang 
(Samlede  Digte  1877,  p.  242)  —  men  ogsaa  kun  maaske. 

-]  Album  z  poezji  Hr:  Aleksego  Tolstoja,  i)rzéiozyi  Antoni 
Gotfryd  Doliva.     Petersburg  1891. 

^)  Desforuden  findes  en  lille  Samling  af  hans  lyriske  Digte 
oversatte  af  Fr.  Fiedler  i  Der  russische  Faniass.  H.  Minden. 
Dresden  und  Leipzig  1889. 

Nichl  traf  der  Wind,  zu  Thai  gefiihrt, 
Die  Blatter,  drauf  das  Mondlicht  gleitet; 
Du  hast  die  Seele  mir  beruhrl, 
Die  gleich  dem  Blatt'  den  Hauch  verspurt, 
Die  gleich  der  Harfe  vielbesaitet. 

Disse  faa ,  overordenlig  karakteristiske  Linier  ^),  der 
rumme  Kvintessensen  af  Tolstojs  Elskovspoesi  og  kunde 
staa  som  Motto  over  denne,  ere  i  anførte  Omskrivning 
gjengivne  med  en  Kunst,  der  maaske  kun  har  et  Side- 
stykke i  Longfellows  Oversættelse  af  den  danske  Natio- 
nalsang og  som  fuldstændigt  erstatter  Originalen.  Hvor 
er  denne  Begyndelse  ejendommelig  russisk.  Ubevidst, 
maahænde,  for  Digteren  selv  lyder  den  som  et  af  de 
mangfoldige  Folkevisemotiver,  der  ere  gaaede  ham  over 
i  Kjød  og  Blod:  „Det  er  ingen  Blomst,  der  falder  ned 
til  Jord  fra  Æbletræet",  eller:  „Det  er  ikke  Dug  over 
Blomst  og  Blad,  det  er  kun  min  Sjæl,  som  er  ung  og 
glad",  og  mange  andre.  Og  hvor  ejendommelig  tolstojsk 
er  denne  Elskovsfølelse,  der  ikke  river  op  i  Sjælen  som 
en  Uvejrsstorm  med  Torden  og  glødende  Lyn  men 
falder  blødt  som  flyvende  Blomsterfnug  og  blidt  be- 
rørende spiller  paa  Hjertets  Strenge. 

Det  iDliver  paa  denne  Maade  rigtignok  kun  dæmpede 
Melodier,  der  lokkes  frem,  aldrig  nogen  sejrsberuset 
Elskovshymne,  kun  en  Hvisken  af  den  første  jomfruelige 
Kjærlighedsdrøm  ^) : 

Es  war  zu  jungen  Friihlingszeil, 
Das  Grås  trat  kaum  zu  Tage, 
Die  Bache  rannen  weit  und  breit, 
Und  schimmert's  griin  im  Hage. 

Noch  tonte  nicht  das  Kuhhorn  traut 
Friih  Morgens  von  der  Halde, 

1)  Samlede  Digte  1877  p.  -236. 
^)  Sammesteds  p.  524. 

Und  stand  das  feine  Fairenkraut 
Noch  unentrollt  im  Walde. 

Das  war  zu  jungen  Friihlingszeit, 
Im  Birkenschatten  war  es, 
Als  Du  ein  Lacheln  mir  geweiht 
Gesenkten  Augenpaares  —  —  — 

Als  Antwort  auf  die  Liebe  niein 
Liess'st  Du  die  Lieder  sinken  — 
O  Friihling,  Wald  und  Sonnenschein, 
O  Jugend,  Hoffnungswinken ! 

Stærkere  bliver  Erotiken  sjelden  eller  aldrig  hos  Tolstoj; 
alt  er  saa  friskt,  ungt  og  uberørt  som  det  pludselige 
men  kortvarige,  betagende  Foraar  i  Rusland,  naar  ^) 

Sagte  ned  om  Birkelunden  falder 

Let  som  Dunst  et  Slor  af  Grønt  og  Guld. 

Men  altfor  snart  stiger  den  hede  russiske  Sommersol; 
Farverne  svides  af.  Duften  tørres  bort.  Tolstoj  frygter 
denne  glødende  Hede:  den  ligger  ham  saa  fjernt,  at  han 
end  ikke  forstaaer,  at  man  i  sin  Elskov  kan  være  skin- 
syg. Paa  et  skinsygt,  taarefuldt  Øjekast  svarer  han-): 
Jeg  holder  inderligt  af  Dig,  men  den  rette  Kjærlighed  er 
bred  som  Havet  og  ikke  sluttet  ind  mellem  snevre 
Grændser.  Kjærligheden  skal  som  en  Sol  lyse  over  alt 
og  alle;  naar  vi  her  fæste  os  til  den  Enkelte  og  det 
Enkelte,  er  dette  en  jordisk  Ufuldkommenhed,  en  Følge 
af  at  ikke  Kjærlighedssolens  fulde  Lys  men  kun  enkelte 
brudte  Straaler  af  den  kamie  linde  Vej  til  os  i  vor  Døde- 
lighedstilstand : 

Doch  Iraure  niclit,  bald  weicht  der  Kneclitschaft  Schwere, 
Gedulde  Dich,  —  nicht  lange  wiihrt's,  o  nein  — 

1)  Samlede  Digte  1877  p.  204. 
^)  Sammesteds  p.  247. 

Bis  eine  Lieb'  uns  allesamt  verklåre, 

Nur  eine  Liebe,  masslos  gleich  dem  Meere, 

Die  fassen  keine  ird'schen  Ufer  ein. 

Dog,   Hengivenhed  af  denne  Art  bliver  nærmest  kun  et 
ømt  Venskab  som  for  en  Søster  M : 

Du  Søster  til  min  Sjæl  med  Kjærlighed  i  Øje, 
Dit  Billed  skinner  frem  i  Taagen  af  mit  Blund, 
■I  Drømme  glad  jeg  ser  Dig  ned  mod  mig  Dig  bøje 
Og  føler  svalt  og  frisk  din  Aande  paa  min  Mund. 

"ijEn  saadan  til  det  yderste  ideel  og  absolut  sandse- 
lighedsfri  Kjærlighed  glider  bestandigt  længere  ud  i  det 
Mystiske  og  ender  ganske  naturligt  med  helt  at  tabe 
Fodfæste  i  denne  Verden,  fra  hvilken  det  næsten  usub- 
stantielle Væsen,  som  Digteren  ene  kan  elske,  nødven- 
digvis maa  stræbe  at  flygte  bort  ^) : 

O,  eile  nicht  dahin  zu  lichtern  Daseins  Glatte 

In  andrer  Welten  Raum  ; 
Verweile  hier  mit  mir  auf  dieser  Aschenstatte 

Von  deinem  Erdentraum. 

Vom  Staube  abgelost,  hemmt  Nichts  den  Flug  nach  obea 

Ins  Unbekannte  fort  — 
Wen  hegt,  o  Freundin,  da  Dein  liebend  Sorgen  d roben, 

Wem  gilt  dein  Trauern  dortV 

Digteren    selv    føler    sig    heller    ikke    hjemme   her,    han 
fortsætter : 

Og  her  i  Livels  Larm,  i  Tvivl  og  hjemløs  Vaklen 

Foruden  Maal  og  Med, 
Hvo  skal,  naar  Du  gaaer  bort.  min  Skytsaand,  løfte  Faklen 

Og  lyse  for  mit  Fjed? 

1)  Saralede  Digte  1877  p.  250. 
^)  Sammesteds  p.  240. 

Til  samme  Tanke  vender  han  oftere  tilbage.  I  en  anden 
Sang^)  over  et  lignende  Sujet  udtaler  han  Frygt  for,  at 
hans  Veninde  hisset  i  Lysets  Land  over  al  den  Herlighed, 
hun  skuer,  skal  glemme  ham,  der  blev  tilbage  paa 
Jorden.  Thi  i  Salighedens  Glæde  er  alt,  hvad  fordum 
knyttede  de  Frelste  til  denne  Verden,  faldet  sammen  til 
en  Haandfuld  Støv.  Glemsel  af  alt,  som  "bandt  dem  til 
Jorden  ocr  dens  Fattigdom,  er  Grundlaget  for  de  Ud- 
valgtes Lykke.  For  de  Saliges  Aander  findes  ingen  jor- 
disk Ven  eller  Frænde  mere;  Himmelen  er  Glemselens 
Land: 

Men  Du,  mit  Liv,  naar  Stemmer  fra  det  Høje 
Dit  Hjerte  naa  som  fjerne  Klokkers  Klang, 
Da  glem  mig  ikke,  løft  paa  mig  dit  Øje, 
Før  Øjet  brister,  løft  det  sidste  Gang. 

Før  ind  i  Himlens  Glemsel  Du  skal  træde, 
Betragt  mig  vel,  at  Du  maa  mindes  tidt 
I  Lysets  Land,  i  Salighedens  Glæde 
Den  Ven,  for  hvem  Du  her  har  grædt  og  lidt. 

Ud  fra  denne  Tankegang  forklares  ogsaa  Stemnin- 
gen i  et  Digt  -),  som,  væsenhg  maaske  ved  sin  ual- 
mindelige Formskjønhed  i  Originalen,  hører  til  det  mest 
almindelig  bekjendte  af  alt,  hvad  Tolstoj  har  skrevet: 

Op  imod  Himlen,  der  Sjælenes  Salighed  værner, 
Svæved  en  Engel,  hvis  Røst  var  paa  Jorden  forstummet, 
Tungt  fra  dens  Øjne  faldt  Taarer  som  tindrende  Stjerner, 
Trillende  Perler  betegned  dens  Vej  gjennem  Rummet. 

Ømt  blev  den  spurgt  af  en  Sjæl,  som  deroppe  var  hjemme: 
Sørger  Du.  Søster;  hvi  dugges  Dig  Øjnene  blide?  — 
Svared  den  Kommende:  Jorden  kan  ikke  jeg  glemme. 
En  har  jeg  efterladt  der  til  at  længes  og  lide. 

')  Samlede  Digte  1877  p.  205. 
-)  Sammesteds  p.  207. 

Himmelens  Aander  veed  Intet  om  Savn  eller  Klage, 

Intet  I  kjende  til  Modgang,  til  Kamp  eller  Vrede; 

O,  send  mig  atter  tilbage,  til  Jorden  tilbage, 

Haardt   er  der  Trang  til  min  Hjælp  og  min  Omsorg  dernede^"). 

Hvorvidt  Digterens  mystisk-poetiske  Flugt  op  imod 
en  anden  lysere  Verden  egenlig  kan  betragtes  som 
Religiøsitet,  saaledes  som  man  har  forsøgt  at  gjøre  det^), 
lade  vi  med  en  i  Forbigaaende  udtalt  Tvivl  staa  hen. 
Men  Originalitet  kan  man  ikke  frakjende  den  tolstojske 
Mystik.  Dens  friske  Følelse,  dens  Farveglands  og  Frihed 
for  Sentimentalitet  giver  den  et  ejendommelig  russisk 
Præg.  Den  bringer  ogsaa  stundom  noget  Nyt.  Det  er 
os  til  Ex.  ikke  bevidst  hos  nogen  anden  Digter  at  have 
fundet  en  Behandling  af  det  psychologiske  eller  snarere 
physiologiske  Fænomen,  at  noget,  der  hænder  os  for 
første   Gang,   forekommer  os  at  være  en    i    de    mindste 

^)  1  „Der  russische  Parnass"  findes  en  ret  smuk  Oversættelse 
af  samme  Digt  ved  Fr.  Fiedler  ; 

Lautlosen  Flugs  durch  der  Himmel  unendliche  Ferne 
Schwebte  ein  Engel,  die  Blicke  zum  Erdball  gerichtet; 
Tief  in  den  Weltiaum  entfielen  ihm  Thranen  als  Sterne, 
Wallten  ihm  nach  als  Schleier  mondscheingelichtet, 

Sonnen  begegneten  ihm  und  fragten:     „Woher  die  gesenkten 
Augen?    Warum  dieser  Schmerz.  diese  Zåhren  im  Blicke?"  — 
Traurig  versetzt  er:     „Stets  rauss  ich  der  Erde  gedenken, 
Liess  ich  doch  endloses  Elend  und  Weh  dort  zuriicke. 

Hier,  ach,  vernehm'  ich  der  Seligen  selige  Lieder  — 
Fremd'  ist  ja  ihnen  das  qualvolle  menschliche  Streben; 
Lass,  o  AUschopfer,  zur  Erde,  zur  Heimath  mich  Avieder. 
Konnt  ich  nur  einen  Unseligen  trostend  erheben!" 

^)  Kunst,  Religion  og  Folkelighed.  I  Anledning  af  Grev  A. 
K.  Tolstojs  Skrifter.  Af  P.  Schtschebalskij  i  RusskiJ  Vjæstnik, 
Marts  1883  p.  366. 

Enkeltheder  nøjagtig  Gjentagelse  at  en  tidligere  Begiven- 
hed foregaaet  med  os,  uvist  hvornaar.  Ret  mærkeligt 
er  dette  Sujet  fremstillet  i  et  Digt^),  af  hvilket  vi  liid- 
sætte  nogle  Strofer  i  Efterligning,  saameget  mere  som 
det  ogsaa  giver  et  Begreb  om  Tolstojs  E\Tie  til  at  male 
et  Landskab  fra  sit  Barndomshjem,  det  sydlige  Mellem- 
rusland : 

Hvor  Vandet  til  Broslusen  strømmer 
Og  Bundgarn  til  Tørring  er  hængt, 
Jeg  kjorer  paa  Diget  og  drømmer 
Paa  langs  i  min  Agestol  slængt. 

Jeg  drømmer  trods  Skumpien  og  Bysten 
Ad  Vejens  det  opblødte  Grus; 
Jeg  stirrer  paa  Sivet  ved  Kysten 
Og  Rogen  fra  Fiskerens  Hus. 

Et  Skjær  over  Søen  mig  blænder, 
Trods  Himlen  er  skyet  og  graa; 
Hvert  Træk  jeg  i  Billedet  kjender, 
Skjøndt  aldrig  det  Landskab  jeg  saa. 

Paa  Vandhjulet  ser  jeg  ved  Møllen, 

Paa  Tagel,  som  skred  og  forfaldt, 

Paa  Strømvandets  Skummen  og  Skyllen  — 

Jeg  ser,  at  jeg  kjender  det  alt. 

Jeg  kjender  de  straalækte  Huse 
Og  Vandmøllens  halvaabne  Dør 
Og  Stangen  med  Fiskerens  Ruse, 
Men  aldrig  dog  var  jeg  her  for. 

Jeg  kjender  den  Vogn  med  de  Tønder 
Og  Krikken,  som  trækker  sit  Læs, 
Og  hver  af  de  pjaltede  Bønder, 
Der  sover  i  Vejkantens  Græs. 

'j  Samlede  Digte  1877  p.  242. 


Det  Billed  og  hele  dels  Ramme 
Ved  nøje  Bekjendtskab  mig  slaaer; 
Engang  saa  jeg  ganske  det  samme, 
Kun  mindes  jeg  ikke,  hvornaar. 

Denne  Graavejrsfantasi  er  meget  russisk.  Underlig  russisk 
og  trist  er  ogsaa  Stemningen  i  en  Nocturne  ^)  vist- 
nok fra  et  af  Digterens  sidste  Aar.  En  Efteraarsnat 
ude  paa  Landet;  Regnen  strømmer  ned.  Alt  er  stille 
paa  den  øde  Herregaard.  Dens  Ejermand  staaer  ved  et 
Vindue  i  Salen  og  stirrer  ud  i  Natten;  graat  i  graat 
tegne  Omridsene  af  Parkens  Træer  sig  utydeligt  op  mod 
den  mørke  Himmel.  Hvor  ensomt  i  det  store  Hus! 
Regnen  trommer  paa  Bliktaget  og  pidsker  paa  Ruderne. 
Ikke  en  vaagen  Menneskesjæl  i  Nærheden!  Det  klingrer 
sagte  gjennem  Krystallysekronerne  i  Salen,  og  bagved 
Panelet  smutte  et  Par  Mus  omkring.  Musene  have  paa 
Fornemmelsen,  at  det  snart  er  dem,  der  komme  til  at 
regjere  i  Huset.  Naar  den  nuværende  Ejer  døer,  gaaer 
Godset  over  til  en  fjern  Slægtning,  som  tager  hidtægterne 
af  det  men  aldrig  kommer  der  selv.  Huset  forfalder, 
Gangene  i  Haven  gro  til  med  Ukrudt,  og  mellem  de 
sprukne  FKser  i  Fagadetrappen  under  Søjlerne  skyde 
Græsstraa  frem.  Det  er  tungt  at  tænke  derpaa  i  den 
ensomme  Nat  med  Bælgmørke  og  Skylregn.  — 

Sælsomt,  hvor  Tolstoj  forstaaer  at  synge  om  Støvet, 
der  lidt  efter  lidt  falder  til  Ro  paa  Vejen,  henad  hvilken 
Hjorden  er  bleven  drevet  hjem.  Mørkere  og  mørkere 
bliver  det  ud  over  de  vide  Marker,  hvor  langt  ude  i  det 
Stille  røde  Strimer  gUde  sannnen  og  lilegne  hen  i  Skum- 
ring. Klokketoner  klinge  derude  i  Halvmørket,  klare 
Toner    dirrende    og    syngende.      Mange    Stemninger    af 

^)  Samlede  Digte  1877  p.  264.  Sangen  er  forresten  i  Origi- 
nalen ikke  betegnet  som  Nocturne;  som  de  fleste  andre  af  Tolstojs 
lyriske  Digte  mangler  den  Overskrift. 

denne  Art  rummes  i  Tolstojs  Lyrik,  rummes  der  hvilende 
og  utilgjængelige  for  Frenmiede;  det  er  ørkesløst  næsten 
at  tale  derom;  man  maa  selv  have  levet  i  Rusland  for 
at  forstaa  den  russiske  Natur  med  dens  hidflydelse  paa 
Folkets  Karakter  og  Poesi.  Der  er  Melancholi  paa 
Bunden  men  ikke  Melancholi  i  tydsk  Forstand.  Det 
være  langt  fra.  Tvertimod.  „Syv  Ulykker,"  siger  Rus- 
seren, „og  et  Middel  mod  dem  allesammen!  Lad  bare 
staa  til!  Begynder  Du  først  at  hænge  med  Hovedet, 
komme  Hønsene  hen  og  gjøre  dig  Fortræd!"  —  Tolstoj 
er  atter  her  Barn  af  sit  Folk;  han  har  nok  dets  blide, 
bløde  halvtungsindige  Hang  til  Mystik,  men  han  har 
ogsaa  det  kjærne-russiske :  Aldrig  forknyt,  tag  fat,  saa 
det  kan  jjlive  til  noget: 

Vis  Venner  dit  Venskab  med  Liv  og  med  Sjæl, 
Vis  Fjender  dit  Ansigt  og  ikke  din  Hæl, 
Vis  den,  hvem  du  truer,  hvad  Trudselen  gjælder, 
Vis  den,  du  vil  slaa,  at  du  slaaer,  saa  det  smælder! 

Vis  Folk,  du  er  vred  paa,  at  Vreden  har  Grund, 
Vis  Folk,  som  vil  skjænd's,  at  du  selv  har  en  Mund; 
Vis  Ære  mod  alle,  som  Ære  fortjene. 
Og  gjør  dem  et  Gilde  tre  Dage  tilende! 

Oversættelsen  kan  være  tarvelig,  men  russisk  lyder 
den  alligevel,  og  Originalen^)  er  glimrende.  Idethele 
forstaaer  Tolstoj  mesterligt  at  træffe  Folketonen,  saaledes 
til  Ex.  i  den  lille  Vise^)  Spjæs  (Vigtighed): 

Pustet  op  med  Vind  gaaer  Peer  Vigtig  om, 
Med  de  tynde  Ben  skridter  strunk  han  ud. 
Knap  halvlredie  Fod  er  Peer  Vigtigs  Væxt, 
Men  hans  Hat  er  høj  som  et  Klokketaarn. 

^)  Samlede  Digte  1877  p.  220. 
*)  Sammesteds  p.  197. 

Tvers  over  Peer  Vigtigs  Vej  kommer  en  Regnbue  frem. 
Saa  slaaer  han  ind  i  en  anden  Retning  for  at  gaa 
udenom:  „Jeg  kan  da  aldrig  være  bekjendt  at  bukke 
mig  for  Regnbuen!"   — 

En  stor  Rolle  i  Folkevisedigtningen  spiller  et  Begreb, 
som  paa  Russisk  udtrykkes  ved  Ordet  gorje.  Paa  Dansk 
kan  dette  Ord  kun  gjengives  ved  Omskrivning  og  For- 
klaring. Heller  ikke  paa  noget  andet  os  bekjendt  Sprog 
haves  et  ganske  tilsvarende  Udtryk.  „Gorje"  betegner 
nærmest  den  Ulykke,  der  forfølger  hvert  Menneske,  for- 
skjellig  for  hver  enkelt,  hver  enkelts  Pæl  i  Kjødet,  hans 
Hjertesorg,  stundom  forskyldt  men  oftest  uforskyldt.  Det 
kan  ogsaa  betyde  Uheld,  rigtignok  i  dette  Ords  mest 
ondartede  Forstand  omtrent  som  paa  Tydsk  Ordet  Pech 
bruges  i  Pechvogel  om  et  Menneske,  der  altid  har  Uheld 
med  sig.  Men  det  tydske  Udtryk  er  selv  i  sin  værste 
Betydning  meget  svagere  end  gorje.  Nærmest  lader  det 
sig  maaske  oversætte  ved  det  græske  «rJ7,  hvilket  tragiske 
Begreb  „Vanskjæbne  ved  Gudernes  Vrede,  Følge  af 
Sindsformørkelse  og  førende  til  Jammer"  atter  bliver  en 
noget  for  stærk  Gjengivelse  af  Ordet.  Ogsaa  i  Tolstojs 
Folkeviser  fremføres  den  uafvendelige  „Modgang"  ofte^) 
under  Navnet  gorje.  En  af  hans  mest  ejendommelige 
Sange^)  over  dette  Emne  hidsætte  vi  i  omtrentlig  Gjen- 
givelse: 

Mig  har  Modgang  ikke  ramt  som  Himlens  Lyn, 
Modgang  slog  mig  ikke  som  en  Sten,  der  faldt. 
Al  min  Modgang  trak  i  sorte  Smaaskyer  op 
Og  de  sorte  Smaaskyer  dækked  Himlen  til, 
En  for  en  de  kom,  til  Solens  Glands  forgik. 
Fra  de  Skyer  min  Modgang  regner  paa  mig  ned. 
Ned  i  fine  Draaber,  ned  i  tætte  Stænk, 

')  Til  Ex.:    Samlede  Digte  1877  p.  1*)8,  208,  247  o.  fl.  St. 
-)  Samlede  Digte  1877  p.  235. 


87 


Som  den  kolde  Støvregn  falder  sent  i  Host. 

Og  den  falder  stadigt,  falder  uafbrudt, 

Uden  mindste  Ophør,  uden  Hviletid. 

Helt  paatvers  den  Støvregn  har  mig  gjennemtrængt, 

Gjennemfrosset,  gjennemblødt  mig  Ungersvend, 

Tungt  med  Frost  og  Feber  den  mig  slaaet  har, 

Slaaet  mig  med  Mathed  og  med  Søvnighed. 

—  Kom  nu,  Modgang,  kom,  min  dybe  Hjerteve, 

Hvad  af  Ondt  skal  ske  mig,  lad  det  hastigt  ske. 

Pluk  ej  sønder  Egens  Krone  Blad  for  Blad, 

Mangen  andens  Modgang  bar  sig  lystigt  ad: 

Mangen  andens  Modgang  kom  med  Stormens  Hast, 

Vælted  Egen  strax  med  første  Vingekast! 

Ogsaa  de  Gnister  af  Galgenhumor,  som  under 
Skjæbnens  tunge  Slag  mod  Folkekarakteren  stundom 
sprude  frem  i  de  russiske  Viser,  forstaaer  Tolstoj  ud- 
mærket at  fange  i  sine  Efterligninger.  Ligesom  den 
simple  ]\Iand,  hvis  Tankesæt  og  Udtryksmaade  han 
kj ender  fra  sin  Barndom,  har  han  lært  at  le  med  det 
ene  Øje  og  græde  med  det  andet.  Her  kun  nogle 
Linier  af  en  saadan  Vise^): 

Ak,  om  Moder  Volga  randt  imod  sin  Kilde, 
Og  vi  selv  blev  kloge,  før  det  var  forsilde! 
Ak,  om  hver  en  Mose  blev  en  frugtbar  Ager 
Og  hver  gammel  Kjærling  ung  igjen  og  fager! 
Ak,  om  ingen  Foged  mer  sig  lod  bestikke. 
Og  vi  med  vor  Snaps  fik  mindre  Vand  at  drikke! 
Ak,  om  ingen  Fattig  havde  Sult  at  lide. 
Og  vor  Fader  Tsaren  alting  fik  at  vide! 

Man  maa  give  Kritikeren  i  et  fordum  ret  dygtigt 
redigeret  Moskauer-Ugeblad^)  Ret  i,  at  vor  Digter  træffer 

1)  Samlede  Digte  1877  p.  192. 

^)  Gaséta  Gutsuka  1875  Nr.  40.  Hvorfor  Bladet,  der  nu  er 
gaaet  ind  efter  flere  Gange  at  være  kommet  paa  Kant  med  Cen- 
suren, finder,  at  der  til  Forstaaelse  af  Tolstojs  Folkeviser  kræves 
vesteuropæisk  Dannelse,  er  os  dog  ikke  ganske  klart. 

Folketonen  med  en  Kunst,  der  søger  sin  Lige.  En  anden 
Kritiker^),  om  han  ellers  fortjener  Navn  heraf,  har  søgt 
at  bestride  Tolstojs  Evner  i  denne  Retning.  For  en  med 
russisk  Sprog  og  Folkeliv  ubekjendt  dansk  Læser  vil 
det  af  de  her  anførte  andenhaands  Brudstykker  være 
vanskehgt  at  danne  sig  nogen  fyldig  Anskuelse  saavel 
om  dette  Spørgsmaal  som  ogsaa  idethele  om  Tolstojs 
rige  stemningsfulde  lyriske  Poesi.  Maaske  vil  man  dog 
have  faaet  et  hidtryk  af  at  være  kommen  i  Berøring 
med  en  mangesidig  modtagelig,  fint  stemt  poetisk  Natur, 

die  gleich  dem  Blatt'  den  Hauch  verspurl, 
die  gleich  der  Harfe  vielbesaitet. 

^)  Skabitschevskij  (il  p.  246).     Vi  eie  trods    al  god  Villie 
ikke  istand  til  at  finde  Mening  i  hans  Ræsonnement  paa  anførte  Sted. 


VI. 

Det  lyrisk-dramatiske  Digt  Don  Juan.  —  Historiske  Dramer:    Trilo- 
gien  Ivan   den  Skrækkeliges  Død,  Tsar  Feodor   loånnovitsch,    Tsar 
Boris.  —  Det  ufuldendte  Drama  Stadsøversten  i  Novgorod. 

Paa  Overgangen  til  Tolstojs  dramatiske,  specielt  med 
Scenen  for  Øje  skrevne  Arbejder  staaer  hans  Bearbejdelse^) 
af  den  Renaissancetiden  tilhørende  Legende  om  Don 
Juan.  Paraphrasen,  som  er  tilegnet  Mozarts  og  Hoff- 
manns Minde,  bringer  ikke  noget  særligt  Nyt  ud  af  det 
bekjendte  Sujet,  paa  hvis  Udformning  Digteren  har  ødslet 
megen  Flid  og  meget  Arbejde,  der  vistnok  med  større  Ud- 
bytte kunde  have  været  anvendt  paa  et  Motiv  af  de  sla- 
viske Folks  Historie  eller  Mythologi.  Tolstoj  har  i  den 
endehge  Redaktion  af  sit  dramatiske  Digt  fulgt  Legendens 
senere  Variant,  ifølge  hvilken  Don  Juan  greben  af  Ruelse 
over  Donna  Annas  Død  gaaer  i  sig  selv,  gjør  Bod  og 
ender  sit  Liv  i  et  Kloster.  Uden  her  at  undersøge, 
hvorvidt  en  saadan  Afslutning  overhovedet  passer  til  en 
Figur  som  Don  Juan,  der  rent  kunstnerisk  set  helst 
maa   falde,    som   han  har   levet^),    forekommer  det   os  i 

^)  Samlede  Digte  1877  p.  35-163. 

^)  Heri  har  Skabitschevskij  (II  p.  251 — 55)  Ret,  hvorvel 
vi  slet  ikke  forstaa  hans  Opfattelse  af  Don  Juantraditionens 
senere  Variant  som  en  jesuitisk  Allegori  paa  Katholicismens  Sejr 
over  Protestantismen, 

ethvert  Tilfælde,  at  Tolstoj  ikke  tilstrækkeligt  har  kunnet 
motivere  Overgangen  fra  Synd  til  Bod,  ikke  paa  rette 
Maade  har  evnet  at  vise  os  Gjennembruddet  af  det  nye 
Menneske  i  Gudsfornægteren,  Slutningen  gjør  stærkt 
hidtryk  af  senere  at  være  paaklistret,  hvad  den  ogsaa 
er.  I  den  først  udkomne  Redaktion  af  Arbejdet^)  har 
Forfatteren  sluttet  sin  Fremstilling  med  at  lade  Don 
Juan  styrte  til  Jorden  for  et  Haandtryk  af  Komman- 
dantens Statue.  I  næste  Udgave^)  fremkomme  de  sidste 
Afsnit,  hvori  Heltens  Omvendelse  og  bodfærdige  Død 
som  Munk  i  et  af  Sevillas  Klostre  mere  skizzeres  end 
egenlig  skildres.  Der  kan  paavises  Spor^)  af,  at  For- 
fatteren ikke  har  naaet  at  give  sit  Værk  den  Afslibning 
og  fejlfri  Politur,  som  ellers  udmærker  alle  Tolstojs 
Arbejder.  Forresten  hører  netop  Slutningssangen'^)  af 
Scenen  i  Klosteret  som  lyrisk  Digt  betragtet  med  blandt 
Perlerne  af  Tolstojs  Poesi;  alene  for  denne  i  Rim  og 
Rhythmer  berusende  Psalmes  Skyld  vilde  vi  nødig  have 
undværet  de  ellers  unødvendig  tilføjede  Optrin.  Over- 
hovedet ere  vi  tilbøjelige  til  i  Don  Juan  som  Poesi  at 
sætte  de  lyriske  Partier  højest,  hvorvel  de  ikke  altid 
gribe  synderligt  ind  i  Handlingens  Udvikling.    Men  van- 

1)  Saralede  Digte  1867. 

^)  Fra  1876,  foretagen  af  M.  S tasjule vitsch  efter  den 
Aaret  iforvejen  afdøde  Forfatters  Tilføjelser  og  Rettelser  til  Ud- 
gaven fra  1867. 

^)  I  Udgaven  fra  1876  findes  til  Ex.  den  meningsforvirrende 
Unøjagtighed,  at  Kommandantens  Statue,  der  angives  at  være  for- 
svundet, faa  Linier  efter  viser  sig  at  være  paa  Scenen  endnu  for 
atter  at  forsvinde.  Samme  Fejl  gaaer  igjen  i  Udgaven  fra  1877 
(p.  157). 

*)  En  dansk  Omskrivning  af  denne  er  sat  i  Musik  af  P.  E. 
Lange-Miiller:  Tre  Psalmer  (under  Overskriften  in  extremis;  en 
anden  Text  i  nævnte  Samling,  overskrevet  de  profundis,  er  hentet 
fra  Tolstojs  Johann f s  af  Damaskus). 

skeligt  skal  man  paa  Russisk  tinde  noget  mere  stem- 
ningsfuldt end  den  Nattescene  i  Introduktionen  til  Don 
Juan,  hvor  en  lille,  ensomt  siddende  Fugl  synger  højt 
og  urolig  lidenskabehgt,  medens  Englene  svare  den  i 
Mørket : 

Jo  mer  sig  Nattens  Morke  tætter, 
•lo  mer  staaer  hver  en  Stjerne  klar, 
Lyksalig  den,  som  kjækt  sig  retter, 
Hvor  tungt  et  Slag  end  ramt  ham  har, 
Som  i  de  haardt  Fortryktes  Klynge, 
Hvor  Haabet  døer  i  Graad  og  Tvang, 
Til  alles  Trøst  har  Mod  at  synge 
Om  Morgensk.jær  og  Solopgang. 

Og  Koret  af  Lysengle  i  Natten  falder  ind: 

Guds  Visdom  taaler  Synd  og  Mørke 
Som  Baggrund  blot  for  Lysets  Sag; 
Lyksalig  den,  hvem  han  gav  Styrke 
At  bære  Bud  om  Lys  og  Dag! 

Stroferne,  som  Fuglen  synger  gjennem  Ensomheden  i 
Natten,  have  vi  Aar  efter  Aar  gjentagne  Gange  forsøgt 
at  efterligne  og  sluttelig  for  stedse  opgivet  Tanken 
derom.  Heller  ikke  vilde  det  være  let  at  udtrykke,  hvad 
Blomsterne  her  fortælle  eller  Skyerne  hviske,  medens  de 
drage  forbi.  Vel  er  der  absolut  noget  forfejlet  i  Anlæget 
ogsaa  af  denne  Indledningsepisode;  ]j1.  a.  falder  en  af 
Lysenglene  saaledes  ud  af  sin  Rolle,  at  han  beklager 
Mennesket  for  overhovedet  at  være  født  og  Ijeklager 
ham  paa  en  saadan  Maade,  at  man  uvilkaarligt  maa 
give  ham  Ret  og  beklage  sig  selv.  Havde  den  onde 
Aand,  som  i  denne  Scene  først  dulgt  og  senere  aaben- 
bart  griber  ind  i  Spillet,  været  saa  snu  som  han  skulde, 
maatte  han  til  megen  Forlegenhed  for  Digteren  kunne 
have  faaet  et  haardt  Tag  i  Skulderen  paa  samme  Engel. 

Men  baade  her  og  andetsteds  i  Tolstojs  Don  Juan  er 
den  onde  Aand  hverken  listig  eller  stærk  nok  til  rigtig 
at  blive  ond.  Han  nøjes  væsenlig  med  at  blive  uop- 
dragen, blive  mauvais  genre,  noget  som  ud  fra  Tolstojs 
fornemt  æsthetiske  Livssyn  maaske  kan  være  nok  til  at 
kvalificere  ham  som  Djævel,  men  i  Digtets  Handling 
bliver  en  saadan  Mefistofeles  for  svag.  Trods  alle 
Mangler  indeholder  dog  saavel  det  nævnte  hitroduktions- 
parti,  der  i  en  smagfuld  Bearbejdelse^)  maatte  være  et 
Fund  for  enhver  Komponist,  ligesom  ogsaa  flere  andre 
Scener  i  Don  Juan  saa  mange  lyrisk-dramatiske  Guld- 
korn, at  Værket,  der  fra  vort  første  Bekjendtskab  med 
russisk  Litteratur  levende  har  interesseret  os,  vel  kunde 
fortjene  en  mere  indgaaende  Behandling,  hvis  Pladsen 
her  gjorde  en  længere  Dvælen  derved  mulig.  Af  de  rent 
dramatiske  Scener  bør  dog  som  Exempel  nævnes  Don 
Juans  Besøg  hos  Donna  Anna  efter  Drabet  paa  Kom- 
mandanten. I  den  tilhyllede  Skikkelse,  som  ved  Aftentid 
uanmeldt  træder  ind  i  hendes  Kammer,  troer  den  unge 
Pige  at  se  sin  Slægtning  Ottavio,  der  vender  tilbage  fra 
en  Tvekamp  med  Don  Juan.  Gjenkjendende  sin  Faders 
Banemand  bliver  hun  først  som  lamslaaet  over  hans 
Frækhed  og  udstøder  dernæst  skrækkelige  Forbandelser 
over  ham  .  .  . 

—  O,  stakkels  Donna  Anna,  ingen  lylter 
Deroppe  til  din  Stemme;  klar  er  Himlen 
Og  i  den  kolde  Himmel  ingen  Gud. 

^)  En  tydsk  Oversættelse  af  Don  Juan  forefindes  efter  Digte- 
rens eget  Vidnesbyrd  (i  Autobiographien  p.  XVj:  11  existe  encore 
de  mol  un  po'éme  dramatique  Don  Juan,  traduit  en  allemand  par 
Mme  Pauloff.  —  Det  har  ikke  været  os  muligt  at  opdrive  Fru 
Paulovs  Oversættelse;  har  denne  Dame  blot  nogenlunde  magtet  at 
gjengive  de  lyriske  Partier  af  Don  Juan,  maa  hun  være  ualmindelig 
digterisk  begavet. 

Med  en  Sandhed  i  Følelse,  der  gn])er,  skildrer  han, 
hvor  haardt  han  trænger  til  at  tro  paa  en  Magt  over 
sig  selv,  Anna  overvinder  sig  af  Kristenpligt  til  for- 
saavidt  at  svare  ham,  som  hun  henviser  ham  til  St. 
Peters  Efterfølger  og  derpaa  byder  ham  gaa.  Udenfor 
lyder  en  Trommehvirvel;  Inkvisitionsdomstolen  bekjendt- 
gjør,  at  Don  Juan  er  dømt  til  Døden  og  eftersøges. 
Idet  Don  Juan  vil  fjerne  sig,  bankes  der  paa  Porten  til 
Villaen;  en  Tjener  melder  Høvedsmanden  for  Inkvisi- 
tionens Vagt.  Don  Juan  vil  overgive  sig  godvillig,  men 
den  unge  Pige  støder  ham  uden  at  svare  tilbage  i 
Mørket  og  aalDner  Døren  saaledes,  at  han  skjules  bag- 
ved den.  Til  Høvedsmanden,  der  strax  efter  at  være 
traadt  ind  fmder  Flygtningens  Kappe,  bemærker  hun 
koldt  og  stolt: 

I  kan  dog  neppe  tro, 
At  jeg  har  gjerrit  min  egen  Faders  Morder 
Her  i  mit  Hus,  her  i  mit  eget  Kammer 
Som  en  Familieskat  bag  Laas  og  Segl! 

Hvortil  Officeren  svarer: 

Tilgiv.  Senora.     Undskyld,  vi  gik  fejl! 

Han  bukker  ærbødigt  og  fjerner  sig.  Men  den  unge 
sørgeklædte  Pige  er  bleven  svimmel  af  sine  Sjælslidelser; 
hun  vakler  og  falder  —  i  Armene  paa  Don  Juan. 

Episoden  har  mange  stærke  psychologiske  Momenter 
og  maatte  godt  oversat  —  ogsaa  udenfor  Sammenhæng 
med  det  Øvrige  —  gjøre  Virkning  paa  Scenen.  Om  en 
fuldstændig  Gjengivelse  af  Don  Juan  paa  Dansk  vilde 
være  en  ligesaa  lønnende  Opgave  at  stille  sig,  som  den 
er  vanskelig  at  løse,  lade  vi  staa  hen.  Med  klar  Er- 
kjendelse  af  Manglerne  i  Kompositionen  forstaa  vi  dog 
godt  Russernes  Forkjærlighed  for  dette  Arbejde  af  Tol- 


stoj  og  vende  —  ikke  for  Persiflagens  Skyld,  hvoraf 
der  findes  en  Del  i  Digtet  —  men  grebne  af  de  lyriske 
Partiers^)  Skjønhed  Aar  for  Aar  tilbage  til  Læsningen 
af  „Don  Juan''. 

Der  har  i  de  foregaaende  Afsnit  gjentagne  Gange 
været  Lejlighed  til  at  omtale  Grev  Alexiéj  Tolstojs 
Studier  over  Ruslands  Historie  i  Slutningen  af  det 
sextende  Aarhundrede.  Som  første  Frugt  af  dette  histo- 
riske Forarbejde  lærte  vi  Romanen  „Fyrst  Serébrjanyj" 
at  kjende.  Men  Endemaalet  for  Sysselsættelsen  havde, 
som  tidligere  bemærket,  det  fædrelandske  Drama  været. 
Vi  ere  her  naaede  frem  til  et  af  vor  Forfatters  Hoved- 
værker, hans  dramatiske  Trilogi,  de  tre  historiske  Tra- 
gedier, hvis  umiddelbart  efter  hinanden  følgende  Sujetter 
tilsammen  danne  et  Hele  med  fælles  Grundlag  i  Rus- 
lands indre  og  ydre  politiske  Liv  fra  Slutningen  af  Ivan 
den  Skrækkeliges  Regjering  (1533  -1584)  gjennem  Peri- 
oden, der  optages  af  hans  Efterfølgere  Feodor  loånno- 
vitsch  (L584— 1598)  og  Boris  Godunov  (1598—1604). 
Handlingen  i  Trilogien,  af  hvis  tre  Tragedier  Ivan  den 
Skrækkeliges  Død  for  første  Gang  udkom  i  Aaret  1865, 
Tsar  Feodor  i  1868  og  Tsar  Boris  i  1870,  spænder  over 
et  Tidsrum  af  omtrent  tyve  Aar  og  omfatter  indenfor 
sin  Ramme  Rædselsperioden  under  Ivan  den  Skrækkelige 
og  Grundlæggelsen  af  Bojaren  Godunovs  Indflydelse, 
Partikampene  i  Moskau,  medens  den  svage  Tsar  Feodor 
regjerer,  og  Boris  Godunovs  stadigt  stigende  Magt,  indtil 
Godunov,  der  hemmeligt  har  ryddet  Tsarens  umyndige 
Broder  og  Arving  afvejen,  selv  bestiger  Thronen  for 
efter  en  kort  men  glimrende  Regjering  at  finde  en  tra- 
gisk   Død.     Boris    Godunovs   mærkelige  Karakter   gaaer 

^)  Tschaikovskijs  mærkelige  Musik  til  Serenaden  af  Tol- 
stojs ,Don  Juan"  er,  saavidt  vi  vide,  udkommen  med  dansk  Text- 
oversættelse. 

saaledes  gjeimem  hele  Trilogien  uden  dog  før  i  det 
sidste  Drama  at  blive  Hovedfiguren  og  uden  at  knytte 
de  tre  Tragedier  fastere  til  hinanden,  end  at  hver  enkelt 
af  dem  taget  for  sig  danner  et  afsluttet  kunstnerisk  Hele. 

Lettest  tilgjængeligt  og  bedst  forstaaeligt  for  en 
ikke  russisk  Læse-  eller  Tilskuerkreds  er  Begyndelses- 
dramet:  Ivan  den  Skrækkeliges  Død.  Af  denne  Grund 
—  ikke  fordi  det  almindeligt  betragtes  som  det  bedste 
af  de  tre,  hvilken  OpMtelse  vi  ikke  dele  —  skulle 
vi  her  give  en  nogenlunde  fuldstændig  om  end  kort- 
fattet Indholdsangivelse  af  Stykket. 

Handlingen  er  henlagt  til  Moskau  i  den  skrækkelige 
Ivan  IV's  sidste  Regjeringsaar.  Tsaren  har  i  et  af  sine 
hyppige  men  kortvarige  Anfald  af  Sønderknuselse  over 
sine  blodige  Gjerninger  besluttet  sig  til  at  nedlægge 
Sceptret.  Det  synes  at  være  Alvor;  Bojarerne  have 
ikke  kunnet  overtale  ham;  truende  har  han  befalet  dem 
at  træde  sammen  og  vælge  en  ny  Tsar.  Og  Bojarernes 
R.aad  er  sat.  Vi  ere  midt  inde  i  det,  da  Tæppet  gaaer 
op,  men  vi  høre  intet  for  Skjældsord  og  Raab;  de  ere 
ikke  komne  videre  endnu  end  til  at  trættes  indtil  Slags- 
maal  om  Rang,  Plads  og  Sæde  i  Forsamlingen.  Langt 
om  længe  faaer  en  af  de  ældste  Bojarer  Forsamlingen 
til  at  erklære  hver  Deltager  for  ligeberettiget  og  derefter 
skride  til  Sagen.  Men  om  et  Emne  til  Tsarværdigheden 
kan  man  selvfølgelig  endnu  langt  mindre  enes  end  nys 
om  Rangfølgen  i  Raadet.  Fyrst  Sitskij,  en  forbittret 
Modstander  af  Tsar  Ivan,  foreslaaer  Bojarerne  at  vælge 
den  Mand,  der  nylig  bragte  Ro  tilveje,  den  uforfærdede 
Sachårjin,  den  uplettede,  hvis  rolige  Fasthed  overfor 
Tsar  Ivan  har  frelst  mangt  et  Menneskeliv: 

Han  stod  ved  Tsarens  blodbestænkte  Throne, 
I  tredive  Aar  han  stod  der  ren  og  hvid 
Og  har  med  vovet,  dristig  Tale  frelst 

En  efter  en  et  Tusind  Dømte  blandt  os 
I  sidste  Nu,  for  Bøddeløxen  faldt. 
Selv  saa  han  daglig  Døden  under  Øjne, 
Men  Døden  gik  til  Særsyn  for  os  alle 
Af  Vejen  for  hans  Retsind  og  hans  Mod. 
Hans  Levnet  ligger  aabent,  frit  at  se 
Og  stort  og  blankt  som  Steppen  under  Sne. 

Men  flere  af  de  fornemmere  Bojarer  ville  intet  vide  af 
Sacharjin  at  sige;  han  er  ikke  tilstrækkelig  fornemt 
født.  Striden  flammer  atter  op,  indtil  Boris  Godunov, 
der  liidtil  har  tiet,  foreslaaer  knælende  at  bede  Zar 
Ivan  om  fremdeles  at  styre  Land  og  Rige.  Trods  Sit- 
skijs  heftige  Lidvendinger  bliver  dette  Raad  fulgt.  Tsaren 
har,  medens  Bojarerne  stredes  indbyrdes,  havt  Tid  til 
at  forandre  Sindelag,  navnlig  har  et  frækt  Brev,  sendt 
ham  fra  en  af  hans  bortflygtede  Undersaatter,  vakt  alle 
onde  Aander  i  ham  igjen: 

Og  der  er  ikke  en  tilbage  mere 

Af  al  hans  Slægt  at  tage,  ingen  Broder 

Og  ingen  Svoger,  ingen  af  hans  Folk, 

Slet  ingen!     Jeg  har  hængt  og  brændt  dem  alle 

Og  staaer  nu  taus  og  værgeløs  imod 

Hans  Haan  og  Skjældsord.     Ikke  en,  slet  ingen ! 

I  saadan  Stemning  modtager  han  sine   Mænd,    som 
vende  tilbage  efter  endt  Raadslagning : 

Nuvel,  Bojarer, 
For  hvem  befaler  I  at  bøje  Knæ, 
For  hvem  har  jeg  at  falde  paa  mil  Ansigt, 
For  dig.  Fyrst  Schujskij  ?     Eller  mon  for  dig, 
Sacharjin,  mine  Fjenders  tro  Forsvarer? 

Uden  at  lade  sig  nøde  for  længe  samtykker  han  i  at 
blive    ved    Magten,    omfavner    Godunov,    som    har    ført 

Ordet    for    denne    Plan,    og    befaler    strax    at    henrette 
Sitskij. 

I  anden  Akt  søger  Godunov  efter  en  Samtale  med 
Sacharjin  med  ærlige  Ord  og  lige  rentud  at  overtale  Tsaren 
til  at  opgive  en  Plan  om  at  forjage  sin  Tsaritsa  Maria 
og  indgaa  et  nyt  Ægteskab  med  en  engelsk  Prindsesse. 
Tsaren  svarer  ham: 

Hvad  fjerne  Fremtidsplaner  jeg  har  for, 

Ser  ikke  Du  med  dine  Honseøjne. 

Idag  tilgiver  jeg  din  Dristighed, 

Men  folg  mit  Raad  og  raad  mig  ikke  mere. 

Godunov  bebrejder  sig  selv  at  have  sagt  Sandhed. 
Ad  den  Vej  kommer  man  kun  paa  Skafottet.  Derhen 
er  der  tilmed  mange  af  Bojarerne,  som  ønske  at  sende 
ham  for  den  Smule  Indflydelses  Skyld,  han  ved  Anven- 
delse af  den  største  Forsigtighed  stundom  har  paa  Tsaren. 
De  Misfornøjede  under  Anførsel  af  Fyrst  Schujskij  sætte 
en  Intrigue  igang  mod  Godunov,  der  dog  itide  faaer 
Nys  derom  og  forbereder  en  Plan,  som  skal  vende  An- 
slaget mod  dets  egne  Ophavsmænd. 

I  en  af  Scenerne  i  tredie  Akt  forskyder  Tsaren  sin 
Hustru  og  truer  Sacharjin,  der  beder  for  hende,  med 
Døden.  Senere  kommer  det  til  et  heftigt  Optrin  med 
en  polsk  Gesandt,  der  istedetfor  at  bede  om  Fredsvilkaar 
fordrer  et  Par  russiske  Provindser  afstaaede  og  paa  Tsar 
Ivans  opbrusende  Harme  svarer  med  roligt,  langsomt 
Drilleri.  Da  Tsaren  kaster  en  Øxe  efter  ham,  melder 
Gesandten  koldblodigt,  at  Russerne  ere  slaaede  i  Lit- 
thauen  af  Polakkerne  og  ved  Narova  af  Svenskerne, 
slænger  Kong  Stephan  Batorys  Stridshandske  ind  i  den 
bestyrtede  Forsamling  og  gaaer.  Godunov  iler  til,  for- 
skrækket over  den  Behandhng,  der  er  overgaaet  Gesandten. 
Polakkerne  have  virkelig   sejret,    ogsaa   om  Svenskernes 

Indtagelse    af   Narova    har    Godunov    i    samme    ØjeJDlik 
faaet  Bud.    Men  hvid  af  Harme  raaber  Tsaren: 

De  Sendebud  har  løjet! 
I  Galgen  med  dem !     Dødsstraf  for  enhver, 
Der  siger,  jeg  er  slaaet!     Mine  Hære 
Kan  aldrig  overvindes.     Vi  vil  strax 
Faa  Bud  om  Sejr  for  mig.     Lad  alle  Klokker 
Strax,  strax  paa  StedeL  ringe  Sejren  ind! 

Dermed   synker  han  i  Afmagt   om  i  sin  Thronstol. 

Handlingen  i  tjerde  Akt  er  stærkt  bevæget.  Der 
udbryder  Oprør  i  Moskau,  dels  som  Følge  af  Misvæxt 
og  Hungersnød,  dels  fremkaldt  af  de  stridende  Bojar- 
partier,  som  gj ensidigt  udsprede  hidsende  Rygter  om 
hinanden  blandt  Menigmand.  I  Slottet  paa  Kreml  her- 
sker ogsaa  Uro.  Mere  endnu  end  det  simple  Folk  er 
Tsaren  selv  slaaet  med  Skræk  over  Tilsynekomsten  af 
en  Komet,  der  af  hans  onde  Samvittighed  udtydes  som 
et  Varsel  om  allehaande  Ulykker  maaske  endog  om 
hans  egen  Død.  Han  tager  sin  Tilflugt  til  de  af  Kirken 
forbandede  Spaamænd  og  Stjernetydere,  han  truer  dem 
til  at  sige  Dagen,  paa  hvilken  det  er  ham  forudbestemt 
at  dø,  og  de  nævne  den  hellige  Kyrillos'  Dag,  den  18 
Marts.  Hans  Skræk  stiger  næsten  til  Afsind,  da  der 
strax  efter  bliver  ham  meldt,  at  Lynet  ved  Vintertid 
har  slaaet  ned  og  lagt  den  Hofgaard  i  Aske,  hvor  han 
engang  i  et  Anfald  af  Raseri  dræbte  sin  ældste  Søn, 
sin  Thronarving,  Tsarévitsch  Ivan.  I  sin  Angst  lader 
han  sin  anden  Søn,  sin  vordende  Efterfølger,  den  halvt 
aandssvage  Feodor  kalde  og  spørger  ham,  hvad  han 
agter  at  foretage  mod  Rigets  Fjender,  naar  hans  Fader 
døer,  men  Feodor  brister  i  Graad,  kaster  sig  paa  Knæ 
og  hulker:     „Det  veed  jeg  ikke,    vælg   en  anden  Tsar!" 

„Jammerlige  Klokker, 
Jeg  taler  til  Dig  som  en  Mand.  og  Du 
Du  svarer  som  en  Kjælling. 

Det  er  Hævnen, 
Den  yngre  Broder  tager  for  den  ældre".  — 

I  det  Samme  bringes  der  ham  ^lelding  om.  at  der  er 
udbrudt  Opstand  i  Kasån,  og  at  Tatarerne  have  over- 
skredet Okafloden  og  rykke  frem  mod  Moskau.  I  sin 
Raadvildhed  sender  Tsaren  Bud  efter  en  i  Folket  for  sin 
strenge  Askese  bekjendt  Eneboer,  der  i  tredive  Aar  ikke 
har  forladt  sin  Celle  og  ikke  er  kommet  i  Berøring  med 
Omverdenen.  Eneboeren  undrer  sig  over.  at  nogen 
Fjende  tør  gaa  mod  Tsaren:  for  tredive  Aar  tilbage 
vovede  ingen  at  sætte  sig  op  imod  ham.  —  Ja,  fromme 
Fader,  men  siden  den  Tid  har  Herren  vendt  sit  Aasyn 
fra  mig;  Hedningene  strømme  ind  over  Landet.  —  Send 
Fyrst  Gorbåtyj  imod  dem.  ham  der  slog  Tatarerne  ved 
Volga  I  —  C4orbatvj  gjorde  Oprør  og  er  dræbt.  —  Send 
Fedorov.  der  vandt  Slaget  ved  Rjasan.  —  Fedorov 
vilde  tage  Thronen  fra  mig:  han  er  død.  —  Men  Fyrst 
Vorotinskij.  som  erobrede  Kasan  fra  Tatarerne?  — 
Henrettet.  —  Gud  hjælpe  Dig,  Tsar  Ivan:  hvor  er  Pron- 
skij.  som  vandt  den  store  Sejr  ved  Vilna?  —  Druknet!  — 
Eneboeren  nævner  endnu  en  Række  Navne,  og 
Tsaren  svarer: 

De  er  alle  dode, 
Nu  har  jeg  skriftet,  spørg  mig  ikke,  Fader, 
Men  raad  mig  fromt  og  lær  mig,  hvordan  jeg 
Kan  frelse  Riget. 

Eneboeren. 

Var  du  ej  saa  gammel, 
Saa  syg  og  svag,  saa  vidste  hvermand  Raad : 
Rejs  Dig  i  Vælde,  Ruslands  kristne  Tsar, 
For  selv  dit  Folk  til  Kamp  mod  Korsets  Fjender! 

Dog,  du  er  krum  og  gammel;  knapt  jeg  kjender 

I  dig  min  fordums  Høvedsmand  igjen. 

Men,  maa  en  anden  Du  dit  Hverv  betro, 

Saa  kaar  en  Helt  af  Sejr  og  Lys  og  Lykke, 

Giv  os  din  Søn,  din  unge  Søn  Ivan, 

Nu  maa  han  være  stor  og  stærk  og  fager. 

Send  ham  med  Gud! 

Tsaren. 

Fordømte  Træl  af  Munk, 
Hvad  plager  Dig?  —  Du  vover  — ;  jeg  skal  rive 
Dig  Tungen  ud  af  Halsen  — 

Eneboeren. 

Tsar,  din  Harme 
Forstaaer  jeg  slet  og  frygter  endnu  mindre; 
Paa  Døden  var  jeg  længe  forberedt. 

Tsaren  fatter  sig  og  svarer  i  usammenhængende  Ord,  at 
Tsarévitsch  Ivan  er  „indtraadt  for  Guds  Aasyn."  Munken 
vender  sig  bort:  Saa  hjælpe  Herren  Dig  i  Miskundhed!  -  - 
Ivan  vil  holde  ham  tilbage,  men  Eneboeren  gaaer:  Slip 
mig,  slip  mig  tilbage  i  min  Celle!  — 

Raadvild  og  modløs  giver  Tsaren  Ordre  til  at  bede 
Polakkerne  og  Svenskerne  om  Fred  for  enhver  Pris. 
Bojarerne  knurre,  men  syg  og  angreben,  saa  han  neppe 
kan  holde  sig  oprejst,  udpeger  Tsar  Ivan  de  Mænd,  der 
skulle  begive  sig  bort  som  Sendebud,  og  truer  dem 
under  Dødsstraf  til  at  vende  tilbage  med  Fred,  ligegyldigt 
paa  hvilke  Betingelser. 

I  femte  Akt  er  St.  Gyrillusdagen  kommet.  Tsaren 
føler  sig  bedre,  kun  noget  svag  men  mere  tillidsfuld, 
næsten  rohg.  Den  tydske  Livlæge  har  tilraadet  at  und- 
gaa  alt,  hvad  der  kan  bringe  Herskeren  i  Sindsljevægelse. 
I  Slottet  paa  Kreml  er  der  Fest,  Sang  og  Spil  til  Ad- 
spredelse   for    den    Syge.     Kun   Godunov    er   taus.     De 

samme  Stjernetydere,  som  forudsagde  Tsar  Ivans  Død, 
have  lovet  Godunov  Purpur  og  Krone,  skjøndt  uvist 
hvornaar,  og  med  dunkle  Hentydninger  til  en  Fjende, 
der  staaer  ham  -  ivejen,  Hentydninger  der  nærmest 
maatte  kunne  sigte  til  et  Barn.  Godunov  grubler  over 
den  mørke  Tale,  og  da  Tsaren,  der  nu  troer  sig  helbredet, 
driver  Spot  med  Stjernetydernes  Udsagn,  betragter  Boja- 
ren ham  udfordrende  og  svarer:  Stjernetyderne  faa 
Ret!  I  vildt  Raseri  springer  Tsaren  op,  men  Stemmen 
svigter  ham.  han  falder  om  i  Krampetrækninger;  et 
Raab  midt  i  Forvirringen  om  at  hente  en  Præst  bliver 
udenfor  antaget  som  Tegn  til  at  slippe  en  Flok  Gjøglere 
ind.  der  holdes  i  Beredskab  til  at  forlyste  Tsaren.  Midt 
i  den  vilde  Dands  med  Hujen.  Piben  og  Bjældeklang 
drager  Tsar  Ivan  sit  sidste  Suk.  En  uhyggelig  men 
meget  effektfuld  Scene  I  Nu  tager  Godunov,  hvis  Søster 
er  gift  med  den  svage  Tsarévitsch  Feodor,  Magten  i  sin 
halvt  umyndige  Svogers  Navn,  forviser  den  nylig  af 
Ivan  forskudte  Tsaritsa  Maria  og  hendes  lille  Søn  Dmitrij 
fra  Moskau,  udsteder  Befaling  til  at  fængsle  dem  af 
Bojarerne,  paa  hvilke  han  ikke  troer  at  kunne  stole,  og 
udraaber  derpaa  fra  Slotsaltanen  sin  Svoger  Feodor  til 
Tsar.     Udenfor  paa  Pladsen  lyder  Raab  fra  Folket: 

Tsar  Feodor  loånnitsch  længe  leve, 
Og  leve  højt  Bojaren  Godunov. 

Der  er  ingen  Tvivl  om,  at  „Ivan  den  Skrækkeliges  Død" 
i  en  veludført,  hist  og  her  lidt  forkortet  Oversættelse, 
godt  iscenesat  og.  spillet  med  Forstaaelse,  vilde  gjøre 
Lykke    ogsaa    hos   et   ikke  russisk   Publikum^.     Om   en 

^)  Et  vellykket  Forsøg  i  denne  Retning  har  været  gjort  paa 
Hoftheatret  i  Weimar  (18137;,  hvor  Stykket  blev  opført  i  en  (os 
ubekjendt)  tydsk  Oversættelse  af  Mrae  Katharina  Paulov.  I  sin 
Autobiografi  (p.  X\)  omtaler  Digteren  denne  Gjengivelse  som  une 
belle  traduction. 

eventuel  dansk  Gjengivelse  nogensinde  kunde  naa  at 
komme  til  Opførelse,  bliver  dog  et  Spørgsmaal  thi  hvor- 
vel Vanskelighederne  ved  Udtalen  af  de  russiske  Egen- 
navne maaske  lod  sig  overvinde,  vilde  Udstyrelsen  af 
Stykket  kræve  større  Summer,  end  hvad  en  dansk, 
navnlig  da  privat  Theaterkasse  maatte  kunne  vove  paa 
et  saadant  Foretagende.  Tarveligt  lønnede  det  sig  ikke 
at  gjøre  det,  om  end  Pragten,  hvormed  dette  Drama 
opføres  i  Rusland,  heller  ikke  vilde  være  ubetinget  nød- 
vendige). Arbejdet,  som  af  Russerne  sættes  meget  højt 
og  ligeledes  blandt  Udlændinge  har  fundet  Anerkjendelse"^), 
fortjente  sikkert  at  kjendes  i  videre  Kredse^). 

Handlingen  i  Tsar  Feodor  er  hgeledes  henlagt 
til  Moskau  og  foregaaer  en  halv  Snes  Aar  efter  Ivan 
den  Skrækkeliges  Død.  Det  hver  Modstand  knusende 
Tryk,  som  den  hensynsløse  Ivan  havde  udøvet  paa  sine 
Omgivelser,  er  ophørt,  og  under  hans  svage  Søn  Feodor 
begynde  Stridighederne  mellem  Bojarerne  paany.  Imod 
Boris  Godunov  og  hans  Parti  staaer  den  gammelrussiske 
Adel,  anført  af  Fyrst  Ivan  Schujskij.  Det  gammelrussiske 
Parti,  der  hos  den  vankelmodige  Tsar  intet  kan  udrette 

')  I  „De  petersborgske  Thealres  Kronik  fra  1855—81",  St. 
Ptbg.  1884  p.  35,  findes  interessante  Oplysninger  om  Forberedelserne 
til  Stykkets  første  Opførelse  paa  Alexandro-Mariatheatret  (1866). 
Ifølge  Moskovskija  Vjædomosti  af  20  Juli  1892  skulde  Stykket  i  ny 
Udstyrelse  opføres  sammesteds  i  Efteraaret  1892. 

^)  C.  Gourriére:  Histoire  de  la  Uttérature  contemporaine  en 
Russie.  Paris  1875  p.  369:  La  mort  d'Ivan  le  Terrible  est,  sans 
contredit,  un  des  plus  beaux  drames,  qui  aient  été  écrits  pour  la 
scene  russe.  Les  caraeth'es  y  sont  approfondis  et  le  portrait  du 
Zar  Ivan  --  cette  figure  si  com2)lexe  au  point  de  vue  psychologique 
—  est  dessiné  avec  tine-  perfection  de  détails,  qui  n'u  pas  encore 
été  égalée. 

^)  Paa  Svensk  foreligger  Tragedien  i  en  ret  god  om  end  lidt 
tør  Oversættelse:  Ivan  den,  grymmes  dod  af  grefve  Alexej  Tolstoj. 
C.  M.  Lindfors.     Helsingfors  18S8  (G.  W.  Edlunds  forlag). 


103 


mod  den  almægtige  Godunov,  har  sat  en  Sammensvær- 
gelse igang.  om  ved  Gejstlighedens  Hjælp  at  fjerne 
Tsaritsa  h"ina,  Godmiovs  kjødehge  Søster,  og  jjringe  Tsaren 
til  at  ægte  en  ung  Fyrstinde  af  Schujskijs  Slægt.  Liden 
Planen  kommer  til  Udførelse,  bliver  der  imidlertid  af 
den  intet  anende  Tsar,  hvis  eneste  Glæde  det  er  at  op- 
træde som  Fredsmægler,  bragt  et  Forlig  istand  mellem 
Schujskij  og  Godunov.  Fra  den  førstes  Side  er  Forliget 
ærlig  ment  og  Sammensværgelsen  dermed  opgivet. 
Schujskij  er  idethele  skildret  som  en  stolt,  meget  brat 
og  opbrusende  men  ærlig,  næsten  vesteuropæisk  rid- 
derlig Karakter.  Godunov  derimod,  som  er  langt  blidere 
i  ydre  Optræden  men  mindre  nøjeregnende  i  Valget  af 
sine  Midler,  begaaer  trods  sin  store  Kløgt  den  Uforsig- 
tighed at  forgribe  sig  paa  et  Par  af  Schujskijs  Tilhæn- 
gere, endskjøndt  han  ved  Forliget  har  maattet  kysse 
Korset  til  Stadfæstelse  paa,  at  alt  Fjendskab  med  tid- 
ligere Modstandere  skulde  være  glemt.  I  retfærdig  men 
altfor  heftigt  udtrykt  Harme  fordrer  nu  Schujskij,  at 
Tsar  Feodor  skal  forvise  Menederen  Godunov,  og,  da 
det  selvfølgelig  ikke  lykkes  ham  at  sætte  dette  igjennem, 
anstifter  han  en  ny  Sammensværgelse,  hvis  Formaal  er 
at  afsætte  Feodor  og  i  hans  Sted  at  udraabe  hans 
endnu  mindreaarige  Halvbroder  Dmitrij  til  Tsar.  Sammen- 
sværgelsen bliver  dog  snart  opdaget  og  af  Godunov 
anmeldt  for  Tsaren,  der  lader  Schujskij  kalde  og  paa 
Æresord  spørger  ham,  om  Beskykhiingen  er  sand.  Schuj- 
skij, der  paa  gammelrussisk,  førtatarisk  Vis  betragter 
et  Æresord  som  en  Ed,  tilstaaer  strax  og  forklarer  ham 
uskrømtet,  at  han  betragter  denne  Udvej  som  den  eneste 
Mulighed  til  at  frelse  Fædrelandet,  der  efter  hans  Skjøn 
føres  i  Fordærvelse  af  Godunov.  Denne  fordrer  nu  af 
Tsaren  Ordre  til  at  lade  Schujskij  henrette,  hvad  Schuj- 
skij   selv   bifalder,    men  Tsaren  Ijenaader   den   frimothge 

Fyrste  og  faaer  ham  ved  sin  tillidsfulde  Mildhed  endog 
til  at  angre  sit  Anslag.  Alligevel  fordrer  Godunov  ved- 
blivende, at  Schujskij  skal  henrettes,  og  truer  endog 
med  at  frasige  sig  enhver  Andel  i  Statsstyreisen  og  for- 
lade Moskau,  hvis  Oprøreren  faaer  Lov  at  leve.  Men 
uagtet  Feodor  ligesaa  lidt  kan  regjere  uden  Godunov 
som  nogle  Aartier  senere  Ludvig  XIII  af  Frankrig  uden 
Richelieu,  forregner  Godunov  sig  dog  denne  Gang.  Selv 
hans  egen  Søster,  Tsaritsa  Irina,  som  besidder  al  Godu- 
novs  Kløgt  og  desforuden  et  Hjerte,  hvad  Broderen 
mangler,  oprøres  over  den  stadige  Tvang,  hvori  hendes 
Ægtefælle  holdes  af  hendes  Broder;  hun  indser  godt, 
at  der  af  Schujskij  intet  mere  er  at  frygte,  og  støtter 
derfor  Tsaren  mod  Godunov,  der  forgjæves  truer.  Tsaren 
svarer: 

Vel  kan  jeg  ikke  herske, 
Men  Forskjel  kan  jeg  se  paa  Sort  og  Hvidt, 
Det  har  Vorherre  givet  mig,  og  undte 
Han  ikke  Landet  nogen  bedre  Tsar, 
Saa  faa  1  nøjes  med  mig,  som  jeg  er. 

Støttet  af  sin  Hustru  mander  han  sig  op  til  at  fri- 
give Schujskij  og  lade  Godunov  gaa.  Godunov  kommer 
til  at  krybe  til  Korset.  Men  efter  dette  Nederlag  tager 
han  sine  Forholdsregler.  Et  farligt  Vaaben  i  Schujskijs 
Haand  er  den  unge  Tsarevitsch  Dmitrij,  Feodors  Broder 
og  Efterfølger,  hvem  Godunov  strax  efter  Tsar  Ivans 
Død  sendte  bort  fra  Moskau.  Tsaren  har  mange  Gange 
bedet  Godunov  om  at  faa  sin  Broder  tilbage,  men  Rigs- 
forstanderen har  stadigt  afslaaet  hans  Bøn.  Beslutter 
Tsaren  sig  nu  til  at  frasige  sig  Tlironen  til  Fordel  for 
Dmitrij,  hvad  han  har  isinde,  komme  alle  Godunovs 
Fjender  til  Magten.  Dmitrij  maa  ryddes  afvejen;  han 
er  den  Modstander,  det  Barn,   som  Spaamændene   have 

hentydet  til.  Forsigtigt  paa  anden  og  tredie  Haand 
forbereder  han  Dmitrijs  Drab  gjennem  sine  Hjælpere  og 
Hjælperes  Hjælpere,  blandt  hvilke  første  Rolle  spilles  af 
en  gammel  K"vinde  Vasilissa, 

Der  med  Vorherre  staaer  sig  riglig  godt, 
Og  ingenlunde  er  paa  Kant  med  Fanden. 

Vare  alle  Figurer  i  Stykket  saa  levende  som  Vasilissa, 
blev  Tsar  Feodor  et  af  de  bedste  Dramer.  Verdens- 
litteraturen har  at  opvise.  — ;  Ogsaa  med  at  styrte 
Schujskij  —  og  styrtes  skal  han  —  maa  Godunov  nu 
gaa  meget  forsigtigt  tilværks.  Egen  Kløgt  og  Strid  i 
Schujskijs  Parti  spiller  ham  Beviserne  ihænde  for,  at 
Schujskij  i  sm  Tid  havde  villet  fjerne  Tsaritsa  Irina  og 
give  Tsaren  en  Fyrstinde  Mstislavskaja  til  ægte.  Irina 
selv  tager  sig  ikke  denne  forlængst  opgivne  Plan  til 
Hjerte;  den  har  efter  det  sidste  Forlig  med  Schujskij 
intet  mere  at  betyde,  og  ikke  engang  hendes  kvindelige 
Selvfølelse  kan  saares  deraf,  da  den  unge  Fyrstinde 
elsker  en  Anden,  og  desuden  Tsaren  selv,  der  forguder 
sin  Hustru  og  er  hjælpeløs  uden  hende,  lettere  vilde 
lade  sig  skille  ved  Livet  end  ved  Irina.  Hun  er  baade 
klog  og  højsindet  nok  til  atter  her  at  bekjæmpe  sin 
Broder;  men  da  de  skriftlige  Beviser  for  den  første,  nu 
længst  opgivne  Sammensværgelse  komme  Feodor  ihænde, 
gribes  Tsaren  af  det  Forstokkelsens  Raseri,  der  under- 
tiden kan  overfalde  netop  svage  Karakterer.  Haa  kan 
eller  vil  ikke  se,  at  Skilsmisseplanen  kun  var  et  for- 
beredende Skridt  til  det  Oprørsforsøg,  han  allerede  har 
tilgivet  Schujskij;  trods  Forbøn  af  Irina,  som  for  sin 
Husbonds  Skyld  ønsker  en  Modvægt  mod  sin  egen 
Broder  i  en  Mand,  der  som  Kriger  har  ydet  Fædre- 
landet store  Tjenester  og  er  stærk   ved  Folkets  Yndest, 

lader  Feodor  Schujskij  kaste  i  Fængsel.  Der  bliver  han 
paa  Godunovs  Foranstaltning  kvalt.  Næste  Dag  vil 
Tsaren  efter  Gudstjenesten  i  Archangelskkirken  paa  Kreml 
frigive  Schujskij;  med  Omsvøb  meldes  det  ham,  at 
Schujskij  er  død;  i  sin  afmægtige  Harme  og  store  Be- 
styrtelse kan  han  ikke  engang  komme  til  Klarhed  over, 
hvorledes  Ulykken  er  sket;  at  han  selv  ved  sin  frem- 
fusende Svaghed  bærer  Størstedelen  af  Skylden,  forstaaer 
han  dog  snart.  Og  inden  han  kan  fatte  sig  i  sin  Sorg, 
bliver  der  paa  engang  bragt  ham  endnu  to  Hjobsposter: 
Tsarévitsch  Dmitrij  har  sat  Livet  til;  han  er  „tilfældigt" 
faldet  med  en  Kniv  og  har  stukket  sig  ihjel.  En  skræk- 
kelig Mistanke  mod  Godunov  dukker  for  et  Øjeblik  op 
i  ham  men  trænges  atter  tilbage  af  Bevidstheden  om 
selv  at  være  Skyld  ogsaa  i  sin  Broders  og  Arvings  Død 
ved  at  have  været  svag  nok  til  at  overlade  ham  til 
Fremmedes  Vilkaarlighed.  Der  meldes  endnu,  at  Ta- 
tarerne atter  rykke  frem  mod  Moskau  —  og  Hæren  har 
i  Schujskij  mistet  sin  bedste  Fører.  Til  Tsarens  Harme, 
Sorg  og  Selvbebrejdelser  tager  ingen  mindste  Hensyn. 
Godunov  træffer  saa  godt  som  muligt  Forberedelser  til 
Stadens  Forsvar,  Bojarerne  i  Følget  ile  bort  for  at  gribe 
til  Vaaben,  Folkemassen  følger  deres  Exempel.  Næsten 
ene  med  sin  Hustru  og  med  Tiggerne  og  Krøblingerne 
ved  Kirkedøren  bliver  den  ulykkelige  Tsar  staaende  til- 
bage. Han  kaster  sig  om  Halsen  paa  sin  eneste  Tilflugt, 
sin  Hustru.  Udenfor  Kirkedøren  med  Tsarslottet  i  Bag- 
grunden sidde  Tiggerne  og  synge  sagte  og  langtrukkent 
den  underlige  nynnende,  ensformige  Sang,  som  alle 
saa  godt  kjende,  der  have  set  Krøblinger  i  Rusland 
samlede  ved  en  Kirkedør,  en  Nynnen,  hvis  Toner  det 
er  vanskeligt  at  udtrykke,  men  som  man  aldrig  rigtigt 
vænner  sig  til  at  høre  med  roligt  Sind.     Og   over  dette 

sagte  klagende  Recitativ  løfter  sig  den  sidste  af  Rurik- 
fyrsternes  Stemme: 

Det  er  min  Skyld  alt, 
Min  egen  Svagheds  Skyld,  men  jeg  —  jeg  vilde 
Kun  gjøre  godt,  Irina,  kun  forlige 
Og  jævne  alt. 

Du  Gud,  som  skabt  mig  har, 
O,  hvorfor,  hvorfor  blev  jeg  født  til  Tsar? 

Man  maa  Jjeklage,  at  et  saa  harmonisk  l^ygget, 
karakter-  og  stemningsfuldt  Skuespil  i  Rusland  ikke  maa 
opføres^)  og  i  Udlandet  neppe  vilde  kunne  bringes  til 
Opførelse  paa  rette  Maade.  Selv  foretrække  vi  „Tsar 
Feodor"  for  de  to  andre  Dramer  i  Trilogien,  en  Mening, 
vi  ogsaa  have  hørt  udtale  af  adskillige  blandt  Digterens 
Landsmænd,  og  fandt  vi  nogensinde  Tid  og  Lejlighed 
til  at  gjengive  det  store  femakts  Skuespil,  vilde  vi  uden 
Haab  om  nogensinde  at  faa  det  opført  i  vort  Fædreland 
oversætte  „Tsar  Feodor"  i  tolstojsk  Aand,  d.  v.  s.  af 
Kjærlighed  til  Kunsten.  Saavidt  os  bekjendt  er  Stykket 
ikke  blevet    omplantet  paa  noget  fremmed  Sprogø). 

Hvorvel  det  kan  falde  vanskeligt  endnu  i  et  tredie 
Drama  at  holde  Interessen  oppe  for  en  Person,  der  som 

')  Fremstilling  af  orthodoxe  Gejstlige  paa  Scenen  er  forbudt. 
Digteren  har  i  sine  Noter  til  Stykket  (i  Udgaven  af  Trilogien  fra 
1887  og  1889  j).  549)  foreslaaet  at  fremstille  de  i  Dramaet  optrædende 
Gejstlige  „incognito"  (uden  fuldt  Ornat,  uden  hvilket  en  græsk 
Kirkefyrste  rigtignok  ikke  let  lader  sig  tænke).  Maaske  har  han  i 
Slutningen  af  Tredserne  kun-net  haabe  paa  nogen  Lempelse  heri. 
I  vor  Tid,  da  Opførelsen  af  Passionsskuespillene  i  Oberammergau 
og  Parcifal  i  Bayreuth  fordømmes  næsten  som  Gudsbespottelse  (til 
Ex.  i  Moskovskija  Vjædomosti  22  Juli  1892),  vilde  herom  ikke 
kunne  være  Tale. 

^)  Med  Undtagelse  af  Polsk.  Se  nedenfor  Noten  til  „Boris 
Goduno  v." 

Boris  Godunov  har  spillet  en  saa  fremtrædende  Rolle  i 
de  to  forudgaaende  Tragedier,  har  Tolstoj  dog  ogsaa  i 
det  sidste  Led  af  Trilogien,  Tsar  Boris  belyst  Helten 
i  Titelrollen  fra  flere  nye  Sider.  Vel  er  Boris  kommen 
til  Magten  ved  at  lade  Tsarevitsch  Dmitrij  rydde  afvejen ; 
dog  har  han  heri  ikke  udelukkende  været  ledet  af  per- 
sonlig Ærgjerrighed;  Fædrelandet  er  i  Fare,  ingen  anden 
end  han  kan  frelse  det  fra  ydre  og  indre  Fjender.  Var 
efter  den  svage  Feodors  Død  det  umyndige  Barn  Dmitrij 
bleven  erklæret  for  Tsar  under  Formynderskab,  vilde 
Partistridighederne  være  blussede  op  igjen  værre  end 
nogensinde  før  og  netop  i  et  yderst  farligt  Øjeblik.  Nu 
er  Boris  Hersker;  hans  Kløgt  og  Kraft  har  styrket  Riget 
udadtil  og  foreløbigt  bragt  Fred  tilveje  i  Landets  indvortes 
Forhold.  Men  ogsaa  kun  foreløbigt.  En  Bedrager  ud- 
giver sig  for  at  være  Tsarevitsch  Dmitrij,  der  ved  et 
Vidunder  skal  have  undgaaet  sine  Mordere.  Det  let- 
bevægelige Folk  slutter  sig  til  ham;  en  Stad  efter  en 
anden  hylder  den  falske  Dmitrij;  ogsaa  i  Tsarstaden 
Moskau  er  Stemningen  hemmeligt  for  ham.  Boris,  der 
i  Begyndelsen  har  hersket  mildt,  tager  mere  og  mere 
sin  Tilflugt  til  de  samme  Midler,  med  hvilke  den  skræk- 
kelige Ivan  kuede  hver  Modstand.  Hemmelige  Angivelser, 
Pinsler  og  Henrettelser  komme  atter  til  at  høre  til 
Dagens  Orden.  Den  onde  Samvittighed  gjør  Boris 
grusom,  hans  Forbrydelse,  som  han  troede  glemt,  løfter 
atter  Hovedet  i  hans  eget  Hus  og  gjør  hans  egne  Børn 
angst  for  deres  Fader.  Den  unge  Kongesøn,  Hertug 
Kristian  af  Danmark,  som  er  trolovet  med  Boris'  Datter 
Xenia,  fatter  først  af  hans  Nærmeste  Mistanke  til  Godu- 
nov; en  skrækkelig  Anelse  om  Faderens  Skyld  griber 
snart  efter  ogsaa  Xenia  og  hendes  Broder  Feodor. 
Godunovs  Hustru,  den  onde  Maria,  som  frygter  sin  til- 
kommende Svigersøn   for   hans    Indflydelse   paa    hendes 

Børn  og  hader  ham  for  hans  kitherske  Kjætteri,  lægger 
Planer  op  imod  ham.  Sammen  med  hm  Vasilissa,  der 
i  Boris'  Haand  blev  et  Redskab  til  Tsarévitsch  Dmitrijs 
Død,  udtænker  hun  en  Trolddomsdrik,  som  skal  fratage 
Hertug  Kristian  den  Magt,  Kongesønnen  har  over  Boris 
og  Børnene.  Den  mige  danske  Hertug  bliver  syg.  Med 
gribende  Kunst  skildres  Kampen  mellem  hans  Afsky  for 
Boris,  der  elsker  ham  som  sin  egen  Søn.  og  Kjærligheden 
til  Xenia,  den  skjønne  uskyldige  Datter  af  en  skyldig 
Fader.  Kristian  vil  forlade  Rusland  og  føre  Xenia  med 
sig  hjem  til  sit  Fædreland.  Og  da  Giften  virker  paa 
hans  Hjerne,  rulle  stadigt  gjennem  hans  Feberfantasier 
Barndomshavets  lange  grønne  Bølger,  over  hvilke  han 
flygter  hjem  med  sin  Brud.  Han  døer  til  Fortvivlelse 
for  Xenia  og  til  Sorg  for  Godunov.  som  i  den  unge 
Kongesøn  taber  det  Baand,  der  skulde  knytte  en  For- 
bindelse mellem  hans  nygrundede  Dynasti  og  en  gammel 
Herskerslægt  i  Vesten.  Rundtom  synes  alt  at  briste  for 
Godunov.  Ængstet  ved  sin  Vanskjæbne  og  martret  af 
sin  onde  Samvittighed  vandrer  han  som  en  fredløs  Aand 
ved  Nattetid  fra  Sal  til  Sal  i  Tsarslottet;  Skrækken  fore- 
gjøgler  ham,  at  der  i  Halvmørket  paa  den  tomme 
Thronstol  sidder  en  Skikkelse  bølgende  og  vaklende  som 
Røg  og  Maaneskin.  I  sin  Sjæleangst  lader  han  en 
Eneboer  kalde,  ligesom  før  ham  Ivan  den  Skrækkelige 
havde  gjort.  Eneboeren  konnner  i  Bodsdragt  og  Lænker; 
det  er  den  Mand,  hvis  Haand  har  skaaret  Halsen  over 
paa  Tsarévitsch  Dmitrij.  „Er  du  sikker  paa,  at  han  er 
død?"  spørger  Godunov.  —  „Var  jeg  ikke  det,"  svarer 
den  anden,  „døjede  jeg  ikke,  hvad  jeg  nu  døjer  hver 
Nat  trods  alle  mine  Bodsøvelser."  —  „Hvem  er  da  han, 
som  kjæmper  mod  mig?"  —  „En  Aand  eller  Nogen 
endnu  værre."  Eneboeren  raader  ham  til  at  give  Af- 
kald paa  Kronen,  lukke  sig  inde  for  Livstid  i  et  Kloster; 

som  Munk  rækker  han  Tsaren  sin  Haand  til  Kys ;  Boris 
gyser  till^age  for  at  kysse  Haanden,  der  synes  ham  rød 
af  Blod.  Munken  formaner  ham  atter  til  Bod  og  slutter 
med  at  forbande  ham.  Lykken  føjer  dog  endnu  engang 
Boris  Godunov.  Den  falske  Dmitrij  lider  et  Nederlag. 
Men  under  Festlighederne  i  Anledning  af  Sejren  døer 
den  aandeligt  og  legemligt  nedbrudte  Godunov.  Kun 
nødtvungen  overtager  hans  Søn  Feodor  den  Throne,  til 
hvilken  han  veed  at  han  ikke  har  Ret,  og  som  han 
snart  tilligemed  sit  Liv  skal  miste,  uskyldigt  afsonende 
Faderens  Brøde. 

Tragedien  „Tsar  Boris"  vilde  etter  vort  Skjøn  være 
et  udenlandsk  Publikum  lettere  forstaaelig  end  det 
foregaaende  Drama  i  Trilogien.  Af  Oversættelser  paa 
fremmede  Sprog  kjende  vi  kun  en  polsk^),  der,  saavidt 
vi  kunne  dømme  om  den,  er  yderst  tarvelig.  Ved  en 
mulig  Gjengivelse  paa  Dansk  burde  enkelte  Forkortninger 
foretages,  saaledes  navnlig  af  den  Scene  i  første  Akt, 
hvor  de  fremmede  Gesandter  forestilles  for  Tsaren  efter 
hans  Kroning^).  Maaske  vilde  det  lønne  sig  at  omplante 
dette  Digterværk  paa  vort  Modersmaal.  Kunde  en  dansk 
Scene  overkomme  den  noget  kostbare  Udstyrelse,  maatte 
det  være  interessant  at  se  Stykket  opført  hos  os,  hvor 
Censuren  ikke  vilde  lægge  det  Hindringer  ivejen   for  de 

^)  Car  Bori/s  Flodoroivicz  Godunow.  W  Krakowié  1871. 
Oversætteren  navngiver  sig  ikke  paa  Titelbladet-  Kun  Bogstavet 
N.  findes  under  Fortalen,  i  hvilken  hentydes  til  tidhgere  udkomne 
Oversættelser  af  „Ivan  den  Skrækkeliges  Død"  og  „Tsar  Feodor." 
Gjengivelsen  er  foretagen  i  Prosa  og  gjør  Indtryk  af  at  være  udført 
af  en  Dame. 

-)  Et  Tableau  af  denne  iovrigt  meget  effektfulde  Scene  har  i 
fortrinlig  udførte  og  prægtigt  kostumerede  Figurer  været  at  se  paa 
den  internationale  Theaterudstilling  i  Wien  1892.  Udførlig  Beskri- 
velse heraf  i  Moskovskija  VJædomosti,  2  Juni  1892.  Afbildning  af 
Tableauet  i  Tillæg  til  Novoje   Vremja  27  Juni  s.  Å. 

deri  forekommende  gejstlige  Personers  Skyld.  Men  ogsaa 
som  Læsedrama  vilde  det  rinde  Velyndere  i  den  herligt 
skildrede  unge  Hertug  Kiistians  Fødeland. 

Tolstojs  sidste,  desværre  ufuldendte  dramatiske  Ar- 
bejde er  Stadsøversten  i  Novgorod  ^).  Emnet  er  taget 
fra  en  Episode  af  den  frie  Stad  Novgorods  Historie  i 
det  trettende  Aarhundrede.  Staden,  der  kjæmper  med 
Fyrsten  af  Susdal  til  Forsvar  for  sin  Uafhængighed, 
sønderslides  trods  den  ydre  Fjende  af  Partistridigheder, 
Den  gammelrussiske  Thingforsamlings  larmende  Færd, 
dens  Voklsliandlmger  og  Uretfærdighed  i  sine  Domme 
er  fremstillet  livKgi  og  med  historisk  Sandhed.  Videst 
synes  os  Digteren  at  være  naaet  i  Skildringen  af  to 
eller  tre  Kvindeskikkelser  i  Stykket.  Navnlig  en  af  dem, 
Natalia  fra  Susdal,  udvikler  sig  psychologisk  interessant 
i  Kampen  mellem  sin  Hengivenhed  for  en  Broder  i 
Fjendens  Lejr  og  Kjærligheden  til  Bojaren  Tschermnyj, 
Novgorods  Vojevoda,  hvis  Elskerinde  hun  er  blevet. 
Uden  her  at  gjøre  det  ufuldendte  Drama  til  Gjenstand 
for  nærmere  Analyse  skulle  vi  kun  fremhæve  det  Liv 
og  den  kunstneriske  Anskuelighed,  hvormed  Digteren 
har  fremstillet  et  meget  specielt  og  af  de  Fleste  lidet 
kjendt  historisk  Emne  paa  en  forstaaelig  og  tiltræk- 
kende Maade.  For  -Stadsøversten  i  Novgorod"  gjælder, 
hvad  en  bekjendt  russisk  Forfatter  og  Skjønaand-)  har 
udtalt  om  Trilogien,  at  Gonceptionen  er  heldig  og  Ud- 
førelsen formfuldendt.  Ogsaa  paa  Dramaets  Omraade 
staaer  Tolstoj  som  et  klart  og  harmonisk  for  Alle  for- 
staaeligt  og  let  tilgjængeligt  Talent. 

')  „Posddnik,  de  tre  første  Handlinger  af  et  Drama."  Frag- 
mentet er  optaget  i  alle  Udgaver  af  Tolstojs  samlede  Digte,  begyn- 
dende med  Udgaven  fra  1876. 

-)  V.  Botkin  i  Schenscliins  Erindringer  p.  175. 


VII. 

Slutningsl)eniærkninger. 

Efter  forudgaaende,  i  Hovedtrækkene  vistnok  ud- 
tømmende Redegjørelse  for  Alexiéj  Tolstojs  Betydning  i 
den  russiske  Litteratur  skulle  vi  endnu  engang  betone 
vort  navnlig  i  dette  Skrifts  andet  Afsnit  udviklede  Syn 
paa  Digteren  som  Puschkins  fornemste  om  end  ikke 
eneste  Arvtager,  som  den  Kunstner,  hvis  Fane  fortrins- 
vis bærer  Indskriften:  Kunsten  for  Kunstens  egen  Skyld. 
En  og  anden  Kjender  af  den  senere  Tids  russiske  Digte- 
kunst kunde  maaske  fra  et  rent  litterært  Standpunkt 
og  fra  et  mere  ensidigt  Synspunkt  ikke  ganske  med 
Urette  være  tilbøjelig  til  at  betragte  den  i  det  fore- 
gaaende.  oftere  omtalte,  nu^)  desværre  ogsaa  afdøde 
Afanåsij  Afanåsjevitsch  Schenschin  (Feth)  som  den 
reneste  Repræsentant  for  nævnte  Retning,  Men  her 
maa  det  ikke  lades  ude  af  Betragtning,  at  hvor  store 
end  Schenschins  Fortjenester  ere  som  formfuldendt  og 
følelsesfuld  lyrisk  Miniaturmaler,  som  Forfatter  af  en 
Mængde  yndefulde  men  smaabitte  Stemningsbilleder  paa 
Guldgrund,  har  han  udenfor  en  snever  Kreds  af  højt- 
dannede  litterære  Smagsaristokrater  saa  godt  som  slet 
ingen  Indflydelse  havt,   fordi   han  med  Villie    holdt  sig 

1)  December  1892,  født  1820. 

utilgjængelig  fjern  fra  sin  Samtids  Brøst  og  sin  Samtids 
Kampe.  Det  er  en  af  Alexiéj  Tolstojs  største  Fortjenester, 
at  han  har  været  Barn  af  sin  Tid  og  levet  Livet  med. 
Vilde  han  det,  maatte  han  deltage  i  Kampen,  og  hvor 
humant  han  end  bruger  sine  Vaaben,  Vaaben  ere  de 
alligevel,  ikke  plumpe  som  hos  nogle  af  hans  Modstan- 
dere, ikke  forgiftede  som  hos  andre  af  dem.  altid  rid- 
derlige men  ogsaa  slebne,  skarpe  nok  til  at  bide  hvast. 
Dog  heri  hgger  netop,  som  vi  tilstrækkelig  have  paavist, 
den  store  Forskjel  mellem  ham  og  hans  Antagonister. 
Disse  sidste  stride  alle  med  et  bestemt  politisk  Formaal 
for  Øje.  Hvor  derimod  hos  Tolstoj  Tendensen  kommer 
frem,  anvendes  Tendensen  kun  til  Forsvar  for  hans 
Kunstnerfane,  ikke  til  Angreb  paa  noget  Parti  som 
politisk  Parti.  Dette  tro  vi  i  det  foregaaende  fuldtud 
at  have  godtgjort,  og  naar  hist  og  her  baade  i  Rusland 
udprægede  Partigjængere,  ja  endog  i  Udlandet  en  anset 
Litterærhistoriker^)  i  Alexiéj  Tolstoj  vil  se  en  fremtræ- 
dende Repræsentant  for  den  specielt  politisk  konser- 
vative Reaktion  mod  Tredsernes  politisk  demokrati- 
serende Retning,  er  denne  Opfattelse  absolut  urigtig  og 
lader  sig  knapt  nok  uden  tilsigtet  Haartrækkeri  forsvare 
paa  Grundlag  af  Digterens  egen  Produktion.  Tvertimod. 
I  politisk  Henseende  er  Alexiéj  Tolstoj  snarest  Frem- 
skridtsmand og  Frisindet,  om  end  den  samtidige  Halvdaii- 
nelses  nihilistisk-utilitaristiske  Pseudoliberalisme  naturUgt 
nok  maatte  ligge  ham  fjern.  Som  Kunstner  derimod  er 
han  udpræget  Aristokrat,  altfor  udpræget  maaske  til 
nogensinde,  eller  idetmindste  for  det  første,  ret  at  blive 
„folkehg",  hvorvel  under  den  i  de  sidste  femten — tyve 
Aar    stadigt    stigende    Læselyst,    hvis    uforholdsmæssigt 

')   A.    V.    Reinholdt,     Gesrhichte     der   russischen    Litteratur. 
Leipzig.    W.  Friedrich,  p.  777. 

hastige  Væxt  Forfatteren  af  dette  Skrift  selv  har  havt 
Lejlighed  til  at  følge,  ogsaa  Tolstojs  Poesi  vinder  en 
bestandigt  videre  og  videre  Udbredelse.  Dette  fremgaaer 
noksom  af  de  efter  russiske  Forhold  talrige  Oplag,  hvori 
hans  Skrifter  foreligge  M. 

Vi  minde  endnu  engang  om  Turgjenjevs  Dom^) 
over  Tolstoj  som  Grundlæggeren  af  den  russiske  histo- 
riske Ballade-  og  Legendedigtning.  Selv  nære  vi  ingen 
Tvivl  om,  at  Tyngdepunktet  for  hans  Betydning  maa 
søges  netop  paa  dette  Omraade.  Vi  foretrække  hos 
Tolstoj  Bomancepoesien  for  Dramaet.  Personlig  til- 
bøjelig til  at  betragte  Ostrovskij^)  som  ikke  blot  den 
mest  frugtbare  men  ogsaa  mest  begavede  Skuespilfor- 
fatter, Rusland  har  frembragt,  maa  vi  i  ethvert  Tilfælde 
indrømme  Tolstoj  Pladsen  umiddelbart  ved  Siden  af 
denne.  Anerkjendelsen,  som  Gourriére'*)  ved  Bedøm- 
melsen af  Ivan  den  Skrækkeliges  Død  yder  Tolstoj  som 
Dramatiker,    fortjener  han.    saavidt  vi   skjønne,    i   endnu 

^)  Digtene  have  opnaaet  syv  Udgaver,  henholdsvis  i  18G7,  76, 
77,  83,  86,  88  og  90.  Romanen  Fyrst  Seréhrjanyj  fem  Udg.  1863, 
69,  87,  90,  91.  Trilogien  tre  Udg.  1876,  87,  91,  hvorhos  af  de 
enkelte  Tragedier  særskilt  ere  udkomne:  Ivan  den  Skrækkeliges 
Død  1866  og  69.  Tsar  Feodor  loånnovitsch  1868.  Projekt  til 
Arrangement  for  Scenen  af  Tragedien  Tsar  Feodor  loånnovitsch 
1868  (senere  vedføjet  Udgaverne  af  Trilogien).  Tsar  Boris  1870. 
Af  Digtene  har  Johannes  af  Damaskus  været  selvstændigt  trykt  to 
Gange  1866  og  75.  Samthge  her  anførte  Udgaver  ere  fremkomne 
paa  Forlag  af  M.  Stasjulévitsch  i  Petersborg  ligesom  ogsaa  begge 
Oplag  (1884  og  85)  af  Kosma  Prutkov. 

2)  Afsnit  IV,  Slutning. 

^)  Alexander  Nikolajevifsch  Ostrovskij  (1823—86),  der  i  Tids- 
rummet 1862—68  bar  skrevet  og  faaet  opført  sex  historiske  Dramer, 
Hans  tidligere  og  senere  Produktion  for  Scenen  er  af  lettere  Art 
og  henter  for  Størstedelen  sine  Sujetter  fra  Livet  i  den  lavere 
Kjøbmandsstand  i  Moskau. 

')  Afsnit  VI  S.  102. 

højere  Grad  for  Tsar  Feodor  loannovifsch,  og  en  ind- 
gaaende  Kjender  af  nyere  russisk  Litteratur,  Erwin 
Bauer^).  dvæler  med  særlig  Forkjærlighed  ved  den 
stilfulde,  storladne  Skjønhed.  i  hvilken  Trilogiens  Slut- 
ningstragedie  Tsar  Boris  er  holdt. 

Det  skulde  glæde  os.  om  foreliggende  Arbejde 
maatte  bidrage  til  i  Danmark  at  vække  Interesse  for  en 
af  Ruslands  betydeligste  men  udenfor  Rusland  mindst 
kjendte  Forfattere  fra  vort  Aarhundredes  tredie  Fjerdedel. 
Dostojevskij  og  Leo  Tolstoj  troer  nærværende  Skrifts 
Forfatter  ved  nogle,  iøvrigt  lidet  og  kun  som  Brudstykker 
fremtrædende  Oversættelsesforsøg  at  have  været  den 
første  til  at  indføre  i  vor  Litteratur.  Denne  svage 
Begyndelse  er  bleven  fulgt  af  adskillige,  tildels  Ibrtriii- 
lige  Omplantninger,  blandt  hvilke  navnlig  Oberstlieutenant 
W.  Gerstenbergs  Gjengivelser  af  Leo  Tolstoj  fortjene  at 
fremhæves.  Vi  slutte  denne  Undersøgelse  med  et  hjer- 
teligt Ønske  om,  at  ogsaa  Alexiéj  Tolstoj,  paa  bedre 
og  mere  omfattende  Maade.  end  vi  have  evnet,  maa 
blive  gjort  til  Gjenstand  for  Efterdigtning  i  vort  danske 
Fædreland. 

^)  NaturalisHius,  NiJtili'smus,  Idenlismus  in  der  rtifsiscJien 
Dichtung.  Berlin,  Hans  Lustenoder,  1890  p.  11»7  ff.  Et  af  Tra- 
gediens mest  vellykkede  Steder,  Hertug  Kristian  af  Danmarks  Skil- 
dring af  sin  Ungdom,  er  her  anført  i  en  meget  god  Oversættelse. 
Vi  anbefale  denne  ogsaa  for  andre  samtidige  russiske  Digteres  Ved- 
kommende særdeles  velskrevne  og  let  tilgjængelige  Bog.  I  det  Hele 
og  Store  tiltrædende  Bauers  maasice  næsten  altfor  rosende  Kiitik 
af  Tolstoj  som  Dramatiker,  tage  vi  dog  Forbehold  overfor  hans 
Bemærkninger  om  Skildringen  af  Irinas  Karakter  i  Tsar  Feodor 
loånnovitsch. 

(Ved  Forfattere  og  Skrifter,  hvoraf  Prøver  ere  givne  i  Oversættelse  i  denne 
Bog,  er  tilføjet  :,paa  Dansk"). 

Slavisk  (russisk)  Folkekarakter 
5,  85,  87. 

Solovjev.  Vsjevolod,  Roman- 
forfatter 51. 

Sovre.mennik  (Den  Samtidige), 
Maanedsskrift  13,  53"^. 

Slasjulévitsch,  M.,  Redaktor  af 
Yjæ$tnik  Jevropy  10*,  36, 
72«,  90-. 

Slroganov,  Greve,  Kunstsamling 
10'. 

Sydruslands  Natur,  Digte  derom 
"  3,  4,  83. 

Tatarerne  69. 

Tiggere  og  Krøblinger  ved  Kirke- 
døren 106. 

Tjutschev,  Digter  21. 

Tolstoj,  AlexiéjKonstantinovitsch, 
født  24  Aug.  (5  Sept.)  1817, 
død  28  Sept.  (10  Okt.)  1875. 

Levnet  1—19. 

—  Forhold  til  Katkov  35. 

—  angrebet  af  Pisarev  28,  30, 
af  Skabitschevskij  34-. 

Skrifter. 

—  Udgaver  af  Skrifterne  114'. 

—  Digte  glemte  i  Udgaverne 
44'  (Popovs  Drøm). 

Prosa. 

—  Selvbiografi  1'  (fransk). 

—  første  Prosafortællinger  6. 

—  Vampyren  13,  43 — 47. 

—  Fyrst  Serebrjanyj,  historisk 
Roman  43,  49—52,  94,  114'. 

—  Kosma  Prutkov  13,  52 — 56, 
114'. 

—  Blodsugerens  Familie  (fransk) 
47,  48-. 

—  fantastisk  Xovellette,  uudgi- 
ven  48  (fransk}. 

Lyrisk-episke  Digte. 

—  Johannes  af  Damaskus  14, 
(paa  Dansk),  58—61  (ligl.)  114'. 


Tolstoj.  Al.,  Portrættet,  versificeret 
Novelle  6,  7. 

—  Synderinden  61 — 63. 

—  Romancer    og    Ballader    63. 
74,  114. 

—  Hertiiy    Knud    63—64    (paa 
Dansk),  67-'. 

—  Ruger it  64  —  65  (paa  Dansk). 

—  Kvadet    om    Harald    og    Ja- 
roslavne  65 — 66  (paa  Dansk). 

—  Hakon    den    Blinde    66 — 67 
(paa  Dansk). 

—  Sangen    om     Vladimirs     Tog 
mod  Korsun  67. 

—  Elias    fra    Murom    15    (paa 
Dansk),  68. 

—  Kjæmpen  Potok  36—40  (paa 
Dansk),  68. 

—  Aljoscha     Præstesønnen      68 
(paa  Dansk),  77'. 

—  Dragen  Tugårin  69 — 70  (paa 
Dansk). 

—  Fyrst  Michailo  Bepnin   70 — 
71  ('paa  Dansk). 

—  Z)/-a^en  (italiensk  Sagn)  7,19, 
72 — 74  (paa  Danskj. 

—  Borivoj  67'. 

—  Tredobbelt  Blodbad  67'. 

—  Fyrst  Rostislav,  Ballade.  74'. 

—  Den  blinde  Sanger,  Romance 
41  (paa  Dansk). 

—  Den  hellige  Panteleimon  30  — 
31  (paa  Dansk). 

—  Ballade      om      Utilitarismen 
31-34  (paa  Dansk). 

Lyrik. 

—  Lyriske  Digte  18,  75—88  (paa 
Danskj. 

—  sex  Smaadigte  (1854)  13. 

—  Klokkeblomsterne  4 

Tolstoj,  Al.,  Omskrivning  af 
Goethes  Kennst  Du  das  Land 
4  (paa  Dansk). 

—  Nocturne  84\ 

—  Efteraarssang  IV. 

—  Om  Lillerusland  3  (paa 
Dansk). 

—  Fra  Sydrusland  83  (paa 
Dansk). 

—  Mod  Strømmen  41. 

—  Beskrivelse  af  et  Martyrbilled 
8^  (paa  Dansk). 

—  Modgang  86  (paa  Dansk). 

—  Spjæs  (Vigtighed)  85  (paa 
Dansk). 

—  Utrykt  Vise  35^  (paa  Dansk). 

—  Kastraten  55". 

—  Sidste  Smaadigte  19^  72-. 

Drama. 

—  Dramatiske  Arbejder  18,  89, 
94. 

—  Don  Juan,  dramatisk  Digt 
89—94  (paa  Dansk). 

—  Dramatisk  Trilogi  (Ivan  den 
Skrækkeliges  Død,  Tsar  Feo- 
dor.  Tsar  Boris)  94,  114^. 

—  Ivan  den  Skrækkeliges  Død, 
Tragedie  17,  49,  94,  95—102, 
114,  1141.  Opførelse  102^ 

—  Tsar  Feodor,  Tragedie  102— 
107.  114S  115,  115^ 

—  Tsar  Boris,  Tragedie  107 — 
111,  114',  115.  Tableau  deraf 
udført  110-. 


Tolstoj,  Al.,  (Posadnik)  Stads- 
øversten  i  Novgorod,  Frag- 
ment 111. 

Tolstoj,  Dmitrij  Andrejevitsch, 
Minister  2,  26. 

Tolstoj,  Konstantin  Petrovitsch, 
Digterens   Fader  af  Navn   2, 

Tolstoj,  Ljev  (Leo)  Nikolajevilsch, 
Forfatter  2,  24',  36,  51,  115. 

—  Roman  Anna  Karénina  36. 

—  Roman  Krig  og  Fred  51. 
Tolstoj,  Peter,  Geheimeraad  1. 
Tschaikovskij,  Musik  til  Serenade 

af  Tolstojs  Don  Juan  94^ 
Tschernyschevskij  28. 
Turgjenjev,  Iv.,  8,  12,  18,  23,24, 

25,  28,  29,  36,  44  (Sangen  om 

den  sejrende  Kjærlighed),  72^, 

74,  114. 

Utilitarismen  26,  29. 

Varægiske  Periode  36—37,  63, 
67,  69,  70. 

Vesteuropæisk  24,  87-,  (cf.  70), 
103. 

Vjæstnik  Jevropy,  Tidsskrift  18, 
36. 

Vladimir,  Fyrste  i  Kijev  15,  37, 
69. 

Vladimir  Monomach  67-. 

Vovtschok,  Marko,   Forfatter  24. 

Vsjemirnaja  Illjustratsija  (illu- 
streret Tidende)  44^ 

